ישיבת מליאה, כנסת 25, פרוטוקול מספר 147, 2024-02-12 00:00

אמיר אוחנה: חברות וחברי הכנסת, אני מתבקש לפתוח את ישיבת הכנסת, היום יום שני, ג' באדר א' התשפ"ד, 12 בפברואר 2024

אמיר אוחנה:  הודעה למזכיר הכנסת, בבקשה

דן מרזוק: ברשות יושב-ראש הכנסת, הינני מתכבד להודיעכם, כי הונחו היום על שולחן הכנסת –     הצעות חוק לדיון מוקדם – החל בהצעת חוק פ/4289/25 וכלה בהצעת חוק פ/4323/25: הצעת חוק זכויות הסטודנט (תיקון – התאמות לסטודנטית לאחר לידה), התשפ"ד–2024, מאת חברת הכנסת שלי טל מירון; הצעת חוק מענק יובל לעובדי הוראה עולים, התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק זיכרון השואה והגבורה – יד ושם (תיקון – עידוד יצירה להנצחת זיכרון השואה והגבורה), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק העונשין (תיקון – חילוט בעבירות החזקת נשק בלתי חוקי ללא אישום או הרשעה), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק העונשין (תיקון – פריצה למיתקן ביטחוני), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק כבישי אגרה (תיקוני חקיקה), התשפ"ד–2024, מאת חבר הכנסת אחמד טיבי; הצעת חוק העונשין (תיקון – החמרת ענישה בעבירות ביזה) (הוראת שעה), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק העונשין (תיקון – הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק לתיקון סדרי הדין (חקירת עדים) (תיקון – עדות קטין בהליך אזרחי), התשפ"ד–2024, מאת חבר הכנסת אלי דלל; הצעת חוק הביטוח הלאומי (תיקון – קצבת לידה בשל לידת תאומים), התשפ"ד–2024, מאת חברת הכנסת שלי טל מירון; הצעת חוק המועצה לענף הלול (ייצור ושיווק) (תיקון – סימון ביצים), התשפ"ד–2024, מאת חברי הכנסת אלי דלל, שרן מרים השכל; הצעת חוק-יסוד: השפיטה (תיקון – פיקוח על עבודת השופטים), מאת חבר הכנסת אושר שקלים; הצעת חוק לתיקון פקודת התעבורה (סייגים למתן רישיון נהיגה), התשפ"ד–2024, מאת חברי הכנסת בועז טופורובסקי, שלי טל מירון; הצעת חוק העונשין (תיקון – החמרת הענישה בעבירת סחר בנשק של כוחות הביטחון), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק המאבק בטרור (תיקון – סנקציות על מוסדות פיננסיים), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק בתי המשפט (תיקון – ערעור על החלטת שופט בית המשפט העליון בטענת פסלות), התשפ"ד–2024, מאת חברת הכנסת טלי גוטליב; הצעת חוק הסיוע המשפטי (תיקון – סיוע משפטי לנפגעי הונאה ועושק), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק החברות הממשלתיות (תיקון – מינוי דירקטורים מקרב עובדי החברה), התשפ"ד–2024, מאת חבר הכנסת חנוך דב מלביצקי; הצעת חוק זכויות הסטודנט (תיקון – התאמות למועמד ללימודים שעברית אינה שפת אמו), התשפ"ד–2024, מאת חבר הכנסת אחמד טיבי; הצעת חוק עבודת נשים (תיקון – תקופת לידה והורות לנשים בעבודה פיזית קשה), התשפ"ד–2024, מאת חברת הכנסת שלי טל מירון; הצעת חוק הביטוח הלאומי (תיקון – תשלום גמלה לשמירת היריון בעד כל התקופה), התשפ"ד–2024, מאת חברת הכנסת שלי טל מירון; הצעת חוק לייצור אמצעי לחימה בתעשיות הביטחוניות בישראל, התשפ"ד–2024, מאת חברי הכנסת דני דנון, אלמוג כהן, דוד ביטן, שלום דנינו, רון כץ, אופיר כץ, טלי גוטליב, מיכאל מרדכי ביטון, חנוך דב מלביצקי, משה גפני, אברהם בצלאל ודן אילוז; הצעת חוק הביטוח הלאומי (תיקון – ביטול מבחן הכנסה לצורך קביעת זכאות ניצול שואה לגמלת סיעוד), התשפ"ד–2024, מאת חברי הכנסת יבגני סובה, אביגדור ליברמן, עודד פורר, שרון ניר, יוליה מלינובסקי וחמד עמאר; הצעת חוק הביטוח הלאומי (תיקון – דמי אבטלה למתמחים), התשפ"ד–2024, מאת חברת הכנסת שלי טל מירון; הצעת חוק הגנה על עובדים בשעת חירום (תיקון – הגנה על בני ובנות זוג של משרתי מילואים) (הוראת שעה – חרבות ברזל), התשפ"ד–2024, מאת חברי הכנסת אפרת רייטן מרום, אלון שוסטר וארז מלול; הצעת חוק החיילים המשוחררים (החזרה לעבודה) (תיקון – הגנה על בן זוג של חייל מילואים), התשפ"ד–2024, מאת חברי הכנסת אופיר כץ ונאור שירי; הצעת חוק הביטוח הלאומי (תיקון – גמלה בשל דיכאון לאחר לידה), התשפ"ד–2024, מאת חברת הכנסת שלי טל מירון; הצעת חוק הביטוח הלאומי (תיקון – תשלום דמי אבטלה לנשים שיצאו לחופשה ללא תשלום לאחר לידה מסיבות מוצדקות) (הוראת שעה – חרבות ברזל), התשפ"ד–2024, מאת חברת הכנסת שלי טל מירון; הצעת חוק הגנת הצרכן (תיקון – מניעת הפעלת השפעה בלתי הוגנת בעת הכרזה על מצב חירום), התשפ"ד–2024, מאת חברי הכנסת דוד ביטן, ינון אזולאי, זאב אלקין, ישראל אייכלר, שלום דנינו, ששון ששי גואטה, אופיר כץ, מיכל מרים וולדיגר, אברהם בצלאל, חנוך דב מלביצקי, משה פסל, פנינה תמנו, רון כץ ואליהו ברוכי; הצעת חוק החיילים המשוחררים (החזרה לעבודה) (תיקון – הרחבת תקופת הגנה מפני פיטורים למשרתים במילואים), התשפ"ד–2024, מאת חברי הכנסת שרון ניר, אביגדור ליברמן, עודד פורר, יבגני סובה, חמד עמאר ויוליה מלינובסקי; הצעת חוק זיכרון הלחימה והגבורה – מוזיאון הלוחם היהודי במלחמת העולם השנייה, התשפ"ד–2024, מאת חברי הכנסת עודד פורר, זאב אלקין, אלי דלל, יבגני סובה, מיכאל מרדכי ביטון, טטיאנה מזרסקי, ולדימיר בליאק, ששון ששי גואטה וסימון דוידסון; הצעת חוק רכזי ביטחון שוטף לאומי ביישובי ישראל המוגדרים, התשפ"ד–2024, מאת חברי הכנסת יצחק קרויזר, צביקה פוגל, עודד פורר, אריאל קלנר, דוד ביטן, ששון ששי גואטה, שלום דנינו, ניסים ואטורי, דן אילוז, משה סולומון, גלעד קריב, חנוך דב מלביצקי, אושר שקלים, בועז ביסמוט, צבי ידידיה סוכות, טלי גוטליב, אוהד טל, לימור סון הר מלך ואלמוג כהן; הצעת חוק לשכת עורכי הדין (תיקון – כהונה בוועדת אתיקה), התשפ"ד–2024, מאת חבר הכנסת שמחה רוטמן; הצעת חוק הפסקת הליכים ומחיקת רישומים בעניין עבירה על רקע מחאות יוצאי אתיופיה, התשפ"ד–2024, מאת חברת הכנסת פנינה תמנו; הצעת חוק לתיקון פקודת החסינויות וזכויות-היתר של האומות המאוחדות (ביטול החסינויות וזכויות-היתר של סוכנות הסעד והתעסוקה של האו"ם לפליטי פלסטין במזרח הקרוב (אונר"א), התשפ"ד–2024, מאת חברי הכנסת רון כץ, חנוך דב מלביצקי, ירון לוי, עידן רול, מיכל שיר סגמן, פנינה תמנו, נאור שירי ומאיר כהן

דן מרזוק:      לקריאה שנייה ולקריאה שלישית: הצעת חוק מימון הוצאות למשפחות שבויים, חטופים ונעדרים (תיקון מס' 2), התשפ"ד–2024, שהחזירה ועדת העבודה והרווחה

דן מרזוק:      לקריאה ראשונה, מטעם הממשלה: הצעת חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד–2024; הצעת חוק הסיוע המשפטי (תיקון מס' 26) (סיוע משפטי לניצולי שואה), התשפ"ד–2024; הצעת חוק הפיקוח על שירותים פיננסיים (ייעוץ, שיווק ומערכת סליקה פנסיוניים) (תיקון מס' 13), התשפ"ד–2024; הצעת חוק החברות (תיקון מס' 38), התשפ"ד–2024

דן מרזוק:      לקריאה ראשונה, מטעם הכנסת: הצעת חוק קידום התחרות בענף המזון (תיקון מס' 8) (החלה על ענף התמרוקים ומוצרי הניקיון), התשפ"ד–2024, של חבר הכנסת ינון אזולאי וקבוצת חברי הכנסת; הצעת חוק מגבלות על חזרתו של מורשע במעשה טרור לסביבת נפגע העבירה, התשפ"ד–2024, של חברות הכנסת לימור סון הר מלך וחוה אתי עטייה; הצעת חוק העונשין (תיקון מס' 150) (הפחתת תוספת הפיגור על אי-תשלום קנס), התשפ"ד–2024, של חברי הכנסת יונתן מישרקי, יוסף עאטונה, אחמד טיבי וקבוצת חברי הכנסת

דן מרזוק:      החלטת ועדת הפנים והגנת הסביבה בעניין תיקון טעות בחוק לתיקון דיני הבחירות לרשויות המקומיות והוראות שעה לעניין הבחירות הקרובות, התשפ"ד–2024

דן מרזוק:  תודה

אמיר אוחנה: תודה למזכיר הכנסת

אמיר אוחנה: מתמונותיהם של 136 החטופים המביטים עלינו הוסרו שתי תמונות, תמונותיהם של לואיס ופרננדו, שאנחנו מברכים, ברוך השם, על ששבו הביתה למשפחותיהם, ומייחלים שכל התמונות הללו יוסרו – בנסיבות טובות, כמובן – והם ישובו לבני משפחותיהם

אמיר אוחנה:       אנחנו עוברים לנאומים בני דקה, זה הנושא הראשון על סדר-היום

אמיר אוחנה:  חברי הכנסת המעוניינים לנאום יצביעו כעת

אמיר אוחנה:  עד שאקבל לידי את הרשימה, ראשון הדוברים יהיה חבר הכנסת משה סולומון, בבקשה

משה סולומון: תודה רבה, אדוני היושב-ראש

משה סולומון:  השבוע נחשפנו כולנו, בסרט "אנחנו גולני" של חן ליברמן, בתוכנית עובדה, לגיבור ישראל טשאגר טוואבה, אחד ממפקדי גולני שנלחם באותו בוקר של שמחת תורה במחבלי חמאס הארורים

משה סולומון:  גבורתו של טשאגר, בן לקהילה האתיופית, שזכה לצאת מהתופת בחיים, מצטרפת לגבורתם של הנופלים מבני הקהילה, שמקריבים במלחמה הזאת כפי-שניים מחלקם היחסי באוכלוסייה

משה סולומון:       מי שעוד שירת באותו גדוד – גדוד 13 של חטיבת גולני – הוא סמל ראשון אדיר בוגלה, השם ייקום דמו, שנפל בקרב מול מחבלים נתעבים, בהגנה על מוצב נחל עוז, באותה שבת, שמחת תורה

משה סולומון:  כשהתגייסתי למילואים בתחילת ימי הלחימה, קיבלתי טלפון מאביו גדעון, ידיד קרוב, שיצא בגפו לשטח בתקווה למצוא את בנו: הצלחתי לעבור את כל המחסומים, אני פה לפני המחסום האחרון

משה סולומון:  בבקשה, עזור לי לעבור אותו כדי למצוא את הבן שלי – הוא אמר לי

משה סולומון:  ניתקתי לו את הטלפון והתחלתי לבכות

משה סולומון:  בתוקף תפקידי במילואים כבר ידעתי מה הוא יראה לאחר המחסום האחרון, וניסיתי לחסוך זאת ממנו

משה סולומון:       במלאת השלושים לנפילתו של אדיר על הגנת הארץ, ישבתי עם אביו לשיחה כאובה ושמעתי ממנו את סיפור הגבורה של בנו ואת השתלשלות העניינים מלאת העוצמה שלו, כאבא, שיצא לשטח המדמם לחפש את בנו אהובו

משה סולומון:  אדיר הקפיד לתת מעשר לבית הכנסת מהמשכורת שלו מהצבא, מהסדיר

משה סולומון:  בכל פעם שחזר מהבסיס היה הולך – עם המדים – ישירות לבית הכנסת לתת את אותו מעשר

משה סולומון:  אדיר לא רצה שידעו, הוא ממש התעקש שגבאי בית הכנסת לא יספר לאף אחד

משה סולומון:  כזה היה אדיר, לוחם ללא חת עם לב ענק, יהי זכרו ברוך

אמיר אוחנה: אמן ואמן

אמיר אוחנה:  חבר הכנסת ניסים ואטורי

אמיר אוחנה:  מוותר? מוותר

אמיר אוחנה:  חברת הכנסת מיכל מרים וולדיגר, בבקשה

אמיר אוחנה:  אחריה – חבר הכנסת בועז טופורובסקי

מיכל מרים וולדיגר:   כבוד היושב-ראש, גם אני מצטרפת לברכות על שיבתם הביתה של פרננדו ולואיס

מיכל מרים וולדיגר:  הלוואי שנראה את שיבתם של כל החטופים כולם הביתה, ושל כל החיילים, בשלום

מיכל מרים וולדיגר:       כשהייתי בתנועת הנוער מדריכיי לימדו אותי את "שירת הנוער"

מיכל מרים וולדיגר:  מי שכתב את המילים של השיר היפה הזה הוא שמואל בס: "שירת הנוער, שיר עתידנו / שיר התחדשות, בנין ועלייה

מיכל מרים וולדיגר:  / מן הגולה ינהרו אחינו, / ארץ מולדת שבה לתחייה

מיכל מרים וולדיגר:  // מי זה חולל הפלא? ארץ מולדת / מי זה הקים כל אלה? ארץ מולדת

מיכל מרים וולדיגר:  / זו ידך, ידך היא הזורעת, / זו ידך, ידך היא הנוטעת

מיכל מרים וולדיגר:  // כל עוד הנוער לנו במולדת, / קום יקום חזון עם ישראל

מיכל מרים וולדיגר:      תנועות הנוער בני עקיבא, עזרא, השומר הצעיר, הנוער העובד והלומד, הן באמת תקוותנו

מיכל מרים וולדיגר:  כל כך חשוב, ממש לא פחות מהחינוך הפורמלי

מיכל מרים וולדיגר:  לכן נפגשתי היום עם כמה וכמה נערים ונערות מתנועות הנוער

מיכל מרים וולדיגר:  אנחנו איתכם, כל חברי הבית איתכם

מיכל מרים וולדיגר:  אני יכולה להבטיח ששקל לא יקוזז מהתקציב שלהם

מיכל מרים וולדיגר:  אני מקווה אפילו שהוא יעלה, כי הם כל עתידנו

מיכל מרים וולדיגר:  תודה

אמיר אוחנה: תודה לך, גברתי

אמיר אוחנה:  חבר הכנסת בועז טופורובסקי, ואחריו – חבר הכנסת אבי מעוז

בועז טופורובסקי: תודה רבה

בועז טופורובסקי:  אדוני היושב-ראש, חבריי חברות וחברי הכנסת והשר קרעי, אנחנו היום גם שמחים וגם עצובים, בתקופה מטורפת ולא ברורה שעוברת עלינו – שמחים על השחרור של פרננדו ולואיס ועצובים על הנפילה של אלון ועדי

בועז טופורובסקי:  אנחנו מקווים שכמה שיותר מהר ישוחררו שאר 134 החטופים ויחזרו אלינו, למשפחות ולמדינת ישראל

בועז טופורובסקי:      אבל עם זאת, חשוב לי כמו בכל יום – בדרך כלל אני עושה את זה ביום שלישי, אבל היום יש נאומים בני דקה אז אני עושה את זה היום – להזכיר שיש מלחמה שבה לא רק שאנחנו לא מנצחים, לא ניצחון מוחלט ולא ניצחון חלקי, אלא אנחנו נוחלים תבוסה מוחלטת, וזו המלחמה בתאונות הדרכים

בועז טופורובסקי:      מתחילת השנה 40 איש נהרגו בתאונות הדרכים

בועז טופורובסקי:  זה מוות מיותר; מוות שיש בידינו להוריד, להקטין, גם את מספר ההרוגים וגם את מספר הפצועים

בועז טופורובסקי:  לצערי אנחנו לא עושים מספיק, וגם כאן אני קורא, כמו בכל שבוע, למקבלי ההחלטות: שימו את הקטל בתאונות הדרכים כאחד המרכזיים בסדר העדיפויות

בועז טופורובסקי:  נוכל להקטין את מספר ההרוגים, נוכל להקטין את מספר הפצועים, ונוכל לעזור לעשות טוב לעם ישראל, תודה רבה

אמיר אוחנה: תודה רבה

אמיר אוחנה:  חבר הכנסת אבי מעוז, ואחריו – חברת הכנסת לימור סון הר מלך

אבי מעוז: תודה רבה

אבי מעוז:  אדוני היושב-ראש, נאום הנדסת תודעה מס' 104, והפעם על התנחלויות לא חוקיות

אבי מעוז:  אתמול פורסם שממשל ביידן שוקל להגדיר את ההתנחלויות כנוגדות את החוק הבין-לאומי

אבי מעוז:  זוהי כמובן הנדסת תודעה

אבי מעוז:  האם ממשל ביידן היה מקבל מצב שבו העיר חברון שבמדינת קנטקי או העיירה שילה וילג' שבמדינת אילינוי היו מוגדרות כיודנריין? אז למה הם פועלים להפוך את חברון, שבה קמה מלכות בית דוד, ואת שילה, שבה שכן המשכן, ליודנריין?     אני לא יודע מי נתן לכובשים מאירופה את הזכות לנשל את האינדיאנים מאדמתם, אבל אני בהחלט יודע מה מקור הזכות והחובה שלנו להתיישב בכל מרחביה של הארץ המובטחת: דבר השם שבתנ"ך

אבי מעוז:  אני ממליץ לממשל ביידן לזכור את דבר האלוקים לאברהם אבינו על יחסם של העמים לעם ישראל: "ואברכה מברכיך ומקללך אָאֹר"

אבי מעוז:  תודה

אמיר אוחנה: תודה לך, אדוני

אמיר אוחנה:  חברת הכנסת לימור סון הר מלך, ואחריה – חבר הכנסת עודד פורר

לימור סון הר-מלך: אדוני היושב-ראש, חבריי חברי הכנסת, אני רוצה להשתתף בשמחה של כל העם שלנו על שיבתם של פרננדו ולואיס, ובצד זאת להשתתף בצערם של המשפחות של עדי ואלון

לימור סון הר-מלך:      בתקופה האחרונה אני שומעת קולות הן מהבית הזה והן מבחוץ המבקשים לסגת מעזה ולמסור אותה לידי הרשות הפלסטינית

לימור סון הר-מלך:  לטענת אותם מבקשים, הרשות הפלסטינית וגרורותיה הן הגוף שצריך לנהל את עזה ביום שאחרי

לימור סון הר-מלך:  ולכן חבריי, אני מבקשת לערוך לכם היכרות קטנה עם מנסור ג'לאל ג'באר, יימח שמו

לימור סון הר-מלך:  מנסור הוא קצין בדרגת סגן בביטחון הלאומי הפלסטיני, המקבילה הערבית לצה"ל, והוא תושב הכפר ג'לקמוס, הסמוך ליישוב החרב גנים

לימור סון הר-מלך:  מנסור הוא גם המחבל שביצע את פיגוע הירי בשבוע שעבר ליד היישוב שבי שומרון, וכך מצטרף מנסור למאות אנשי משטר הרשות הפלסטינית שפיגעו בשנים האחרונות ביהודים ומביעים הזדהות עם הטבח ב-7 באוקטובר, שמגמותיו הן להשמיד, להרוג ולאבד את כל היהודים במדינת ישראל

לימור סון הר-מלך:       מנסור ורבים מחבריו חוסלו, ברוך השם, על ידי חיילינו הגיבורים, אבל האם אתם עדיין בטוחים שאתם רוצים למסור לחבריו את השליטה בעזה?     

אמיר אוחנה: תודה, גברתי

אמיר אוחנה:  חבר הכנסת עודד פורר, ואחריו – חבר הכנסת משה טור פז

עודד פורר: תודה, אדוני היושב-ראש

עודד פורר:  חברי הכנסת, כעת, בזמן ביקורו של ראש ממשלת הולנד בישראל, נודע שבית המשפט לערעורים בהולנד הורה לממשלה בהולנד להפסיק בתוך שבוע ימים את יצוא חלקי החילוף למטוסי F35 לישראל, ובעצם קיבל את טענת העותרים, שלפיה אספקת החלפים לישראל הופכת את הולנד לשותפה לפשעי מלחמה ורצח עם שלכאורה מבצעת מדינת ישראל

עודד פורר:      אם למישהו מחברי הכנסת כאן עדיין לא ברור עד כמה חמורה החתימה של חבר הכנסת כסיף כשהוא הצטרף לאותה תביעה בבית הדין בהאג, שקובעת שישראל מבצעת רצח עם – אולי הינה הדוגמה לפגיעה בביטחון כתוצאה מהטענה הזאת, שעוד עלולה להיות חמורה יותר אם חס וחלילה תתקבל התביעה הזאת בהאג

עודד פורר:      ולכן אני אומר לכם, חברי הכנסת: בשבוע הבא, כשאתם הולכים להצביע בעד או לא להצביע בעד הדחת חבר הכנסת כסיף, שימו לנגד עיניכם שהמעשה שלו לא רק מסכן את חיילי צה"ל ביכולת שלהם לצאת לחו"ל, אלא גם מסכן, מפריע ליכולת של צה"ל להילחם כאן על ביטחונה של מדינת ישראל

אמיר אוחנה: תודה, אדוני

אמיר אוחנה:  חבר הכנסת משה טור פז, ואחריו – חבר הכנסת ואליד אלהואשלה

משה טור פז: אדוני היושב בראש, חבריי חברי הכנסת, אתמול יצאנו, ראשי שדולת המילואים, לסיור בעוטף עזה, לפגישה עם חיילי המילואים, והיו להם מסרים מאוד חדים למסור לנו

משה טור פז:  המסר הראשון הוא זה: אנחנו עושים עבודה מדהימה, תעריכו אותה – חיילים שנלחמים בח'אן יונס, חיילים ששומרים על הגדר למעלה מארבעה חודשים – ותבינו שמה שאנחנו עושים כאן הוא לא פחות מהיסטוריה

משה טור פז:      המסר השני אולי חשוב ממנו: אל תשכחו אותנו

משה טור פז:  יעבור חודש, יעברו חודשיים, יהיו לכם הרבה דברים על הראש, אתם תחזרו למריבות – אל תשכחו מה עשינו כאן, אל תשכחו כמה אנחנו עובדים קשה, ויש עשרות סוגיות, למרות הקונסנזוס בעניין

משה טור פז:      בימים האחרונים אני עוסק למשל בהכרה במילואים כסטז' למורה שנמצא בסטז' – נשמע מובן מאליו, אבל לא, משרד החינוך לא מוותר למורה שאיבד ארבעה חודשים משנת הסטז' שלו, והוא צריך כרגע לצבור אותה מחדש

משה טור פז:  אז הינה דוגמה לאחד מתוך עשרות נושאים שהשדולה מטפלת בהם

משה טור פז:      לסיום, אנשי המילואים הם מגש הכסף, עליהם עומדת מדינת ישראל היום

משה טור פז:  יש לנו בבית הזה חוב אין-סופי לדאוג להם

משה טור פז:  תודה רבה

אמיר אוחנה: תודה רבה

אמיר אוחנה:  חבר הכנסת ואליד אלהואשלה, ואחריו – חברת הכנסת עאידה תומא סלימאן

וליד אל-הואשלה: מכובדי היושב-ראש, חבריי חברי הכנסת, בתקופה האחרונה אנחנו עדים לעלייה גדולה בתאונות הדרכים בחברה הערבית

וליד אל-הואשלה:  רק שלשום נהרג מעדי סגר אבו מסאעד בתאונת דרכים בכביש 31 הישן, ולכן הפנייה שלנו היא גם לממשלה וגם לשרת התחבורה: לבדוק את הסכנות בכביש 31 הישן על מנת שנמנע כמה שיותר תאונות בכביש הזה, נסגור את המקומות שיש בהם תאונות דרכים ונביא להפחתה במספר ההרוגים ובמספר תאונות הדרכים

וליד אל-הואשלה:      הנושא השני הוא תאונות הבית, שנמצאות תחת הקטגוריה של תאונות הדרכים

וליד אל-הואשלה:  שלושה ילדים נהרגו בסוף השבוע: שדואן חסאן אלהזיל, עבד עדוי מטורעאן, אחלאס אלמיטראט מכסייפה

וליד אל-הואשלה:  מה אנחנו דורשים? אנחנו דורשים שהשרה מירי רגב תתייחס לנושא הזה בשיא הרצינות ותשים אותו על השולחן, כי אנחנו עדים בתקופה האחרונה למספר הילדים שנהרגים בבית, וזה נמצא גם בטיפול של "בטרם" ועמותות אחרות – אנחנו רוצים שישימו דגש על מנת להעלות את המודעות בחברה הערבית ולהביא גם לשיפור מבחינת המספרים האלה

וליד אל-הואשלה:      אדוני היושב-ראש, אני רוצה להעביר בקצרה כמה שניות הודעה בערבית או כמה מילים

וליד אל-הואשלה:  (אומר דברים בשפה הערבית, להלן תרגומם:)     

אמיר אוחנה: תודה רבה

אמיר אוחנה:  חברת הכנסת עאידה תומא סלימאן תהיה אחרונת הדוברים לשלב זה

עאידה תומא סלימאן: לפני כמה שעות פרקליטות המדינה הכריזה שהיא החליטה לסגור את התיק נגד הזמרת והמדענית דלאל אבו אמנה

עאידה תומא סלימאן:  היא עשתה את זה לאחר שדלאל אבו אמנה נעצרה מייד אחרי 7 באוקטובר תחת האשמה שהיא הסיתה בפוסט שהיא כתבה בו שאין מנצח חוץ מאלוהים

עאידה תומא סלימאן:  מאז שחרורה עוברת דלאל אבו אמנה ומשפחתה, כולל בן זוגה ד"ר עבאסי, מסע הסתה, הפגנות יום-יומיות מול הבית שלה

עאידה תומא סלימאן:  ההפגנות האלה מונהגות על ידי ראש העיר עפולה, שמנסה לגרש אותה מהבית

עאידה תומא סלימאן:  כדאי לזכור שבן הזוג שלה הוא סגן מנהל בית החולים העמק

עאידה תומא סלימאן:      היום ההחלטה הזאת אומנם עושה קצת צדק עם הזמרת והמדענית, כי היא דוקטור בטכניון למדעי המוח, אבל מי יפצה אותה ואת בניה ובנותיה ואת בן זוגה על ארבעה ימים של הסתה, התרת דם ושיבוש חיים רגילים, שנעשו באופן סיסטמטי על אדם שהוא גם אמור להיות סמל של ממלכתיות, ראש עיר

עאידה תומא סלימאן:      אני חושבת שהגיע הזמן גם לזכור שקל מאוד להזכיר את דלאל אבו אמנה, כי היא זמרת ידועה - -     

טלי גוטליב: זה מתוך השהאדה

עאידה תומא סלימאן: - - אבל כמו דלאל אבו אמנה יש עשרות צעירים וצעירות ערבים וערביות, שעוברים את המסכת הזו בארבעת החודשים האחרונים, והגיע הזמן לעשות גם איתם צדק

אמיר אוחנה: חברי הכנסת, הנושא הבא על סדר היום הצעת חוק מניעת - - -     

אופיר כץ: שתפסיק לתמוך בטרור, אז לא יפגינו לה מול הבית

טלי גוטליב: סגרו את התיק, אבל אנחנו יודעים בדיוק מה היא אמרה

טלי גוטליב:  אנחנו יודעים

אופיר כץ: איפה שהיא הייתה ומה שהיא אמרה, התמיכה שלה בטרור – זה לא ישתנה

טלי גוטליב: תורת האסלאם, אין אלוהים מלבד אללה

טלי גוטליב:  שתגיד תודה שסגרו לה את התיק, כי בוועדת חוקה החלטנו שאם זה רק אמירה אחת לא יוגש כתב אישום

טלי גוטליב:  חבל מאוד, על כל אמירה כזאת צריך אתכם בכלא

אופיר כץ: דוקטור למדעי - - -     

אמיר אוחנה: תודה, תודה רבה

עאידה תומא סלימאן: יאללה, עוד משהו

אמיר אוחנה: לא, לא כל אחד עכשיו ינסה כמיטב יכולתו

אמיר אוחנה:  תודה, הבנו

טלי גוטליב: בושה

טלי גוטליב: [רשומות (הצעות חוק, חוב' מ/1720)

טלי גוטליב: ] 

אמיר אוחנה: הצעת חוק מניעת פגיעת גוף שידורים זר בביטחון המדינה, (הוראת - -      

אופיר כץ: היא פרסמה את זה ב-7 באוקטובר

אופיר כץ:  ב-7 באוקטובר, איזה - - -     

טלי גוטליב: ב-7 באוקטובר, אדוני היו"ר

טלי גוטליב:  ב-7 באוקטובר

טלי גוטליב:  אין, בושה וחרפה

אמיר אוחנה: אני באמצע משפט, אבל אני באמצע משפט

אופיר כץ: חברת כנסת בישראל

אמיר אוחנה: - - (הוראת שעה – חרבות ברזל), התשפ"ד–2024, בקריאה הראשונה

אמיר אוחנה:  אני מזמין את שר התקשורת, חבר הכנסת שלמה קרעי, להציג את הצעת החוק

אמיר אוחנה:  בבקשה, עד עשר דקות לרשותך, אדוני

אופיר כץ: זה דברי הסתה נגד מדינת ישראל

אופיר כץ:  פסוקי הקוראן - - -      

התקשורת שלמה קרעי: דוקטור למדעי מוח זו לא ראיה שיש מוח

התקשורת שלמה קרעי:       אדוני היושב-ראש, כנסת נכבדה, ביום שמחת תורה, כ"ב בתשרי התשפ"ד, 7 באוקטובר 2023, החלה מתקפת טרור רצחנית מרצועת עזה על מדינת ישראל

התקשורת שלמה קרעי:  אלפי מחבלים חדרו משטח רצועת עזה לשטח ישראל מהיבשה, מהאוויר ומהים, ותקפו באכזריות אזרחים וחיילים, במקביל לשיגור אלפי רקטות לשטח מדינת ישראל

התקשורת שלמה קרעי:  בהתאם למידע שפורסם עד עתה, במתקפת טרור זו נרצחו מעל 1,200 אזרחים, לרבות אנשי כוחות הביטחון השונים, נפצעו אלפים, ולמעלה מ-200 אזרחים וחיילים נחטפו לשטח רצועת עזה

התקשורת שלמה קרעי:      נוכח האירועים האמורים, הכריז שר הביטחון ביום כ"ב בתשרי התשפ"ד, 7 באוקטובר 2023, על מצב מיוחד בעורף

התקשורת שלמה קרעי:  ועדת החוץ והביטחון של הכנסת החליטה לאשר את ההכרזה

התקשורת שלמה קרעי:  הכרזה זו הוארכה מעת לעת על ידי הממשלה באישור הוועדה

התקשורת שלמה קרעי:  ביום כ"ג בתשרי הודיעה ועדת השרים לענייני ביטחון לאומי כי הכריזה על נקיטת פעולות צבאיות משמעותיות בהתאם לסעיף 40 לחוק-יסוד: הממשלה

התקשורת שלמה קרעי:       סעיף 39(א) לחוק-יסוד: הממשלה קובע כי במצב חירום רשאית הממשלה להתקין תקנות לשעת חירום כדי להגן על המדינה ועל ביטחון הציבור ועל קיום אספקה ושירותים חיוניים

התקשורת שלמה קרעי:  בהתאם לסמכות האמורה ונוכח המצב כאמור לעיל, וכדי למנוע פגיעה ממשית בביטחון המדינה כתוצאה משידוריו של ערוץ זר המשדר בישראל, התקינה הממשלה לבקשתי ביום ה' בחשוון, 20 באוקטובר, תקנות לשעת חירום – מניעת פגיעת גוף שידורים זר בביטחון המדינה

התקשורת שלמה קרעי:  ביום כ"ט בחשוון, 13 בנובמבר, הוצאתי הוראה מכוח תקנה 2 לאותן תקנות, לאחר קבלת הסכמת שר הביטחון ובאישור ועדת השרים לענייני ביטחון לאומי, המורה על החרמת ציוד, איסור כניסת עיתונאים והגבלת הגישה לאתרי האינטרנט של הערוץ הלבנוני אל מיאדין

התקשורת שלמה קרעי:  בתקנות שעת החירום נקבע כי תוקפן יהיה לשלושה חודשים מיום פרסומן, בהתאם למגבלה הקבועה בסעיף 39(ו) לחוק-יסוד: הממשלה, או עד מועד סיום תוקפה של ההכרזה על מצב מיוחד בעורף, או עד לסיום הפעולות הצבאיות המשמעותיות, לפי המוקדם שבהם

התקשורת שלמה קרעי:  משההכרזה על מצב מיוחד בעורף עדיין בתוקף וטרם הסתיימו הפעולות הצבאיות המשמעותיות, תוקף התקנות פקע בתום שלושה חודשים, ביום י' בשבט, 20 בינואר 2024

התקשורת שלמה קרעי:       נוכח העובדה שמדינת ישראל מצויה עדיין בעיצומה של מלחמת חרבות ברזל, ובהמשך לעמדת גורמי הביטחון באשר לצורך להותיר את הסמכויות שהיו נתונות לשר התקשורת בתקנות לשעת חירום על כנן, מוצע לקבוע בחקיקה את הסמכויות שנכללו באותן תקנות בנוגע לערוץ זר המשדר בישראל שידורים הפוגעים באופן ממשי בביטחון המדינה, כמפורט להלן

התקשורת שלמה קרעי:       הצעת החוק קובעת כי לאחר קבלת האישורים הנדרשים רשאי שר התקשורת, בצו, להורות לספק תכנים על הפסקת שידוריו של ערוץ זר; להורות על סגירת משרדים של ערוץ זר הנמצאים בשטח ישראל; להורות על תפיסת מכשיר המשמש לאספקת תכנים; להורות על הסרת אתר אינטרנט של ערוץ כאמור, אם השרת שעליו מאוחסן אתר האינטרנט נמצא בישראל או שהוא בשליטת אדם הנמצא בישראל, או על הגבלת גישה לאתר האינטרנט כאמור

התקשורת שלמה קרעי:      לשם יישום הוראות אלו, מסמיך סעיף 4 לחוק מפקח שהוסמך לכך לפקח על ביצוע החוק ועל ההוראות שייתן שר התקשורת מכוחן, וכן לבצע את הפעולות הבאות: לדרוש מכל אדם למסור לו את שמו ומענו ולהציג בפניו תעודת זהות או תעודה אחרת המזהה אותו; לדרוש מכל אדם הנוגע בדבר למסור לו כל ידיעה או מסמך שיש בהם כדי להבטיח את ביצוע ההוראות; להיכנס לחצרים, למעט מקום המשמש למגורים; לתפוס מכשירים המשמשים לאספקה של תכנים; ולסגור את משרדי הערוץ המשדר

התקשורת שלמה קרעי:      אבקש מחברי הכנסת לאשר את הצעת החוק הזו בקריאה ראשונה, על מנת שבידי הממשלה יהיו הכלים המתאימים להתמודד עם שידורים זרים הפועלים בישראל ופוגעים בביטחון המדינה

התקשורת שלמה קרעי:  אציין כי כל פעולה של משרד התקשורת בראשותי בנושאים הנוגעים לביטחון המדינה נעשית בתאום מלא עם גורמי הביטחון

התקשורת שלמה קרעי:  לא את הכול מותר לפרט ולא על הכול אפשר לדבר, אבל דעו לכם שאנחנו עושים הכול, בכל ימות השבוע, כדי להגן על המדינה היקרה שלנו בכל חזיתות התקשורת – ביבשה, באוויר, בים, במרחב הספקטרום ובמרחב התודעתי

התקשורת שלמה קרעי:       לפני שבועיים קראנו בשבת פרשת בשלח: "ה' יִלחם לכם ואתם תחרישון"

התקשורת שלמה קרעי:  השם יתברך הוא בעל המלחמות, אבל יש ציווי שאפשר לפרש אותו גם כלפינו: "ואתם תחרישון" – זו משימה שמוטלת עלינו

התקשורת שלמה קרעי:  תשתיקו את התקשורת, שפוגעת בביטחון המדינה

התקשורת שלמה קרעי:  בעזרת השם נעשה ונצליח

התקשורת שלמה קרעי:  תודה רבה

אמיר אוחנה: אני מודה לשר התקשורת, ואנחנו נעבור לדיון האישי

אמיר אוחנה:  אני מתכבד להזמין את ראשונת הדוברים, חברת הכנסת טלי גוטליב

אמיר אוחנה:  בבקשה, גברתי, עד שלוש דקות לרשותך

טלי גוטליב: תודה, אדוני

טלי גוטליב:  עם ישראל הנכבד, אני תכננתי לנאום על חוק הגיוס, יש לי עוד נאום בהמשך

טלי גוטליב:  אבל אני מתכבדת לענות כאן לחברת הכנסת עאידה סלימאן

טלי גוטליב:  אותה חברת כנסת שעמדה פה ושיקרה - - -     

אמיר אוחנה: תומא סלימאן

טלי גוטליב: תומא סלימאן

טלי גוטליב:  אותה חברת כנסת שעמדה פה, ואני מזכירה לכם שבזמן המלחמה אמרה שיש ריח של זרחן בבית חולים שיפא, ושצה"ל יורה במסדרון ההומניטרי

טלי גוטליב:  אותה חברת כנסת תומכת טרור, אין לה בעיה לעמוד כאן בכנסת ולומר לנו על הזמרת – איך קוראים לה, הזמרת? דלאל אבו אמנה, שהיום הפרקליטות סגרה את התיק בעניינה, תיק פלילי

טלי גוטליב:       אני רק אזכיר לכם על מה היא הייתה עצורה, שתגיד תודה שהתיק נסגר; גם על זה, אגב, צריך לקיים דיון אם בכלל היה לזה מקום

טלי גוטליב:  אותה זמרת אמרה ב-7 באוקטובר, ביום התופת שבא על עם ישראל, באותו יום שכבשו את יישובי הדרום, רצחו, אנסו, טבחו, התעללו בבני עמנו, אמרה הזמרת הדגולה שאין מנצח מלבד אללה

טלי גוטליב:  זה מתוך הקוראן עצמו, כן? זאת אמירה שיש לה משמעות של תמיכה בטרור בזמן לחימה

טלי גוטליב:  אותה זמרת, דרך אגב, רק תרשמו בפניכם, במשך שנים עומדת ותומכת במחבלים

טלי גוטליב:  אפילו עיתון הארץ, שאני קוראת לו עיתון אל ג'זירה, פרסם היום כתבה ואמר שבאמת במשך השנים היא הביעה תמיכה במחבלים

טלי גוטליב:      עכשיו פה אני רוצה להבהיר לכם למה אנחנו לפעמים האויבים - - -     

אופיר כץ: בתמונה שהעלו הכול מאחורה מחבלים

טלי גוטליב: עכשיו אני רוצה רק לומר, קודם כול ליו"ר הקואליציה, כל הכבוד לעיר שלך, לעיר עפולה, שאתה תומך בה, אבל הם מחזירים פה תמיכה מאוד מאוד גדולה בכבוד עם ישראל שהם ממשיכים להפגין לה מתחת לבית ולהראות לה שאנחנו לא נתמוך ולא נאפשר פה תמיכה בטרור, אז כל הכבוד לעיר עפולה בהקשר הזה

טלי גוטליב:       ופה אני רוצה רק לומר לכם למה לא פעם אנחנו האויבים הכי גדולים של עצמנו

טלי גוטליב:  אנחנו ישבנו בוועדת חוקה ושאלנו את עצמנו איך סוגרים תיקים ומתי מגישים כתבי אישום בעבירות של הסתה לטרור או תמיכה בטרור

טלי גוטליב:  ואז דובר שם שאם מישהו מזכיר את אללה, אז אם זה יהיה פעם אחת אנחנו לא נגיש כתב אישום

טלי גוטליב:  ולמה בעיניי זה לא נכון, אגב, ולא נשמעה דעתי – כי מה שקובע זה תמיד הנסיבות

טלי גוטליב:  ו-7 באוקטובר זאת נסיבה מחמירה, ולכן אסור היה לסגור את התיק

טלי גוטליב:  ואם כבר סגרתם את התיק, אז חברת הכנסת הזאת תאמר פה שזה בסדר? ואנחנו שוב משתמשים כאן בפרלמנט לבזות את העם היהודי, לבזות את המורשת היהודית, ואני כאן, כמו שאני אומרת כל הזמן – כל אמירה שתבזה את עם ישראל, אנחנו נשקף אותה כאן מעל בימת המליאה

טלי גוטליב:      ואני אומרת כאן, וגם פה אני פונה ליו"ר הקואליציה, כי אני יודעת שהוא חושב על זה: אנחנו את חוק המפלגות צריכים להדק

טלי גוטליב:  מקום שפה – ועדת הבחירות לא אפשרה לאיימן עודה, לעופר כסיף, לאחמד טיבי, להיות חברי כנסת, מי שהכשיר אותם היה בג"ץ

טלי גוטליב:  ולכן אני מבהירה פה, אנחנו צריכים לחשוב על חוק שישמור על הגדרת המדינה שלנו כמדינה יהודית ודמוקרטית

טלי גוטליב:  ומי שחותר תחתיה, ניחא שנסבול את זה כשהוא אומר את זה – לא נסבול את זה כשהוא יושב בין כותלי הפרלמנט בישראל

אמיר אוחנה: תודה לגברתי

אמיר אוחנה:  חבר הכנסת אלעזר שטרן – אינו נוכח; חבר הכנסת מאיר כהן – אינו נוכח; חברת הכנסת מירב בן ארי – אינה נוכחת; חברת הכנסת לימור סון הר מלך – אינה נוכחת; חברת הכנסת מיכל מרים וולדיגר – אינה נוכחת

אמיר אוחנה:  חבר הכנסת ואליד אלהואשלה, בבקשה, אדוני, עד שלוש דקות לרשותך

וליד אל-הואשלה: מכובדי היושב-ראש, חבריי חברי הכנסת, נכון שהנושא הוא בעניין ערוץ אל-ג'זירה

וליד אל-הואשלה:  אני בטוח שהנושא הזה ייסגר, בסופו של דבר, בין שתי המדינות – בין הממשלה כאן לבין קטר

וליד אל-הואשלה:       אבל אני רוצה להתייחס לנושאים של החברה שלנו, החברה הבדואית, החברה הערבית בנגב, לנושא ההריסות, שכל כך מטריד את התושבים בנגב, מטריד את האוכלוסייה הערבית בנגב, נושא ההריסות של הבתים, איך משאירים משפחות ללא קורת גג

וליד אל-הואשלה:  והאחראי על כך הוא משרד השיכון

וליד אל-הואשלה:  למרות הפניות שלנו, גם ללשכת ראש הממשלה וגם לכל הגורמים הממונים על החברה הבדואית בנגב, נכון לעכשיו הדחפורים של רמ"י ממשיכים להרוס בחברה הבדואית

וליד אל-הואשלה:  לא מקשיבים לתושבים, לא לאזרחים, לא שומעים את הקול של התושבים, הקול המוחלש של האוכלוסייה הערבית בנגב

וליד אל-הואשלה:       ומה בסך הכול אנחנו רוצים, מה דורשים? אנחנו דורשים שייתנו פתרונות לאנשים, חלופות לאזרחים שלנו, ולהפסיק להטריד ולהרוס את המבנים ואת הבתים של התושבים

וליד אל-הואשלה:  יש אפשרות לשנות גישה עם האוכלוסייה הערבית בנגב

וליד אל-הואשלה:  הגיע הזמן להחליף דיסקט ולדבר עם האוכלוסייה, ולהפסיק לדבר עם האוכלוסייה דרך הדחפורים והטרקטורים

וליד אל-הואשלה:  הגיע הזמן להתייחס לחברה הבדואית בכבוד, לשוחח איתם

וליד אל-הואשלה:  יש מנהיגות לחברה הבדואית, יש ועדים מקומיים

משה רוט: יש עם מי לדבר?      

וליד אל-הואשלה: כן, יש

וליד אל-הואשלה:  אני בטוח שיש עם מי לדבר

וליד אל-הואשלה:  ואני פניתי בצורה ישירה, גם לראש הממשלה, על מנת לשוחח איתנו

וליד אל-הואשלה:  אי-אפשר להפקיר את האוכלוסייה הבדואית ולא להתייחס אליה

וליד אל-הואשלה:  אני פונה לכל חברי הכנסת, גם מהליכוד וגם מהמפלגות שמרכיבות את הקואליציה, גם אם אנחנו לא מצליחים להגיע לראש הממשלה וגם אם ראש הממשלה לא עונה למכתבים שלנו ולא לפניות שלנו – שיתייחסו אלינו

וליד אל-הואשלה:  יש פה חברה שגרה ונמצאת בתוך המדינה

וליד אל-הואשלה:  אז מה? ביבי הוא ראש הממשלה רק לחלק מהעם? לא

וליד אל-הואשלה:  יש פה אוכלוסייה שמחפשת פתרון

וליד אל-הואשלה:       רבותיי, הגיע הזמן לדבר עם האוכלוסייה, להפסיק את ההריסות, למצוא חלופות לאנשים, ולהביא לפתרונות לאזרחים הבדואים בנגב

וליד אל-הואשלה:  תודה

משה רוט: תודה רבה

משה רוט:  חבר הכנסת איימן עודה, בבקשה

משה רוט:  שלוש דקות, בבקשה

איימן עודה: כבוד היושב-ראש, עמיתיי חברי הכנסת וחברות הכנסת, מודי'ס הורידה את דירוג האשראי למדינת ישראל, דבר שיפגע ישירות בכל אזרח במדינה

איימן עודה:  כולנו נפסיד, המשפחות שלנו יפסידו

איימן עודה:  ואנחנו צריכים לשאול את השאלה האמיתית – למה

איימן עודה:  למה זה קרה? אני זוכר תקופות אחרות, גם פה במדינה, וגם בקרב עמים אחרים, שהגישה הייתה אחרת לגמרי

איימן עודה:  למשל, בקרב עמים אחרים אפשר לזכור את סוף עידן האפרטהייד ואיך הכלכלה בדרום אפריקה הכפילה את עצמה

איימן עודה:  אפשר, למשל, לזכור את יום שישי הטוב באירלנד, איך אחרי יום שישי הטוב האבטלה ירדה, הצמיחה עלתה, והיום אירלנד – מדינה משגשגת בהייטק

איימן עודה:  וגם פה, במדינת ישראל בשנות התשעים, בתקופת אוסלו

איימן עודה:  כולנו הרגשנו איך המצב הכלכלי השתפר

איימן עודה:       ויש כיוון קסם, שיביא גם צדק וגם שלום וגם ביטחון – כן, כן, גם ביטחון – וגם שגשוג כלכלי

איימן עודה:  כל הדברים הטובים

איימן עודה:  זה רק להכיר באמת הפשוטה שיש פה שני עמים, ומגיעה לשניהם זכות להגדרה עצמית

איימן עודה:  היהודים מימשו זאת, והפלסטינים טרם

איימן עודה:  השגת שלום תביא לכל דבר טוב

איימן עודה:       ואני רוצה להתריע, אני רוצה להזהיר

איימן עודה:  עכשיו לומדים בממשלה מה לעשות ברפיח, או בעצם איך לפגוע ברפיח כשיש שם מיליון וחצי

טלי גוטליב: להביא את החטופים - - - לנצח למלחמה

בועז ביסמוט: זה מפריע לך, נכון? מפריע לך שהולכים לנצח

איימן עודה: אה, גוטליב, האמת, הפולמוס בינך לבין אמסלם היה מעורר השראה

איימן עודה:  תשמעי

איימן עודה:  האמת, בהיסטוריה זה לא רק את ואמסלם

איימן עודה:  היו דברים, למשל ברמה הספרותית, בין גבריאל גרסיה מרקס לבין מריו ורגס יוסה – האגרוף הספרותי

טלי גוטליב: - - - אמר לפני שבועיים שהוא רוצה אותנו בים

טלי גוטליב:  לפני שבועיים

איימן עודה: או, למשל, בין אבן רושד לאל-ע'זאלי – הפלת הפילוסופים והפלת ההפלה, או בין לנין לרוזה לוקסמבורג על זכות העמים להגדרה עצמית

איימן עודה:  ועכשיו אמסלם וגוטליב

איימן עודה:  זוהי הרמה של הכנסת של היום

איימן עודה:  תודה

משה רוט: תודה רבה

משה רוט:  חבר הכנסת אריאל קלנר, בבקשה

בועז ביסמוט: זמנך עבר

טלי גוטליב: - - - תומך טרור בכנסת ישראל

גלעד קריב: - - -      

איימן עודה: קריב, אני - - -      

טלי גוטליב: קריב, אני לא מפריעה לך - - - אותך

טלי גוטליב:  הוא תומך טרור

טלי גוטליב:  איימן עודה תומך טרור

טלי גוטליב:  הוא קיווה - - - את המלחמה

טלי גוטליב:  נאום שלו

טלי גוטליב:  תומך טרור - - -     

משה רוט: חברת הכנסת גוטליב, כבר אמרת

משה רוט:  חברת הכנסת גוטליב, אנחנו רוצים לשמוע את חבר הכנסת קלנר

משה רוט:  בבקשה

טלי גוטליב: אנחנו נקשיב לו בנחת

אריאל קלנר: אדוני היושב-ראש, כנסת נכבדה, לפני שאברך על שחרור החטופים, אני רוצה להזכיר את מגש הכסף – עדי אלדור ואלון קליינמן, השם ייקום דמם, שנפלו במלחמה הקשה ברשע

אריאל קלנר:  תנחומים מכולנו למשפחות על האובדן הכבד למען תקומת האומה

אריאל קלנר:      ועכשיו, אדוני היושב-ראש, כמה מילים מכאן ליחיא סנוואר, הוא הרי יודע עברית

אריאל קלנר:  יחיא, לא מנצחים אותנו כל כך מהר

אריאל קלנר:  אתה אומנם יודע עברית, וגם חשבת שאתה מכיר אותנו

אריאל קלנר:  אתה וחבר מרצחיך הייתם בטוחים שעוד רגע נתקפל, עוד רגע נישבר, עוד רגע ניכנע, וניתן לכם את כל מבוקשכם

אריאל קלנר:  טעיתם

אריאל קלנר:  שונאי ישראל תמיד טועים בעניין הזה

אריאל קלנר:       חבריי השרים, כמו המן הרשע, שהיה בטוח שאנחנו עם מפורד ומפוזר בין כל העמים, אותו המן שלא חשב על האפשרות של "כנוס את כל היהודים" של אסתר ומרדכי, כך גם אתה

אריאל קלנר:  אתה, יחיא, היית בטוח שאת החברה הישראלית מייצגים כמה עיתונאים, אולי כמה לשעברים ואולי אפילו מספר פוליטיקאים שתבוסתם אומנתם, כאלה שכניעה, התרפסות, לפני האויב, לעומת עוצמה אדירה מול האחים שלהם, היא דרך חייהם

אריאל קלנר:  טעות בידך, טעות גדולה, big mistake

אריאל קלנר:  לא הבנת שמה שראית זו הקליפה שרואים מבחוץ, אבל בפנים יש פרי, שכל מהותו שונה לגמרי

אריאל קלנר:  ליאהוד, יחיא, יש כוח סבל, כוח רצון, רוח גדולה וגם יכולות אדירות

אריאל קלנר:  וגם סייעתא דשמיא יש לנו

אריאל קלנר:  ראית את זה הלילה במבצע המדהים

אריאל קלנר:  ויחיא, עוד לא ראית כלום

אריאל קלנר:       אני מברך את כוחות הביטחון על ההישג המרשים, את שר הביטחון, את ראש הממשלה

אריאל קלנר:  אני מברך את פרננדו סימון מרמן ולואיס הר, השבים לציון ברינה

אריאל קלנר:  אתה חושב יחיא, שיש לכם כוח רצון? עוד לא ראית את כוח הרצון של עם הנצח

אריאל קלנר:  אתה חושב שיש לכם אמונה? עוד לא ראית את האמונה של עם הנצח

אריאל קלנר:  אתה וחבריך מחללים את שם האלוהים

אריאל קלנר:  עם הנצח, עם אמונת הנצח, נושא את בשורת הנביאים, ועוד ילמד אתכם מה היא אמונת אמת; אמונה ששרדה אלפיים שנה ועברה זוועות שלא ייאמנו, אבל אמונה שבאה להטיב לאנושות, ולא לשעבד ולאמלל אותה

אריאל קלנר:       לא מנצחים אותנו כל כך מהר

אריאל קלנר:  יהי רצון שנראה בקרוב את כל חיילינו שבים לביתם, עטורי ניצחון, יחד עם כל אחינו הנתונים בשִׁבְיָה ובצרה

אריאל קלנר:  עם הנצח ינצח

אריאל קלנר:  תודה רבה

משה רוט: תודה רבה

משה רוט:  חבר הכנסת עודד פורר, בבקשה

עודד פורר: תודה, אדוני היושב-ראש, חברי הכנסת, אדוני השר

עודד פורר:  חברי הכנסת, אני רוצה שנייה לעשות לכם תרגיל בדמיון מודרך

עודד פורר:  תארו לכם שהימים הם ימי מלחמת העולם השנייה

עודד פורר:  תארו לכם, ובואו נדמיין מצב שבימי מלחמת העולם השנייה היה קיים בית דין בין-לאומי לפשעי מלחמה

עודד פורר:  ובזמן שהבריטים נלחמים נגד הגרמנים, בנות הברית נלחמות נגד ציר הרשע, באה איטליה ועותרת לאותו בית דין בין-לאומי ואומרת: הי, הבריטים מבצעים פשעי מלחמה בגרמנים – ואז חבר פרלמנט בריטי היה חותם על עצומה לבית הדין הבין-לאומי’ שאומר: נכון, הבריטים מבצעים פשעי מלחמה ורצח עם בגרמניה

עודד פורר:  אתם חושבים שהוא היה נשאר חבר פרלמנט דקה אחת? אתם חושבים שהוא לא היה נעצר בכלל באשמת בגידה בזמן מלחמה? על מה אתם מדברים בכלל?      עכשיו, אחרי שעשינו את התרגיל הזה בדמיון מודרך, התעוררו וחשבו על עופר כסיף, ותחשבו על חבר כנסת בתוך כנסת ישראל, שחותם על עצומה, שעתידה להישלח לבית הדין בהאג, כדי להגיד שהטענות נגדנו הן אמינות, ושמדינת ישראל מבצעת רצח עם והורגת בשיטתיות קבוצות של אזרחים, רופאים, משוררים

עודד פורר:       הדבר הזה הוא בלתי נסבל, הוא בלתי נסלח, ויותר מזה, הוא לא חוקי, חברי הכנסת, כי מה שעשה חבר הכנסת כסיף זו תמיכה חד-משמעית במאבק המזוין כנגד מדינת ישראל

עודד פורר:  אם תתקבל התביעה בהאג – כפי שמתפלל חבר הכנסת כסיף, כפי שהוא רוצה, כפי שהוא ביקש – אם תתקבל אותה תביעה, חיילות וחיילי צה"ל שלנו יעמדו בפני דין בכל מדינה שהם יגיעו אליה

עודד פורר:  הם יהיו בסכנה של מעצר, כי יגישו נגדם צווי מעצר ובקשה לעצור אותם, כי מדינת ישראל מבצעת רצח עם

עודד פורר:       אדוני היושב-ראש, את מי שאני לא מבין בכל הסיפור הזה זה את חבר הכנסת בני גנץ, יו"ר המחנה הממלכתי

עודד פורר:  אני רוצה דבר אחד, חבר הכנסת גנץ, השר גנץ: עמדה, תגיד לי מה עמדתך בעניין? אני כבר מנסה שבועות ארוכים לשמוע את עמדתו, אני לא מצליח

עודד פורר:       אז מצד אחד אין חופש הצבעה בסיעה שלו - -     

גלעד קריב: אולי יש דברים יותר חשובים - - -     

עודד פורר: - - מצד שני, את העמדה שלו על העניין הזה – אני רק אגיד לך, חבר הכנסת קריב, שלפי חבר הכנסת עופר כסיף בני גנץ צריך לעמוד בפני בית הדין הבין-לאומי לפשעים כי הוא מבצע רצח עם

עודד פורר:  זאת המשמעות של התביעה

גלעד קריב: עופר כסיף לא הוביל ליחס - - -     

עודד פורר: ולכן אני מצפה ממנו לתמוך בהדחה של חבר הכנסת כסיף

גלעד קריב: הבית הזה לא היה צריך לעשות שימוש בחוק

גלעד קריב:  לא היה צריך לכונן את חוק ההדחה

משה רוט: תודה רבה

משה רוט:  חבר הכנסת חמד עמאר, בבקשה

עודד פורר: הוא חוקק, מה לעשות? יש חוק

עודד פורר:  אתה לא אוהב את החוק, אבל הוא קיים

טלי גוטליב: לא מתאים לך להגיד את זה

טלי גוטליב:  לא מתאים לך להגיד את זה, כי זה בסופו של דבר דמוקרטיה מתגוננת בבייסיק שלה, במלוא התפארת של דמוקרטיה מתגוננת

טלי גוטליב:  מי שחותר תחתינו ישב כאן? זה לא הגיוני

גלעד קריב: טלי, יש לנו מחלוקת על חוק ההדחה, לא על המעשה של עופר כסיף

חמד עמאר: אדוני היושב-ראש, חבריי חברי הכנסת, קודם כל אני רוצה לברך את צה"ל, את השב"כ, את הימ"מ על המבצע המעולה בהחזרת שני השבויים לבית שלהם, וגם לשלוח את תנחומיי למשפחות שאיבדו את יקיריהן, ולאחל החלמה מהירה לפצועים

חמד עמאר:       אדוני היושב-ראש, היום הגיע שר האוצר לוועדת הכספים להציג את התקציב, ואמר שהתקציב הוא משהו ערכי לממשלה ולמה שהממשלה רואה בו חשיבות, ואמר שאם היו מחלקים לכל חבר כנסת מה סדר העדיפויות שלו, היו יודעים מה הוא מצביע

חמד עמאר:       אני רוצה להגיד לשר האוצר: יכול להיות מצב כזה לא בזמן מלחמה; לא אחרי 7 באוקטובר

חמד עמאר:  התקציב שצריך היה להגיע היום לכנסת היה צריך להיות תקציב שיתמוך בביטחון, שיתמוך בחברה האזרחית

חמד עמאר:  הוא היה צריך להיות ריק מכספים קואליציוניים וסגירת משרדים מיותרים

חמד עמאר:  אבל התקציב שהגיע רק מוריד 3 מיליארד מתוך 13 מיליארד שקל לכספים קואליציוניים

חמד עמאר:  10 מיליארד שקל הולכים לכספים קואליציוניים, עשרה משרדים מיותרים, שלוקחים יותר ממיליארד ו-200 מיליון שקל

חמד עמאר:  לכן דירוג האשראי של מדינת ישראל ירד מ-A1 ל-A2

חמד עמאר:  זאת הפעם הראשונה שבה דירוג האשראי של מדינת ישראל יורד

חמד עמאר:  לא היה דבר כזה

חמד עמאר:      אבל זה התחיל עוד לפני המלחמה, כי שמעתי את שר האוצר אומר שזה עניין פוליטי

חמד עמאר:  לא

חמד עמאר:  זה עניין כלכלי, זה ניהול כלכלי

חמד עמאר:  אתה לא מנהל את הכלכלה של מדינת ישראל כמו שצריך וכמו שצריך להיות במצב מלחמה, במצב שאנחנו נכנסים לגירעון של 6

חמד עמאר: 6%

חמד עמאר:  אם היית מנהל את זה נכון, לא היינו מגיעים למצב של הורדת דירוג האשראי של מדינת ישראל

חמד עמאר:       אבל אני רק רוצה להגיד לכם: זה התחיל לפני, גם ברפורמה שרצו להוביל במערכת המשפט ובעצם בסירוס מערכת המשפט והשתלטות על מערכת המשפט

חמד עמאר:  זה נמשך בתקציב פוליטי, תקציב של הישרדות, של איך להמשיך ולשלוט

חמד עמאר:  אבל יצא דבר חיובי אחד מהישיבה עם שר האוצר, שהוא הבטיח שהתקציב של הדרוזים יבוא, והוא יראה לי איפה הוא נמצא בתוך תקציב המדינה, כי אני לא הצלחתי למצוא אותו בתוך תקציב המדינה

חמד עמאר:  אם הוא החביא אותו באיזשהו סעיף ואני לא הצלחתי להגיע אליו, הוא הבטיח שהוא יראה לי איפה יהיה התקציב

חמד עמאר:      הוא הבטיח לי עוד דבר אחד, שלא יהיה קיצוץ שקל אחד

חמד עמאר:  ואני אומר לך, אדוני היושב-ראש, כשאביגדור ליברמן היה שר האוצר ואני הייתי איתו במשרד, הכנו תוכנית תלת-שנתית של מיליארד אחד לשנה למגזר הדרוזי, לחברה הדרוזית

חמד עמאר:  אני מצפה שיכינו תוכנית חומש של 5 מיליארד שקל עם 2

חמד עמאר: 5 מיליארד שקל תוספתי

חמד עמאר:  תודה רבה

משה רוט: תודה רבה

משה רוט:  חברת הכנסת אימאן ח'טיב יאסין, בבקשה

אימאן ח'טיב יאסין: כבוד היושב בראש, כנסת נכבדה, חה"כ חמד עמאר, אתה חיפשת ולא מצאת לא סתם – כי אין שם תקציב

חמד עמאר: אין, אני יודע

אימאן ח'טיב יאסין: הוא אמר שלא ייגע בתקציבים של הדרוזים

אימאן ח'טיב יאסין:  אין מה לגעת, התקציב נוצל בשנה שעברה, כולו במלואו, נגמר הסיפור

אימאן ח'טיב יאסין:  אין – הוא לא ייגע, כי אין

אימאן ח'טיב יאסין:  אנחנו יודעים ומבינים דברים

אימאן ח'טיב יאסין:      לצערי הרב, בוועדת הכספים היום התחילו הדיונים בהצעת התקציב לשנה הזאת, וכל מה שיש לי להגיד על התקציב הזה הוא שני דברים בסיסיים: הראשון, שהתקציב הזה משקף את אידיאולוגיה התנחלותית, שדוגלת בכיבוש ובאג'נדות של מי שיושב במשרד האוצר, ותו לא

אימאן ח'טיב יאסין:  הדבר השני, התקציב הזה בא לעשות את המוחלשים בתוך החברה עוד יותר מוחלשים, והם יישאו בנטל, והם ישלמו את המחירים

אימאן ח'טיב יאסין:       אני רוצה לפנות שוב פעם מהדוכן הזה לשר האוצר ולהגיד לו: לגבי הקיצוץ בחברה הערבית, אנחנו לא מבינים כל כך הרבה בחשבון, אבל יודעים להשוות בין 5% ל-15%

אימאן ח'טיב יאסין:  אני לא יודעת מאיפה הוא הביא את הנתון הזה, שבסופו של דבר מסתכם כאילו שזה שווה בשווה

אימאן ח'טיב יאסין:  אנחנו מחכים לחומר, להוכחות שזה שווה בשווה

אימאן ח'טיב יאסין:  הדבר השני, שאני מעלה שוב ושוב ושוב: לא יודעת מאיפה התעוזה, על רקע, איזו חשיבה, מה הרעיון שעומד מאחורי קיצוץ במקום שגורמים מקצועיים, גם בארץ וגם בחו"ל, אומרים שהחברה הערבית וההשקעה בחברה הערבית ובאזרחים הערבים, היא המנוע המרכזי לצמיחה של כלכלת מדינת ישראל

אימאן ח'טיב יאסין:       אז עדיין לא מאוחר, אנחנו בתחילתה של דרך

אימאן ח'טיב יאסין:  כולי תקווה שכל מי שיושב, כל מי ששומע ויש לו השפעה, ויש לו שכל ישר ומפעיל היגיון, שיפעיל אותו כמו שצריך, ושיביאו תקציב יותר חברתי, יותר מצדד במוחלשים, יותר מרים את העניים ויותר מאפשר עתיד טוב לכולנו

אימאן ח'טיב יאסין:  תודה

משה רוט: תודה רבה

משה רוט:  חבר הכנסת גלעד קריב, בבקשה

משה רוט:  שלוש דקות, בבקשה

גלעד קריב: אדוני היושב-ראש, חבריי וחברותיי חברי הכנסת, כקודמיי, גם אני מבקש בפתח הדברים להשתתף באבלן של משפחת אלדור ומשפחת קליינמן, כמובן בצד השמחה על חילוצם ההירואי של שני החטופים

גלעד קריב:  אחד הדברים המרגשים ביותר בעיניי, היה הדברים שאמרו הוריו של אחד מן הנופלים, ממשפחת אלדור

גלעד קריב:  בדברי ההספד שהם אמרו לכלי התקשורת על בנם הם גם דיברו על הצורך בהשבת כל החטופים

גלעד קריב:  בתוך שעת האבל הנוראה הזו, שנחתה עליהם, הם מוצאים את כוחות הנפש להתריע באוזני כולנו שנושא החטופים – השבת כל החטופים לחיק משפחותיהם – זה דבר שאסור לו להפוך לעניין משני

גלעד קריב:  איזו גדלות נפש נדרשת מהורים, שעות אחדות לאחר שהם מתבשרים על נפילת בנם בקרב, על מנת לחשוב ברגע הזה על משפחות החטופים

גלעד קריב:  מי ייתן שאנחנו נקיים את הצוואה הזו שהם ביטאו בשם הבן

גלעד קריב:  אתה שומע את ההורים ומבין מהיכן הבן שאב את ערכיו

גלעד קריב:      בזמן הקצר שנותר לי, אדוני היושב-ראש, אני מבקש לומר שבמוצאי שבת, חברת הכנסת נעמה לזימי ואני חווינו ממש על בשרנו, התנהגות אלימה מצד שוטרים

גלעד קריב:  אני חוויתי אלימות פיזית, חברת הכנסת נעמה לזימי זכתה להערות מבזות מצד קציני משטרה, בעלי דרגה בכירה

גלעד קריב:  כדי להוסיף חטא על פשע, דוברות המשטרה הפיצה בלילה הודעה שקרית שטוענת שאני דחפתי את אותו שוטר

גלעד קריב:  אני אדע לטפל בהודעת המשטרה השקרית, אבל אני אומר כאן שכל מה שקרה במוצאי שבת לחברת הכנסת לזימי ולי אלה עניינים קטנים

גלעד קריב:  העניינים היותר-חשובים הם מה שסופגים מפגינים בשנה האחרונה מידי המשטרה, כאשר כל מערכות הבקרה של המשטרה ושל מח"ש לא מתפקדות

גלעד קריב:      כאשר הסופרת ארנה קזין נעצרת ללילה שלם בנווה תרצה, ולמוחרת היום בית המשפט אומר למשטרה: על מה השארתם אותה בלילה? אין לכם שום דבר ביד; כאשר אזרחית, היום ברעננה, נגררת לתוך ניידת משטרה כי היא הניחה שלט בגודל של חצי בריסטול - -      

משה רוט: תודה רבה

גלעד קריב: - - על הגדר של הבית של חבר הכנסת דני דנון – כולנו אדוני היושב-ראש, מימין ומשמאל, חרדים וחילוניים, כולנו צריכים להיות מאוד מאוד מוטרדים

משה רוט: תודה רבה

גלעד קריב: אני מודיע למשטרת ישראל, שאם הם לא ידאגו לעשות סדר בביתם במה שנוגע להפעלת אלימות על ידי שוטרים וקצינים, אנחנו נמצא את הדרך לעשות זאת כאן בבית הזה

משה רוט: תודה רבה

משה רוט:  חבר הכנסת עופר כסיף – אינו נוכח; חבר הכנסת יבגני סובה – אינו נוכח

משה רוט:  חברת הכנסת מירב כהן, בבקשה

משה רוט:      סליחה חברי הכנסת, המליאה רוצה לשמוע את חברת הכנסת

מירב כהן: כבוד היושב-ראש, כנסת נכבדה, כל ישראלי שקם הבוקר ופתח חדשות התרגש לשמוע שכוחותינו, במבצע באמת מעורר השראה, הצליחו לחלץ שני חטופים חיים מלב התופת ולהחזיר אותם לחיק המשפחה

מירב כהן:  לצד תחושת ההקלה והגאווה הלאומית, שהיא באמת אדירה, יש עוד 134 משפחות שגם הלילה לא יצליחו לישון

מירב כהן:  חשוב לברך על כל מבצע מוצלח כזה לחילוץ חטופים וחטופות – זה מדהים, כן ירבו – אבל חשוב לי להגיד את זה דווקא היום: אסור לנו לסגת מהמגעים לשחרור של מי שעדיין מוחזק בעזה

מירב כהן:  הצלחת המבצע לא מייתרת את הצורך בעסקה

מירב כהן:  למדנו היטב ב-7 באוקטובר שלא את הכול ניתן להשיג ולפתור באמצעים צבאיים

מירב כהן:  בחודשים שחלפו מאז השבת השחורה למדנו היטב שלא את כולם נוכל להחזיר הביתה חיים רק באמצעות הצבא

מירב כהן:      בארבעה חודשי לחימה הצלחנו, באמצעות שני מבצעים הירואיים, להחזיר בחיים שלושה מתוך כ-250 חטופים וחטופות

מירב כהן:  זה ברור, זה מפתה להפוך את המבצעים הצבאיים לאפשרות היחידה לשחרור החטופים והחטופות

מירב כהן:  לכן, חשוב לזכור שלצד ההצלחות היו לצערנו גם אסונות ותוצאות טרגיות

מירב כהן:  הלוחמים וכוחות הביטחון עושים עבודה מדהימה; אני מצדיעה להם מכאן

מירב כהן:  הם עושים ככל יכולתם, והלוואי ויכולנו להתעורר כל בוקר לעוד כותרות על מבצע כזה – מבצע אנטבה

מירב כהן:  הלוואי

מירב כהן:  אבל הניסיון מוכיח אחרת, הוא מבהיר שלחטופות ולחטופים פשוט אין זמן

מירב כהן:       חובה עלינו כחברה, כמדינה, לבחור בכל רגע נתון את האפשרות שתענה על שלושה פרמטרים חשובים ביותר: לא לוותר על אף אחד או אחת; להחזיר את כולם בריאים ושלמים ולהחזיר אותם מהר

מירב כהן:  אז חשוב להזכיר גם היום, להמשיך לחתור למימוש מהיר של עסקה להשבת החטופים והחטופות, ולנצל כל חלון הזדמנויות צבאי שנפתח בינתיים

מירב כהן:       היה לי חשוב לומר את הדברים דווקא היום, כשיש לנו איזו תחושה קטנה של אופוריה שאנחנו יכולים להשיג את הכול באמצעים צבאיים

מירב כהן:  אסור להפסיק את המאמצים לבצע עסקה, שתאפשר להחזיר את כולם בשלום הביתה עכשיו

מירב כהן:  תודה

משה רוט: תודה רבה

משה רוט:  חבר הכנסת עמית הלוי – אינו נוכח

משה רוט:  חבר הכנסת רון כץ, בבקשה

משה רוט:       חבר הכנסת כץ, תתנצל ותגיד שאתה צריך לדבר

משה רוט:  בבקשה, שלוש דקות לרשותך

רון כץ: תודה רבה, אדוני

רון כץ:  כנסת נכבדה, עדכון קצר בכל מה שנוגע לאונר"א: בימים האחרונים התגלה מתחת למטה אונר"א בסיס מודיעין משמעותי וגדול של החמאס, מנהרה בעומק של 20 מטרים שמשתרעת על פני 800 מטרים עם כבלים שמחוברים – אני אפתיע אתכם, תהיה בשוק – ממש למשרדים בתוך אונר"א

רון כץ:  זה לא סוד, זה לא משהו שיכולים להגיד עליו שזה עובד סורר פה, עובד סורר שם

רון כץ:  לקחו חלק פעיל באיסוף מידע נגד מדינת ישראל, ואני רוצה לבשר שהיום סוף-סוף החוק שלי, שימנע הטבות שהמדינה עדיין נותנת לאונר"א, קיבל פ', ואנחנו נבקש פטור מחובת הנחה בשביל שיתקדם מהר יותר

רון כץ:  אתם לא תאמינו, גם אחרי הגילויים האלה מדינת ישראל נותנת להם הכרה, נותנת להם פטורים בארנונה, נותנת להם חסינות לעובדים, נותנת להם הרבה יותר מדי דברים – ואת זה אנחנו הולכים לסיים

רון כץ:       אני רוצה לשבח את המבצע המדהים שהתרחש הלילה על ידי כוחות הביטחון, שב"כ, צה"ל, ימ"מ וחיל האוויר – כולם - -      

שקלים: לראש הממשלה גם מגיע, גם

רון כץ: ואני חושב שזה גם מקום - - -     

שקלים: תגיד תודה גם לראש הממשלה, הוא פיקד על המבצע

רון כץ: אני חושב שחנפנות, לא, אין טעם פה

רון כץ:  אני חושב שזה גם מקום לדבר על משהו שחייבים לדבר עליו: הצבא שלנו קטן מדי, אנחנו חייבים לשנות את הדיסקט וחייבים להבין שקרה משהו במדינה

רון כץ:  קרה משהו במדינה, וכולנו צריכים לשנות ולהבין שהמדינה שלנו – אם אנחנו רוצים להישאר בה ורוצים שהיא תישאר חזקה – צריכה שכל מי שנמצא פה ומייצג 100% מהעם הזה ייקח חלק, ייקח חלק בדיוק כמו שקרה ב-7 באוקטובר – כולם הגיעו והתגייסו, כל אחד בחלק שלו

רון כץ:  כל אחד עשה מה שהוא יכול לעשות, וזה מה שצריך לקרות פה עכשיו

רון כץ:  אי-אפשר לתת ל-7 באוקטובר לחלוף, אי-אפשר שנחזור כל אחד למה שהיינו קודם, ואי-אפשר לתת לחלק אחד מהאוכלוסייה להחזיק על הגב שלו ועל הכתפיים שלו את כל האוכלוסייה; אי-אפשר להאריך למילואימניקים שלנו, שעכשיו מסיימים חמישה חודשים מילואים, את שירות המילואים שלהם בעוד שנים ובעוד חודשים כל שנה; אי-אפשר לבקש מחיילי החובה לשרת יותר בזמן שאחרים לא משרתים בכלל

רון כץ:  צריכים כולנו יחד - -      

משה רוט: תודה רבה

רון כץ: - - למצוא פתרון לדבר הזה ולהביא את זה בהסכמה מוחלטת בלי ריבים בכלל - - -     

משה רוט: תודה רבה

רון כץ: אדוני היו"ר, משפט אחרון, אני חושב שאולי חשוב שגם אתה תשמע את זה – אני לא רוצה לריב בנושא הזה

משה רוט: תודה

רון כץ: אני חושב שכולנו יחד צריכים להביא בהסכמה פתרון של כולנו, כי עם ישראל חזק וערבות הדדית - -      

משה רוט: אכן

רון כץ: - - כמו שהייתה אתמול בלילה, צריכה להיות גם בבית הזה

רון כץ:  תודה רבה

משה רוט: תודה רבה

משה רוט:  חבר הכנסת ווליד טאהא – אינו נוכח; חברת הכנסת מרב מיכאלי – אינה נוכחת; חברת הכנסת עאידה תומא סלימאן – אינה נוכחת

משה רוט:  חברת הכנסת נעמה לזימי, בבקשה

נעמה לזימי: כבוד היושב-ראש, כנסת נכבדה, ממשלה שאם אפשר להגדיר אותה במשפט אחד: הממשלה שבה אין משמעות לאמת, אותה ממשלה שהביאה אלינו את המשפט האלמותי "מה קשורה הממשלה למלחמה?" מביאה אלינו את הציטוטים הבאים בעקבות הורדת דירות האשראי

נעמה לזימי:  שר האוצר שלנו: הודעת מודי'ס על הורדת האשראי אינה כוללת טיעונים כלכליים רציניים – השר שהיום אמר לי שהוא לא ידוע מה זה הספר הירוק של התקציב

נעמה לזימי:  וכמובן, ראש הממשלה, מר כלכלה: "הורדת הדירוג אינה קשורה לכלכלה", משהו חדש

נעמה לזימי:  הרי מה קשורות הורדת הדירוג והתחזית השלילית לחיים עצמם, לכלכלה? אין קשר מבחינתם

נעמה לזימי:  אז כן, חברים, אובדן הכנסות, ירידת השקעות, ריביות גבוהות, פגיעה בפנסיות, בקרנות, בשירותים החברתיים – כל אלו הם השלכה ישירה של חוסר האחריות וההתנהלות של חדלי האישים המנותקים שבממשלה הזאת

נעמה לזימי:  זאת הממשלה שהתנתקה מהעם ומהחיים עצמם

נעמה לזימי:       שאלתי בדיון התקציב את שר האוצר מה עם הספר הירוק שמפרט את התקציב, הפירוט המספרי

נעמה לזימי:  נאלצנו להגיש על זה עתירה, חברי הכנסת

נעמה לזימי:  אז הוא שאל אותי מה זה – רמה גבוהה; שאלתי אותו מהם מנועי הצמיחה בתקציב, אז הוא סיפר לי משהו מעניין, כבוד היושב-ראש, שהוא השקיע בתעסוקת חרדים

נעמה לזימי:  אז כשהזכרתי לו שהוא תקצב תמיכה בעשרות מיליונים לעמותות שמעודדות השתמטות ואי-יציאה אל שוק העבודה, הוא הלין שאני מפריעה לו לדבר

נעמה לזימי:       הוא אמר לנו בדיון שלא הצענו לו במה לקצץ, אז אמרתי לו שדווקא יש לי רעיונות לקיצוצים

נעמה לזימי:  הוא פשוט טען שאין לנו והיסה אותנו

נעמה לזימי:  בקיצור, אם האמת לא מסתדרת, נכתוב אותה בעצמנו, גם אם היא בדיה שבינה לבין המציאות והאמת אין דבר; ממשלה של סיפורים ומעשיות בימים שבהם אנחנו חייבים מעשים

נעמה לזימי:  תודה רבה

משה רוט: תודה

משה רוט:  חברת הכנסת מירב בן ארי, בבקשה

מירב בן ארי: חברת הכנסת

משה רוט: כך אמרתי, שלוש דקות

מירב בן ארי: תודה

מירב בן ארי:  אדוני היושב בראש, כנסת נכבדה, לפני הכול גם אני כמובן רוצה להצטרף ללוחמי הימ"מ, לוחמי השב"כ, וכמובן, לוחמי צה"ל על המבצע ההירואי, המדהים, המיוחד, שבו פרננדו ולואיס חזרו למשפחות שלהם

מירב בן ארי:  פרננדו ולואיס, שניהם נחטפו מניר יצחק בשבת השחורה – אני חושבת שכל אדם, כל אזרח חייב לומר להם תודה על המבצע ההירואי הזה, חד-משמעית, שלא מפתיע אותי

מירב בן ארי:  ביקרתי בימ"מ וראיתי אילו לוחמים, מלח הארץ של מדינת ישראל

מירב בן ארי:  אני רוצה למסור את תנחומיי למשפחות אלדור וקליינמן על אובדן בניהם

מירב בן ארי:       כשקמתי בבוקר וראיתי גם את המבצע ההירואי לצד האבל על אותם שני לוחמים, כמרכזת האופוזיציה הרגשתי אחריות מאוד גדולה וישר פניתי ללפיד, כמובן, כדי לומר שביום כזה, שבו כל מדינת ישראל קיבלה קצת אור על הספסלים האלה, שעליהם אנחנו רואים את התמונות, קצת אור בקצה המנהרה – ישר פניתי ליאיר לפיד, יו"ר המפלגה שלי, וניסיתי להבין, להגיד לו: תראה, אולי הדיון היום לא כל כך מתאים ביום כזה

מירב בן ארי:  במקביל כמובן פניתי לכל ראשי האופוזיציה, והייתה הסכמה מקיר לקיר שהיום הוא יום שלא מתאים לריב בו ב-40 חתימות ולשים את ראש הממשלה

מירב בן ארי:       באחריות מלאה פניתי גם לחבריי בקואליציה, כמובן לחברי אופיר כץ, כדי לבוא ולמנוע את ההתנהלות של הדיון ביום כזה

מירב בן ארי:  אני רוצה להגיד לכם שהתשובה שקיבלתי – אופיר כמובן רלוונטי, רלוונטי מאוד, אבל לא אחראי על העניין, אלא ראש הממשלה אחראי על זה לחלוטין, והצוות שלו – שבעצם אני שומטת את הדיון כדי לא לתת לו במה

מירב בן ארי:  אז קודם כול, אדוני ראש הממשלה, נעים מאוד, כנסת; כנסת, ראש הממשלה

מירב בן ארי:  יש לי חדשות בשבילך: אתה יכול לבוא כל יום שני, שלישי ורביעי ולדבר

מירב בן ארי:  אתה אפילו יכול לבקש מכל חברי הסיעה שלך להגיע, אפילו מכל חברי הקואליציה לבוא

מירב בן ארי:  תבוא ותספר על איזה מבצע הירואי מדהים, שבו פתחתי, אני לא מזלזלת

מירב בן ארי:  אני? אני לא הסיבה שלך בכלל

מירב בן ארי:  אם אתה רוצה לכנס, תכנס ותשב ותספר

מירב בן ארי:  לבוא ולומר לנו באופוזיציה שאנחנו מתנהגים בחוסר אחריות? רק בזכות האחריות של כל יושבי-ראש הסיעות מנענו את הדיון היום

מירב בן ארי:  במקום טיפה אחריות, לבוא כראש ממשלה ולהגיד: אני אעשה הכול כי ננצח ביחד, כי כוחנו באחדותנו – דווקא ביום הזה שבו הוא יכול לבוא לפה ולומר משהו אחד, הוא אמר: לא, אם אין לי את הדיון, אני לא מגיע בכלל

משה רוט: תודה רבה

מירב בן ארי: אני רוצה להגיד לך מילה אחרונה על זה: יש הרבה ביקורת בתקופת מלחמה, לא קל להיות באופוזיציה

מירב בן ארי:  בכל זאת ציונים ופטריוטים, אנחנו לא פחות מאף אחד כאן, אבל אנחנו התנהגנו בצורה מאוד אחראית היום, ובמקום לקחת אחריות ופשוט להעביר את הדיון בצורה אחראית לשבוע הבא, פשוט בא והאשים אותנו שאנחנו שומטים לו את השטיח לעשות פה נאום

מירב בן ארי:  אתה יכול לבוא ולנאום מתי שאתה רוצה

משה רוט: תודה

משה רוט:  חבר הכנסת אושר שקלים, בבקשה

שקלים: אדוני היושב-ראש, חברי הכנסת, החוק מדבר על סגירת ערוץ תקשורת של האויב

שקלים:  הדבר צודק לחלוטין, אבל מצד שני, גם בחלק מהאולפנים שלנו לפעמים מתקיים איזשהו שיח שאינו ראוי

שקלים:       אתמול בערב עלה ברוב חוצפתו הכתב גיל תמרי, ומסית בצורה מתועבת כנגד ראש הממשלה באומרו: ראש הממשלה נתניהו רוצה במותם של החטופים

שקלים:      היום בבוקר שלחתי מכתב למנכ"לית הרשות השנייה, ובו דרישה להשעות לאלתר את הכתב

שקלים:  הבנתי שערוץ 13 אכן השעו אותו לכמה ימים, אולם לטעמי זה כלל לא מספיק

שקלים:  אנחנו צריכים להעביר כאן מסר שהשיח שהיה ב-6 באוקטובר לא יכול להתקיים יותר

שקלים:  אסור שיתקיים יותר

יסמין פרידמן: כולל בערוץ 14

שקלים: אנחנו בזמן מלחמה

שקלים:  צריך להפגין יותר אחדות

שקלים:  אפשר להעלות שיח שיהיה מבקר, אך שיח מכבד; שיהיה נוקב, אך לא לבוא כשיח מסכסך, מפלג, שגורם לשנאה בתוך העם שלנו

שקלים:       אני שואל את גיל תמרי: כנגד מי עשית את זה? אתה חושב שהחיילים שלנו לא ראו אותך? שמשפחות החיילים לא ראו את זה? חשוב שיהיה כאן שיח של תקווה, שיח של איחוד, של חיבור

שקלים:  גם אם יש מחלוקת, זה בסדר

שקלים:  המטרה שלנו היא זהה, ולא משנה אם אנחנו בשמאל או בימין

שקלים:  7 באוקטובר לימד אותנו שאין שום מקום לדבר שנאה ולאנשים שמדברים כמו גיל תמרי

שקלים:  אין להם מקום בחברה שלנו – נקודה – על אחת כמה וכמה בשיח תקשורתי, כיוון שלעיתונות ולתקשורת יש כוח אדיר בתפקידן לתווך לציבור את המציאות, וזה בסדר ולגיטימי שלכל אחד גם תהיה הפרשנות שלו

שקלים:      בנוסף, כשאני חושב על זה, אני לא ראיתי אף מישהו כאן, בצד השמאלי של המפה, שגינה את הדברים של גיל תמרי, וזה הכעס האמיתי שלי

שקלים:  איפה כל הממלכתיים למיניהם? כאשר השרה מירי רגב או אחד משרי הקבינט רק מעז לשאול את הרמטכ"ל - -     

מיקי לוי: צריך להתייחס אליו?     

שקלים: - - על עניינים מבצעיים כאלה או אחרים, מייד מכנים אותם "מכונת הרעל", אבל עכשיו, כאשר כתב בכיר מסית בשידור חי בצורה מפורשת – שקט

שקלים:       רק לפני שבועיים אמר בני גנץ על ראש הממשלה: מי ששותק אינו מנהיג

שקלים:  אז מר גנץ, אתה וחבריך הממלכתיים – למה אתם שותקים? איפה המנהיגות שלכם? מה זה הצביעות הזאת? אנחנו נמצאים כאן כדי להיות גשר למען הציבור, למען כוחות הביטחון והחיילים שלנו, שנלחמים כעת בחזית

שקלים:       בהזדמנות זו אני מברך את ראש הממשלה ואת הקבינט ואת כוחותינו המופלאים ואת כל מי שלקח חלק בפעילות החשובה והנועזת לשחרורם של החטופים

שקלים:  יישר כוח על התעוזה ועל הנחישות

שקלים:  אני מקווה שיהיה בכך פתח, בעזרת השם, להחזרתם של כל החטופים בדרך לניצחון המוחלט, ואכן אנחנו בהחלט מתקרבים אליו

משה רוט: תודה רבה

משה רוט:  חברת הכנסת מירב כהן – הופיעה פעמיים; חבר הכנסת דן אילוז – אינו נוכח; חבר הכנסת אבי מעוז – אינו נוכח

משה רוט:  חבר הכנסת אחמד טיבי

אחמד טיבי: כבוד היושב-ראש, (אומר דברים בשפה הערבית, להלן תרגומם:)     כבוד היושב-ראש, אני רוצה לומר שהצעת החוק הזאת היא סתימת פיות ורצון לא להעביר - - -     

טלי גוטליב: סתום את הפה של המחבלים

משה רוט: שנייה, שנייה

אחמד טיבי: אתה מוכן לסתום לה את הפה? יש כלי

משה רוט: שנייה

משה רוט:  אני אטפל בזה

משה רוט:  לא צריך עזרה, הכול בסדר

משה רוט:  אני דואג, חבל לנצל את הזמן לזה

אחמד טיבי: אני מכבד את החלטתך

אחמד טיבי:  יש כלי בתקנון, קוראים לו לקרוא לסדר

משה רוט: אני יודע, אני יודע

אחמד טיבי: אתה מכיר אותו?     

משה רוט: אני מכיר אותו

אחמד טיבי: יפה

אחמד טיבי:  כל הכבוד

התקשורת שלמה קרעי: צריך לבדוק אם אתה - - - גוף שידורים זר - - -      

אחמד טיבי: בסדר

אחמד טיבי:  עכשיו, מה רוצים בישראל? רוצים שכולם יהיו ערוץ 14

שרון ניר: לא, רוצים שכולם יהיו - - -     

אחמד טיבי: רוצים שכולם יהיו ערוץ 11, 12, 13, שלא מעבירים כלום ממה שקורה בעזה או ממה שקורה בשכם

קריאות: - - -     

אחמד טיבי: לא רוצים לשמוע, לא רוצים לראות – כלום

אחמד טיבי:  זה נקרא פגיעה בחופש הביטוי - -      

אופיר כץ: לא, זה לא

אחמד טיבי: - - ומי שלא רוצה לשמוע את הצד האחר, ומסתמך על ערוץ 14 - -      

טלי גוטליב: חמאס הוא לא צד אחר

אחמד טיבי: - - ומתראיין רק בערוץ 14, נראה כמו מדינה טוטליטרית שמתנגדת לחופש הביטוי, לא מדינה בעלת פרקטיקה דמוקרטית, שמוכנה לשמוע את הצד האחר

אופיר כץ: מי זה צד אחר?     

טלי גוטליב: לא יהיה - - - ארגוני טרור - -     

אחמד טיבי: עכשיו, כל הדברים שלכם על אל-ג'זירה וקטר הם צבועים

טלי גוטליב: - - לא יהיה פה מה - - -     

אחמד טיבי: למה אני אומר צבועים? כי יום-יום אתם מנהלים משא ומתן עם קטר

אחמד טיבי:  יום-יום ראש הממשלה, נציגיו - - -     

משה רוט: תודה

אחמד טיבי: אתם מתחננים לקטר שתגיש את כל מה שהיא יכולה כדי לעשות דבר טוב, והוא עסקת חילופין שתחזיר חטופים ואסירים, כל אחד לבני ביתו ובני משפחתו

משה רוט: תודה רבה

אחמד טיבי: מה יותר אנושי מזה? ותמיד תדעו שהכלל הוא דעה ודעה אחרת (חוזר על דבריו בערבית

אחמד טיבי: ) תודה רבה

משה רוט: תודה רבה

משה רוט:  חבר הכנסת יוסף עטאונה

קריאה: - - -     

התקשורת שלמה קרעי: לך תספר לחמאס שאתה מוכן - - -     

שרון ניר: עיתונאי שהוא טרוריסט

אחמד טיבי: אני אמרתי שהם דמוקרטים? אתה טוען שהם דמוקרטים

אחמד טיבי:  ואתה עושה דברים אחרים

טלי גוטליב: דמוקרטיה נאורה

טלי גוטליב:  לכן אתה חבר כנסת פה

טלי גוטליב:  אנחנו דמוקרטיה כזאת נאורה, שאחמד טיבי חבר כנסת בפרלמנט

טלי גוטליב:  הדמוקרטיה איבדה את עצמה

טלי גוטליב:  בגלל הדמוקרטיה אתה יושב כאן - - - דמוקרטיית קצה, בשם חופש הביטוי שמאפשר לך לעשות כותרות - - - הכנסת

אחמד טיבי: - - -     

משה רוט: סליחה, חברת הכנסת גוטליב, אני רוצה לשמוע את חבר הכנסת

טלי גוטליב: נמאס כבר

יוסף עטאונה: כבוד היושב-ראש, כנסת נכבדה, אכן, חברי אבו אל-כאמל – ככה נראית הדמוקרטיה היחידה שמתגאים בה במזרח התיכון, שבאים, מדברים על חופש ביטוי ועל עיתונות ועל לשקף את המציאות וכל מה שקורה

יוסף עטאונה:  הם רוצים למנוע - - -     

ניסים ואטורי: למה, ראית - - - ברמאללה?     

יוסף עטאונה: הם רוצים למנוע מהציבור הישראלי לראות את האמת

יוסף עטאונה:       אני רוצה להגיד לך, רופא בצנחנים מה הוא אומר – לעיתונות הישראלית, לא לאל-ג'זירה ולא לאל-מיאדין

יוסף עטאונה:  הוא אומר ששבוי פלסטיני, שבא עם ידיים ורגליים שבורות, וחוקר שבויים חקר אותו, בא חייל במילואים וירה בו

יוסף עטאונה:  כנראה יש לכם מה להסתיר

טלי גוטליב: איזה רופא של צנחנים אמר את זה? די לשקר

וליד אל-הואשלה: ככה לא נראה צבא מוסרי

טלי גוטליב: די לשקר כבר

טלי גוטליב:  אף רופא בצנחנים לא אמר זה

וליד אל-הואשלה: ככה נראה צבא כיבוש

טלי גוטליב: תפסיקו כבר לשקר פה כל הזמן

וליד אל-הואשלה: אתם יודעים מה קורה

בועז ביסמוט: די, די

טלי גוטליב: די, אדוני היושב-ראש, הוא משקר

טלי גוטליב:  הוא פוגע ברופא בצנחנים

וליד אל-הואשלה: ואתם רוצים להסתיר מהעולם

וליד אל-הואשלה:  אתם רוצים להסתיר מהעולם

ניסים ואטורי: איזה שטויות, תגיד לי, על מה אתה מדבר?      

בועז ביסמוט: די

וליד אל-הואשלה: אתם רוצים להסתיר מהעולם את הזוועות

בועז ביסמוט: אתה לא מתבייש? אתה לא מתבייש?      

וליד אל-הואשלה: אל-ג'זירה זה ערוץ תקשורת - -      

ניסים ואטורי: - - - מ-7 באוקטובר? את זה שכחת, על זה אתה לא מדבר

וליד אל-הואשלה: - - שמשדר לכל העולם

וליד אל-הואשלה:  אל-ג'זירה לא יכולה לייצר מצב שלא קיים בשטח

טלי גוטליב: פועל באל-ג'זירה ביום, ובערב תומך טרור

בועז ביסמוט: כן, היא יכולה, היא יכולה

וליד אל-הואשלה: אל-ג'זירה לא יכולה לייצר הרס בתים שלא קיים - -      

אופיר כץ: היא עושה את זה כל הזמן עם ישראל

בועז ביסמוט: כן, היא יכולה

אופיר כץ: היא עושה את זה כל הזמן בישראל

ניסים ואטורי: אל תבקש זמן

ניסים ואטורי:  לא מגיע לך כלום

וליד אל-הואשלה: אל-ג'זירה - -      

בועז ביסמוט: זה מה שהיא עושה

וליד אל-הואשלה: - - לא יכולה לייצר רצח ילדים

בועז ביסמוט: זה מה שהיא עושה

וליד אל-הואשלה: אל-ג'זירה לא יכולה לייצר רצח נשים

בועז ביסמוט: זה מה שהיא עושה, זה מה שהיא עושה

ניסים ואטורי: זה מה שמעניין אותך, תגיד לי?      

בועז ביסמוט: זה מה שהיא עושה

וליד אל-הואשלה: את התמונות האלו, את הזוועות - -     

ניסים ואטורי: - - - צפיית תקשורת

בועז ביסמוט: זה מה שהיא עושה

בועז ביסמוט:  זה מה שהיא עושה

וליד אל-הואשלה: - - אתם רוצים למנוע

ניסים ואטורי: לגבי 7 באוקטובר - - -     

וליד אל-הואשלה: בעיקר מהאזרחים שלכם

ניסים ואטורי: תתבייש לך שאתה מדבר ככה

ניסים ואטורי:  תתבייש

וליד אל-הואשלה: אתה תמשיך לדקלם את דף המסרים והשקרים של נתניהו

ניסים ואטורי: תתבייש

ניסים ואטורי:  אנחנו נחסל את כל המחבלים

טלי גוטליב: אתה עומד ומשקר כאן

טלי גוטליב:  משקר

וליד אל-הואשלה: את זה אתה רוצה

וליד אל-הואשלה:  תמשיך לדקלם אותו

ניסים ואטורי: דינם של מחבלים – מוות

וליד אל-הואשלה: כי ככה אתה, אתם לא רוצים לראות את האמת

ניסים ואטורי: לא רוצים לראות פה מחבלים

ניסים ואטורי:  נגמרו המחבלים

וליד אל-הואשלה: כי האמת - -     

שקלים: מה האמת?      

ניסים ואטורי: זהו, נגמר הסיפור של המחבלים

וליד אל-הואשלה: - - אתם לא רוצים להתעמת איתה

שקלים: - - -      

ניסים ואטורי: כל המחבלים ימותו, נקודה

וליד אל-הואשלה: אתם יודעים את האמת ומה שאתם עושים שם?      

משה רוט: חבר הכנסת ואטורי, רגע אחד, שנייה

וליד אל-הואשלה: אתם לא רוצים שהציבור שלכם ושהעולם יראה את מה שקורה בעזה

ניסים ואטורי: גזר דין מוות למחבלים

וליד אל-הואשלה: אני רוצה להגיד לכם, אולי בעזה אתם מנסים למנוע את ההרס ולהראות אותו לעולם

וליד אל-הואשלה:  אבל אני רוצה להגיד לכם - -      

שקלים: לחסל את - - -      

וליד אל-הואשלה: - - בנגב, בנגב - -      

בועז ביסמוט: תתבייש

בועז ביסמוט:  אין לך בושה

ניסים ואטורי: איזה הרס? איזה הרס?      

טלי גוטליב: אדוני, זה תומך טרור

בועז ביסמוט: בושה

וליד אל-הואשלה: - - שר הכישלון הלאומי שלכם מכריז מלחמה על הנגב - -     

טלי גוטליב: תומך טרור בזמן מלחמה

טלי גוטליב:  תומך טרור בזמן מלחמה

טלי גוטליב:  אתה פוגע בחיילי צה"ל

בועז ביסמוט: בושה

וליד אל-הואשלה: - - ומתראיין בתקשורת הישראלית, ואומר: אני - -      

טלי גוטליב: בוגד בחיילי צה"ל

טלי גוטליב:  תוריד אותו

וליד אל-הואשלה: - - אהרוס בנגב

טלי גוטליב: להוריד אותו

משה רוט: תודה רבה

טלי גוטליב: אתה פוגע בחיילי צה"ל

משה רוט: תודה רבה

וליד אל-הואשלה: הדחפורים שלכם, שעכשיו אתם מכניסים אותם לרפיח

טלי גוטליב: רד כבר, נגמר הזמן

משה רוט: חבר הכנסת

וליד אל-הואשלה: אני אומר לכם, הם הורסים את הנגב ביום-יום

משה רוט: חבר הכנסת

משה רוט:  תודה רבה

טלי גוטליב: נגמר הזמן, רד מפה

טלי גוטליב:  לך מפה, נגמר הזמן

וליד אל-הואשלה: תתביישו לכם

משה רוט: תודה רבה

אופיר כץ: תתבייש לך

טלי גוטליב: נגמר הזמן

משה רוט: שנייה, חברי הכנסת, נא לתת - - -      

התקשורת שלמה קרעי: הייתי שולח אותך לפרלמנט בעזה

שקלים: לפרלמנט של עזה - - -    

משה רוט: חבר הכנסת רם בן ברק – אינו נוכח

טלי גוטליב: זאת תמיכה בטרור

טלי גוטליב:  פגיעה בחיילי צה"ל בזמן מלחמה

בועז ביסמוט: תתבייש

בועז ביסמוט:  אין לכם בושה

משה רוט: חבר הכנסת סימון דוידסון

משה רוט:       אני מבקש, חברי הכנסת

בועז ביסמוט: צא החוצה, לך

טלי גוטליב: יש לך מזל שיש לך חסינות

בועז ביסמוט: בושה

בועז ביסמוט:  אתה בושה

טלי גוטליב: אחרת אתה צריך להיות מאחורי סורג ובריח

טלי גוטליב:  סורג ובריח

וליד אל-הואשלה: חלאס, חלאס

בועז ביסמוט: בוא'נה, אתה בושה

בועז ביסמוט:  אין לך בושה, היום עברת את הגבול

ניסים ואטורי: רגע, רצחו גם בדואים, תגיד לי, איפה היית?     

וליד אל-הואשלה: בושה שאתם - - -       

בועז ביסמוט: היום עברת את הגבול

טלי גוטליב: אל תגיד לי "חלאס"

טלי גוטליב:  אל תגיד לי "חלאס" ואל תסתכל עליי

וליד אל-הואשלה: אתם לא רוצים שהעולם יראה מה שיש בעזה, מה שאתם עושים - - -      

משה רוט: סליחה, חברי הכנסת

שקלים: חבר הכנסת, אתה עושה נזק

וליד אל-הואשלה: אתם מפחדים כי יש לכם מה להסתיר

וליד אל-הואשלה:  יש לכם מה להסתיר

משה רוט: רוצים לשמוע את חבר הכנסת דוידסון

משה רוט:  הוא סיים, הוא סיים

טלי גוטליב: אדוני, תפנה לתומך טרור, לא אליי

משה רוט: בבקשה, אנחנו רוצים לשמוע את חבר הכנסת דוידסון

התקשורת שלמה קרעי: בפרלמנט של עזה אתה יכול להגיד את זה

משה רוט: סליחה, חברי הכנסת, אני מבקש

וליד אל-הואשלה: יש לכם מה להסתיר

וליד אל-הואשלה:  אתה תדקלם את מה שנתניהו כותב לכם

משה רוט: סליחה, אני מבקש שקט במליאה

משה רוט:  חבר הכנסת דוידסון, אני אאפס לך את הזמן

וליד אל-הואשלה: אתם תדקלמו את דף המסרים של נתניהו

וליד אל-הואשלה:  אין לכם משהו אחר להגיד

משה רוט: סליחה, חברי הכנסת - - -      

וליד אל-הואשלה: אתם לא יכולים - - -      

משה רוט: אני ביקשתי, די

טלי גוטליב: אתה עמדת כאן ואמרת שאנחנו עושים בעזה - - -      

וליד אל-הואשלה: חצופים, צבועים

טלי גוטליב: צא החוצה

וליד אל-הואשלה: אתם צבועים

טלי גוטליב: צא החוצה

וליד אל-הואשלה: אתם צבועים

משה רוט: סליחה, חברת הכנסת גוטליב

טלי גוטליב: של נעליך מעל רגליך כשאתה מדבר על החיילים שלי

משה רוט: חברת הכנסת גוטליב, אני רוצה לשמוע את חבר הכנסת דוידסון

משה רוט:  אני מבקש שקט במליאה

אחמד טיבי: הוא צודק

סימון דוידסון: תודה, אדוני היושב-ראש

שרון ניר: 1,400 נרצחים, והם עוד מעיזים לדבר

שרון ניר:  פשוט לא ייאמן

סימון דוידסון: אני שמח מאוד שבועז ביסמוט נמצא פה

סימון דוידסון:  בועז, אני רוצה לספר לך משהו, כיושב-ראש ועדת המניעה לסמים ואלכוהול, אנחנו דיברנו בוועדה הרבה מאוד על המשמעות של הספורט בנושא של גמילה מסמים ואלכוהול וגם מניעה

סימון דוידסון:  אספר לכם משהו, חברי הכנסת, שבתקציב הקרוב שמגיע לכנסת ישראל מדברים על הרבה מאוד מיליארדים, שרצים מצד ימין לצד שמאל, ולפעמים אנחנו מחמיצים, חברי הכנסת, את הכסף הקטן שעושה דברים גדולים

סימון דוידסון:  כסף קטן שעושה דברים גדולים

שקלים: סימון, אני חייב להגיד לך משהו

סימון דוידסון: במדינת ישראל - - -      

שקלים: רגע, סימון, אני חייב להגיד לך משהו

שקלים:  עשיתי לך גם לייק בפוסט בפייסבוק, על מה שאתה הולך להגיד עכשיו

סימון דוידסון: תודה

סימון דוידסון:  במדינת ישראל יש גוף שנקרא התאחדות הספורט לבתי הספר

סימון דוידסון:  גב' טלי גוטליב, אני חשוב לי שתהיי גם כן בהבנה

טלי גוטליב: אני לא יצאתי, כי ראיתי שאתה הולך לנאום

טלי גוטליב:  איך אני איתך? הוא עצבן אותי, ונשארתי כדי לשמוע אותך

סימון דוידסון: הגוף הזה נוגע במאות אלפי ילדים בכל מדינת ישראל, בעיקר בפריפריה

סימון דוידסון:  לילדים עם צרכים מיוחדים, לנשים שלא היו מגיעות בחיים לספורט

סימון דוידסון:  הגוף הזה גם מוציא ממנו גם ספורטאים גדולים

סימון דוידסון:  למשל דני אבדיה, שהוא שחקן NBA, הוא גדל בהתאחדות בתי הספר

סימון דוידסון:  אם לא היה את הגוף הזה, לא היה דני אבדיה, שהוא כוכב NBA

סימון דוידסון:      אבל, למה לא שמו לב בכנסת ישראל? לכך שבתקנה של התאחדות בתי הספר יש אפס שקלים

סימון דוידסון:  זאת אומרת, נכון לעכשיו, אם זה היה עובר בצורה חלקה הנושא של התקציב, ההתאחדות הייתה נעלמת

סימון דוידסון:  לא היה את הגוף הזה, לא היה מי שיעשה את ארגון פל"א, לילדים יוצאי אתיופיה – גוף מדהים שגורם לעשות פעילות ספורטיבית; לא היה את פורק לזוז לבנות בגיל ההתבגרות, שמוציא אותן לספורט

סימון דוידסון:  הגוף הזה היה נעלם

סימון דוידסון:       מה שאני מנסה לעשות עכשיו זה לחבר בין המשרדים, משרד הספורט למשרד החינוך

סימון דוידסון:  ולהחזיר את הגוף הזה למה שהיה עד 2006, גוף שנמצא בתוך משרד החינוך, מתוקצב ומופעל על ידי משרד החינוך

סימון דוידסון:  עשו טעות ב-2006 – על ידי אופיר פינס, שמשך את הגוף הזה למשרד הספורט והוא לא שייך אליו

סימון דוידסון:  הוא צריך להיות במשרד החינוך

סימון דוידסון:       אני ישבתי עם שני השרים, גם עם מיקי זוהר וגם עם קיש, עכשיו, לפני כמה דקות, כדי להגיע למצב שהגוף הזה ימשיך לפעול

סימון דוידסון:  חבל לי שסמוטריץ' לא נמצא פה, אבל היום בבוקר, בוועדת הכספים ביקשתי ממנו, והוא הבטיח לטפל בזה

סימון דוידסון:  לדאוג, לא תאמינו, רק ל-5 מיליון שקלים

סימון דוידסון:  5 מיליון שקלים שיהיו בבסיס התקנה, כדי שהגוף הזה יוכל לעבור ולהמשיך לפעול

משה רוט: יש הסכמה?      

סימון דוידסון: נכון לעכשיו אין עדיין פתרון לדבר הזה

סימון דוידסון:  דעו לכם, שבוועדת הכספים כל חברי הכנסת כולם מבינים מהי המשמעות של סגירת הגוף הזה, ולא יצביעו – לא יצביעו על העברת התקציב בנושא של משרד הספורט, עד שהדבר הזה יתוקן

סימון דוידסון:       לשים 5 מיליון שקלים, להעביר את זה חזרה למשרד החינוך, ולהפעיל את הגוף המדהים הזה, למען הילדים של כולנו

סימון דוידסון:  זה לא בשבילי – לילדים של כולנו

סימון דוידסון:  במי אנחנו פוגעים? בילדה בקריית שמונה, בילד בשדרות, בחלשים, במוחלשים

סימון דוידסון:       אני מקווה שכולם יהיו איתי, תודה רבה

משה רוט: תודה רבה

משה רוט:  חבר הכנסת, נאור שירי

שקלים: סימון, כל מילה

שקלים:  יישר כוח

משה רוט: אם יש הסכמה זה מצוין

סימון דוידסון: אין עדיין

משה רוט: יש לך הסכמה

סימון דוידסון: לא, כל הקואליציה איתי בזה, זה דבר הגיוני

נאור שירי: אדוני היושב-ראש, חבריי חברי הכנסת

נאור שירי:  קודם כול, אושר, אם אתה עושה לייק תעשה כבר comment

נאור שירי:  זה טראפיק יותר גבוה

שקלים: מה לעשות?      

נאור שירי: comment, זה טראפיק יותר גבוה

שקלים: כתבתי לו גם תגובה

שקלים:  כתבתי לו גם תגובה כי זה מגיע לו

שקלים:  ואני לא צריך עצות ממך

טלי גוטליב: גם וגם

נאור שירי: גם וגם, יפה – מה? מה?      

שקלים: אני אומר, אל תיתן לי עצות, עשיתי את זה עוד לפניך

טלי גוטליב: סימון לא צריך עזרה, הוא כוכב רשת

טלי גוטליב:  כל נאום שלו - - -      

נאור שירי: אוקיי, בסדר גמור

נאור שירי:  עצה חברית

נאור שירי:  אם עשית, מעולה

נאור שירי:       אני אצטרף לחברי חבר הכנסת סימון דוידסון גם כן

משה רוט: סליחה, חברים, תנו לו

משה רוט:  אני רוצה לשמוע

נאור שירי: 22 שניות

נאור שירי:  לדעתי צריך לעשות פה שינוי תקנון, כשטלי במליאה יש פקטור של 30 שניות לכל נואם

טלי גוטליב: מה כבר אמרתי? יש חברי כנסת אחרים, והוא רואה רק אותי

טלי גוטליב:  מה אמרתי?      

שקלים: שירי, גם בזה אני איתך

נאור שירי: לייק וcomment-

נאור שירי:  לא אני מנסה, אבל - - -      

משה רוט: חבר הכנסת שירי, לפי התקנון הקיים אתה יכול להמשיך לדבר

סימון דוידסון: אדוני היושב-ראש, תראה איזו אחדות

נאור שירי: אני גם אצטרף לדברים שאמרת, גם כאחד שהיה במסגרות הספורט, ובערך זה הדבר היחידי שגרם לי לסיים תיכון

נאור שירי:  אבל זה הרבה מעבר

נאור שירי:  לא ארחיב, כי גם אתה אוטוריטה בתחום

נאור שירי:  אתה לא צריך הרבה חברי קואליציה, אתה צריך אחד

נאור שירי:  אופיר כץ, יו"ר הקואליציה, הוא יהיה איתנו

נאור שירי:  אני בטוח שתצטרף למאבק, והדבר הזה של 5 מיליון שקלים, כן, לסגור ספורט בבתי הספר - - -      

סימון דוידסון: זה הכי פוגע בעפולה, דרך אגב, יש שם המון פעילות של חוגי בתי הספר

נאור שירי: עפולה, טוב

נאור שירי:       אני רוצה לדבר בזמן הדי-קצר שנשאר לי, יש לי עוד 20 שניות – בסדר, זמן טלי – על המילה האהובה "קונספציה"

טלי גוטליב: מה הוא רוצה ממני?      

נאור שירי: דיברו פה המון על קונספציה, אבל אני רוצה לדבר על קונספציה, והיום שמתי לב אליה, בעקבות פוסט או ציוץ של דובר הליכוד, שאני מודה שלא הכרתי אותו

נאור שירי:  הוא דיבר היום והתבטא בנוגע ליכולת של בנימין נתניהו לדעת מה קרה

נאור שירי:  זה בעיניי מתאר את הקונספציה

נאור שירי:  הוא לא קיבל את המצגות – אני שנייה עושה פרפרזה, כי אין הרבה זמן – הוא לא קיבל את החוברת והתעלם; הוא לא התעלם מהתצפיתניות, מהנגדת ב-8200, מקצין המודיעין; הוא לא ידע על בלוני התצפית; לא קיבל שיחת התראה; לא קיבל התראה ב-04:00

נאור שירי:  הוא ממשיך עם עוד כמה נושאים כאלו וסעיפים כאלו

נאור שירי:  ואחרי זה הוא גם מחק את הפוסט

נאור שירי:       אבל זאת בדיוק הקונספציה, כי מה שמאפיין בעיניי את 17 השנים, 16 השנים האחרונות של בנימין נתניהו זו היכולת שלו, באמת ובתמים – שהיא יכולת מולדת וסופר-מוערכת, פחות או יותר,  תלוי בעיני מי – לייצר מצב שהוא לא אחראי על שום דבר רע

נאור שירי:  הוא לא קשור למירון, זה בכלל משה מירון אשם

נאור שירי:  הוא לא קשור לשרפה בכרמל, הוא בכלל הראשון שזיהה

נאור שירי:  מחירי הדיור שעלו בתקופתו – זה לא הוא, זה אולמרט שהחליט, שהעביר החלטת ממשלה לבנות רק במרכז; את ההתנתקות הוא בכלל עשה כיו"ר האופוזיציה; 244 נרצחים בשנה השחורה ביותר – הוא בכלל לא קשור, זה המפכ"ל; שוחד, מרמה והפרת אמונים – לא הוא, זו התקשורת; מזוודות הכסף, זה בכלל בנט; ההתעצמות של חיזבאללה, כולל האוהל שהוא לא חיסל, זה בכלל בגלל הסכם הגז עם לבנון; הפיגועים זה אוסלו; מי שהחזיר את חברון זה בכלל רבין

משה רוט: תודה רבה

נאור שירי: מי ששחרר 1,000 מחבלים זה לא הוא, הוא לא קשור, זה בכלל היה דפני ליף – איך קוראים לה, סתיו שפיר; את פינוי הצפון בכלל מפא"י עשתה

נאור שירי:  שום דבר רע הוא לא אשם

נאור שירי:  אני מבקש ממכם להפסיק לצפות מראש ממשלה לאיזו לקיחת אחריות מינימלית

משה רוט: חבר הכנסת שירי

משה רוט:  תודה רבה

נאור שירי: זה די והותר

נאור שירי:  כשיהיו דברים טובים, דברו אליו

משה רוט: תודה רבה

משה רוט:  חבר הכנסת ניסים ואטורי, בבקשה

ניסים ואטורי: אדוני היושב-ראש, חבריי חברי הכנסת, קודם כול, אני בהלם מהנאום מקודם של יוסף עטאונה

ניסים ואטורי:  הבחור שהגיע מחורה, הוא לא יודע שנרצחו גם בדואים? או שהם לא קשורים אליו – כשאתה רוצה לתמוך במעשי טרור

ניסים ואטורי:  אם חיילי צה"ל נוהגים – תגידו, מה קרה ב-7 באוקטובר? מי עשה את הדברים האלה? איפה אלה? יש כאן שותפים של אנשים - - -     

משה רוט: שנייה, חבר הכנסת ואטורי

משה רוט:  סליחה, אפשר לקבל שקט שם? עוזרי הסיעות, סליחה, אפשר לקבל שקט מוחלט? תודה

ניסים ואטורי: בעזה אנחנו מטפלים רק במחבלים

ניסים ואטורי:  מי שקיבל כדור, כנראה מגיע לו

ניסים ואטורי:  מגיע לו, מי שחוסל בעזה

ניסים ואטורי:  אנחנו הורגים מחבלים

ניסים ואטורי:  מי שבא לרצוח ילדים, זה 7 באוקטובר, זה אנשים פונדמנטליסטיים, החברים שלכם מעזה

עאידה תומא סלימאן: ילד בן חמש זה מחבל? תפסיקו עם זה

ניסים ואטורי: אלה שבאו – ילדים

ניסים ואטורי:  כמה ילדים נרצחו, תגידי, ב-7 באוקטובר?     

עאידה תומא סלימאן: ילדים

עאידה תומא סלימאן:  תינוקות

ניסים ואטורי: על מה את מדברת בכלל

ניסים ואטורי:  אין לך בושה? אתם בושה לכנסת

עאידה תומא סלימאן: אתה בושה לאנושות

ניסים ואטורי: זה שאתם עומדים פה על הדוכן הזה

ניסים ואטורי:  את בושה לכנסת

עאידה תומא סלימאן: אתה בושה לאנושות

ניסים ואטורי: את בושה לכנסת ישראל

ניסים ואטורי:  את מקבלת פה במה, ואתם טוענים על דמוקרטיה?      

עאידה תומא סלימאן: אני מעדיפה לא להיות בושה לאנושות

ניסים ואטורי: איזה יהודי, תגידי, עומד ברמאללה ונואם ככה באולם? מי? נעצור פה

ניסים ואטורי:  קיבלתי כבר שבועיים פעם, כן?      בושה וחרפה לדבר כזה דבר אחרי 7 באוקטובר

ניסים ואטורי:  מה שעשו המחבלים, עוד מישהו שיצדיק אותם פה בכנסת הזאת

ניסים ואטורי:  טוענים לזכות הדיבור

ניסים ואטורי:  דמוקרטיה קוראים לזה

ניסים ואטורי:  איזה דמוקרטיה? לרצוח ילדים יהודים בעוטף עזה? להיכנס ליישובים, לרצוח ילדים, לתלוש להם איברים, זו הדמוקרטיה שאתם דורשים?      איזו בושה, איזה עזות מצח

ניסים ואטורי:  יוסף עטאונה, באת מחורה, תגיד לי, איזה מין דבר זה? המחבלים באו ורצחו, זה לא קשור עכשיו מוסלמים או לא, רצחו בדואים שהם מוסלמים

ניסים ואטורי:  רגע, אתה תומך במעשה הזה? אתה מגן על אנשים שרצחו בדואים? אין לך בושה? אתה באת מהאזור הזה

יוסף עטאונה: תתבייש לך

ניסים ואטורי: אתה כאילו עכשיו מייצג את הבדואים, כן?      

יוסף עטאונה: תמשיך לדקלם את המסרים של נתניהו

ניסים ואטורי: אתה תומך בבדואים, תגיד לי? אין לך בושה? זה כמו שאני אצא נגד יהודים מרמת הגולן

יוסף עטאונה: תפסיק, אין לך עמדה

יוסף עטאונה:  שום עמדה אין לך

יוסף עטאונה:  אתה יודע רק לדקלם את דף המסרים, השקרים של נתניהו

ניסים ואטורי: אתה מדבר על דמוקרטיה

ניסים ואטורי:  הדמוקרטיה נתנה לך את זכות הדיבור לעמוד פה על הדוכן - - -      

יוסף עטאונה: אתה כלום, אין לך עמדה

יוסף עטאונה:  אתה תתבייש

יוסף עטאונה:  אתה תתבייש

ניסים ואטורי: תתבייש אתה, תתבייש אתה והחברים שיושבים לידך שם - -     

יוסף עטאונה: - - - כי יש לך מה להסתיר, יש לכם מה להסתיר

ניסים ואטורי: - - שאתם פוגעים ומסיתים נגד חיילי צה"ל

ניסים ואטורי:  אתם, אתה יודע מי, מי

ניסים ואטורי:  אתה צריך להתבייש

יוסף עטאונה: מה הקשר למה שאתה אומר - - - אנשים צריכים לראות את המציאות, מה שקורה - - -     

ניסים ואטורי: הדמוקרטיה

ניסים ואטורי:  דיברת על דמוקרטיה

ניסים ואטורי:  אתה עומד פה, אומר שקרים

ניסים ואטורי:  אתה אומר שקרים נגד חיילי צה"ל, אתה מדבר על דמוקרטיה?     

יוסף עטאונה: אתה כלומניק, בושה

ניסים ואטורי: חבל שאנחנו דמוקרטיה

ניסים ואטורי:  בקטעים האלה אולי לא צריך להיות דמוקרטים, אתה יודע את זה? כי אתם בושה פשוט, אתם בושה

ניסים ואטורי:  ב-7 באוקטובר, אתה יודע מה היה?     

יוסף עטאונה: מה הקשר - - - מי שמביא חוק כזה, שלא - - - על דמוקרטיה

ניסים ואטורי: אנשים שאתה אומר שירינו עליהם, אנשים שאתה מדבר שירינו עליהם, אלה רצחו ילדים

יוסף עטאונה: מי שמביא הצעת חוק - - - רוצה למנוע מהתקשורת - - - שלא ידבר על דמוקרטיה

ניסים ואטורי: אתה תומך ברצח הזה? תגיד לי עכשיו, תענה לי

יוסף עטאונה: שלא ידבר על דמוקרטיה

ניסים ואטורי: תענה לי

ניסים ואטורי:  תגנה את המעשים של 7 באוקטובר

ניסים ואטורי:  תגנה את המעשים של 7 באוקטובר

יוסף עטאונה: שלא ידבר על דמוקרטיה

ניסים ואטורי: תגנה את המעשים האלה

יוסף עטאונה: שלא ידבר על דמוקרטיה

ניסים ואטורי: צביעות

ניסים ואטורי:  אתה צבוע

יוסף עטאונה: אל תדבר על דמוקרטיה

ניסים ואטורי: אתה צבוע

ניסים ואטורי:  אלה רוצחים ומגיע להם למות

יוסף עטאונה: תמשיך לדקלם את הדברים; את השקרים של נתניהו

יוסף עטאונה:  בשביל זה אתה בכנסת

ניסים ואטורי: רוצחים, מגיע להם למות

ניסים ואטורי:  אתה יודע מה הקטע? אתה יודע, יש כאן אחדות דעים

ניסים ואטורי:  אחדות דעים

משה רוט: חבר הכנסת ואטורי

יוסף עטאונה: אין לך משהו אחר לתת חוץ מלדקלם את השקרים של נתניהו

יוסף עטאונה:  אין לך כלום

ניסים ואטורי: אחדות דעים, תקשיב, יש פה בכנסת ישראל, לזה שצריך לחסל את כל המחבלים בעזה

יוסף עטאונה: אין לך כלום

יוסף עטאונה:  אין לך כלום

יוסף עטאונה:  אין לך כלום, אין לך מה לתת

ניסים ואטורי: כל מי שמחבל צריך למות, נקודה

ניסים ואטורי:  תתביישו לכם

משה רוט: תודה רבה

יוסף עטאונה: תמשיך לדקלם את השקרים של נתניהו

יוסף עטאונה:  אין לך כלום

משה רוט: סליחה, חברי הכנסת, אני מבקש שקט

משה רוט:       חבר הכנסת ולדימיר בליאק – אינו נוכח

איימן עודה: כבוד היושב-ראש - -     

משה רוט: שנייה אחת

משה רוט:  חבר הכנסת בועז ביסמוט, בבקשה

איימן עודה: - - למה לא לקחו את ואטורי במקום אהרן ברק להאג?      

משה רוט: עוד רגע

משה רוט:  חבר הכנסת ביסמוט, בבקשה

קריאות: - - -     

ניסים ואטורי: תפסיק, נו  - - - מה השטויות האלה

ניסים ואטורי:  לא, למה לא לקחו אותך? תתבייש לך

איימן עודה: שאלה חשובה

טלי גוטליב: איזה חוש הומור

טלי גוטליב:  איזו שאלה חשובה

ניסים ואטורי: תתבייש לך

ניסים ואטורי:  על מה באת להגן, על תומכי טרור, תגיד לי? אין לך בושה?     

קריאות: - - -     

אחמד טיבי: מה אתה מתעסק עם עטאונה? ביידן מחכה לך

ניסים ואטורי: די, נו

ניסים ואטורי:  מה, נכנסו כל הכוכבים של המפלגה הערבית - - -     

אחמד טיבי: - - -     

ניסים ואטורי: אחמד, עזוב

ניסים ואטורי:  אתם מגינים על רוצחים, על מה, מה הוויכוח?      

קריאות: - - -     

משה רוט: סליחה, חברים

משה רוט:  חבר הכנסת ואטורי, אני רוצה לשמוע

משה רוט:  אנחנו, כל המליאה, רוצים לשמוע את חבר הכנסת ביסמוט

ניסים ואטורי: אז תשתיק אותם

ניסים ואטורי:  למה נכנסים וצועקים גם מבחוץ? מה, הם ראו את הוויכוח אז באו להשתתף?      

משה רוט: אני משתיק את כולם שווה בשווה

יוסף עטאונה: - - -     

משה רוט: סליחה, חבר הכנסת עטאונה, אנחנו סיימנו את הדיון

ניסים ואטורי: תגיד תודה - - -     

משה רוט: סליחה

משה רוט:  אני מבקש שקט במליאה

יוסף עטאונה: זה פספוס

יוסף עטאונה:  במקום אהרן ברק היה צריך לשלוח אותך

יוסף עטאונה:  אדם דגול, משפטן

יוסף עטאונה:  רק אותך היה צריך לשלוח לייצג את ישראל כי רק אתה ראוי לייצג את ישראל

משה רוט: סליחה, לא להמשיך

משה רוט:  אני מבקש לא להמשיך

משה רוט:  סיימנו? חבר הכנסת עטאונה, אני מבקש

משה רוט:  תודה רבה

בועז ביסמוט: אדוני היושב-ראש, כנסת נכבדה

טלי גוטליב: לא שומעים פה

טלי גוטליב:  חבר הכנסת, לא שומעים

בועז ביסמוט: עכשיו שומעים? יקירתי, אז אני אחזור שוב

בועז ביסמוט:  אדוני היושב-ראש, כנסת נכבדה, כאשר הרע הופך לטוב, נכנסת שמחה גדולה

בועז ביסמוט:  זאת הסגולה של חודש אדר, שאליו נכנסנו

בועז ביסמוט:  הפור מתהפך, ומזלנו משתנה מרע לטוב

בועז ביסמוט:       אני מבקש לברך, כמו כולם פה, אני חושב, את כוחות צה"ל – כמו כולם, אני אומר – את כוחות צה"ל, שב"כ וימ"מ על מבצע הירואי ברפיח, מבצע יד הזהב, להצלת החטופים פרננדו סימון מרמן ולואיס הר, שחולצו בשלום

בועז ביסמוט:  אבל, לצערנו הגדול, שעות קודם לכן נפלו בקרבות בדרום הרצועה שני לוחמי מגלן הגיבורים, רס"ל עדי אלדור ורס"ל במילואים אלון קליינמן

בועז ביסמוט:  הם סיכנו את חייהם באומץ ובגבורה למען חילוץ החטופים

בועז ביסמוט:       אנחנו, אדוני היושב-ראש – כל המדינה יודעת – רוצים את החטופים בחיים

בועז ביסמוט:  אנחנו לא רוצים את החטופים מתים; חיים פה, יחד איתנו במדינתם, ולא מתים כפי שהעליל אתמול על ראש הממשלה, באיוולת גדולה, אדם, שאני חייב להודות, שבעולמי הישן, כאשר הייתי בעולם העיתונות,  כדי להיזכר בשמו הייתי חושב תמיד על הצריף של תמרי כדי להיזכר בגיל של תמרי

בועז ביסמוט:  וכשאני חושב על הצריף של תמרי, אני נזכר בדמות החמור שהייתה שם, בלעם, אם אתה זוכר, שבא לקלל ויצא מברך – והמבין יבין

בועז ביסמוט:      אנחנו רוצים את החטופים חיים; אנחנו רוצים את הראש של סנוואר; אנחנו רוצים להשמיד את האיום מעזה

בועז ביסמוט:  לכן, למרות הלחץ הבין-לאומי להימנע מפעולה ברפיח, לא נהמר על ביטחוננו

בועז ביסמוט:  כפי שפעלנו תמיד, ננקוט באמצעי זהירות, כדי למנוע פגיעה באוכלוסייה אזרחית, אבל לא נשאיר גדודי טרור ברפיח; לא נשאיר גדודי חמאס ברפיח

בועז ביסמוט:       צריך להבין דבר אחד, המשוואה פשוטה: סנוואר ברפיח, החטופים ברפיח, הניצחון ברפיח

בועז ביסמוט:  אבל צריך לומר ביושר, שבשעה שסכנה גורלית מרחפת מעל ראשנו, במקום לתמוך בפעולות הממשלה ולשתף פעולה, יש כאלה שמחלישים אותנו ומפוררים אותנו מבפנים

בועז ביסמוט:  אני רוצה להגיד לכם, חברי הכנסת, אדוני היושב-ראש, רק חיות בטבע פועלות לפי האינסטינקטים ההישרדותיים

בועז ביסמוט:  לעומת זאת, לבני אדם יש מוסר וחמלה; בחירה חופשית בין טוב לרע, בין הברכה לבין הקללה

בועז ביסמוט:  עם ישראל יכול להתפתח בשתי הדרכים: בדרך החיובית, שהיא למידה דרך השכל, או בדרך השלילית, שהיא למידה דרך התנסויות קשות

בועז ביסמוט:  כל אחד כאן, חברי הכנסת, צריך לבחור לאיזה מחנה הוא משתייך, החיובי או השלילי

בועז ביסמוט:       תרשה לי, אדוני היושב-ראש, לשתף אתכם כאן, חברי הכנסת, בסיור שקיימתי אתמול בגבול עם לבנון, במטולה

בועז ביסמוט:  אני חושב על תושבי הצפון – מדברים הרבה על הדרום – אני רואה ערים, ערים ריבוניות, ערים ישראליות, שוממות, סיטואציה ומצב בלתי מתקבל על הדעת

בועז ביסמוט:  החזית הצפונית מול חיזבאללה מתלקחת, וזו רק שאלה של זמן עד שהיא תתפתח

בועז ביסמוט:  לכן, אנחנו חייבים לגרום לשינוי וליצור אחדות בעם כי אין לנו דרך אחרת

בועז ביסמוט:  אויבינו מאמינים בחרב - -     

משה רוט: תודה רבה

בועז ביסמוט: - - אנחנו מאמינים במגן-דוד, שהופך בשעת אמת לחרבות ברזל

בועז ביסמוט:  ביחד, אבל רק ביחד, ננצח

בועז ביסמוט:  תודה רבה, אדוני היושב-ראש

משה רוט: תודה רבה

משה רוט:  חבר הכנסת יצחק פינדרוס – אינו נוכח

משה רוט:  חברת הכנסת שרון ניר, בבקשה

שרון ניר: אדוני היושב-ראש, חבריי חברי הכנסת, בפתח דבריי אני מבקשת להביע הערכה עמוקה לכוחות צה"ל, לימ"מ, לשב"כ, לשייטת, לחטיבה 7, לכל הגיבורים ההירואיים שביצעו מבצע חסר תקדים, בתנאים-לא-תנאים, והשיבו את החטופים הלילה הביתה

שרון ניר:  אני מבקשת גם למסור תנחומים למשחות אלדור וקליינמן על אובדן יקיריהן

שרון ניר:  יהי זכרם ברוך

שרון ניר:      בנאום הזה אני מבקשת לדבר על חוק הגיוס שבפתח

שרון ניר:  אתם יודעים, המלחמה הזו הוכיחה לנו שכדי לשרוד, כולם – כולל כולם – צריכים לשרת בצה"ל

שרון ניר:  האחריות היא על כולנו

שרון ניר:  "יחד ננצח" זה לא סלוגן, זו שותפות גורל

שרון ניר:  ב-7 באוקטובר התעוררנו לסיוט

שרון ניר:  עדיין לא עיכלנו את גודל האסון

שרון ניר:  דבר אחד ברור: מדינת ישראל מאוימת משבע זירות במקביל, ועלינו לדעת להתמודד עם כולם

שרון ניר:       אתמול סיירתי יחד עם חבריי לשדולת המילואים בסמיכות לצפון הרצועה

שרון ניר:  האתגרים המבצעיים הם עצומים, אבל מי שמנצח את כל האתגרים האלה הם האנשים, זו רוח הלחימה של הלוחמים

שרון ניר:  פגשנו לוחמים מחטיבה 261, שהתייצבו עוד לפני שנקראו, ב-7 באוקטובר

שרון ניר:  הם הותירו את הכול מאחור: משפחות, נשים, ילדים, מקום עבודה, עסקים, לימודים אקדמיים

שרון ניר:  הם הבינו את גודל השעה ואת כובד האחריות

שרון ניר:  עלינו לכבד אותם ועלינו להודות להם

שרון ניר:       החוק שהממשלה רוצה להטיל על אוכלוסיית המשרתים בפועל, שכבר שנים נושאים בנטל, הוא חוק לא מכבד

שרון ניר:  הקלות הבלתי-נסבלת שבה הממשלה רוצה להפיל את כל העומס – כלומר עומס כפול ומכופל – על אוכלוסיות מסוימות מבלי להרחיב את הפתרונות, היא בלתי מתקבלת על הדעת

שרון ניר:  אני מצפה שהאוכלוסייה החרדית ואוכלוסיית ערביי ישראל יבינו את גודל השעה

שרון ניר:  עלינו להרחיב את שורות הצבא ואת שורות המתגייסים; עלינו לעבות את המסגרות; עלינו לפתוח מסגרות חדשות

שרון ניר:      ברור לכולם ששירות בצה"ל הוא חובתנו כדי לשרוד כאן

שרון ניר:  שירות בצה"ל הוא לא רק חובה, הוא זכות גדולה

שרון ניר:  כולנו יחד מול אויב אחד

שרון ניר:  אנחנו צריכים להיות חזקים יותר

שרון ניר:  זה החוסן של החברה הישראלית

שרון ניר:  "יחד ננצח" זה לא סלוגן, זו שותפות גורל

משה רוט: תודה רבה

משה רוט:  חברת הכנסת יסמין פרידמן, בבקשה

משה רוט:  בבקשה, שלוש דקות

יסמין פרידמן: תודה

יסמין פרידמן:  חבריי חברי הכנסת, אדוני היושב בראש, היום נכחתי בשני דיונים ואני רוצה לספר עליהם ועל הקשר ביניהם

יסמין פרידמן:  הדיון הראשון היה בוועדת הכלכלה, על רשות החברות, והדיון השני היה בוועדת החינוך, על הקיצוץ הצפוי בתקציבי תנועות הנוער

יסמין פרידמן:  מה הקשר בין שני הדברים? בדיון בכלכלה הנושא היה נבחרת הדירקטורים

יסמין פרידמן:  קצת היסטוריה, בשנת 1995 התריעה המבקרת מרים בן פורת כי החברות מתנהלות בצורה פוליטית

יסמין פרידמן:  ממה שאני מבינה, אפילו אחד הדירקטורים היה נהג של שר ולא היו בה נשים בכלל בכלל

יסמין פרידמן:      אחרי כמעט 20 שנה הוקמה נבחרת הדירקטורים, כדי ליצוק איזשהם קריטריונים מי יכול להיות דירקטור בחברות הממשלתיות

יסמין פרידמן:  אבל עכשיו מגיע השר ורוצה לתקן את הנבחרת בטענה היחידה שאין מספיק אנשים מהפריפריה בנבחרת

יסמין פרידמן:       הפריפריה חשובה לי, אני מגיעה מהפריפריה, אני פועלת למען הפריפריה כל חיי, אבל אי-אפשר – וחבל שהשר לא פה, כי הוא היה פה מקודם – לבכות בסוף השרשרת

יסמין פרידמן:  הדיון השני היה על הקיצוץ בתנועות הנוער, בחינוך הבלתי-פורמלי

יסמין פרידמן:  לכן, כדי שאנשים מהפריפריה יגיעו לנבחרת צריך קודם להשקיע – הרבה הרבה קודם – בחינוך, בבריאות, במצוינות, ברופאים, ברפואה ראויה

יסמין פרידמן:  כך נגדל אוכלוסייה שמרגישה נוח להגיש מועמדות ותעמוד בקריטריונים

יסמין פרידמן:  הבעיה היא שמהפריפריה כמעט בכלל לא הגישו מועמדות לנבחרת הדירקטורים

יסמין פרידמן:  אם אתה באמת רוצה לתקן ולא רוצה להרוס זה מאוד פשוט

יסמין פרידמן:  במקום למנות אנשים שאתה חפץ ביקרם תוסיף לסעיף 18א סעיף (ב), אפליה מתקנת לפריפריה

יסמין פרידמן:  זה כל התיקון שצריך

יסמין פרידמן:  אפשר להכניס שם כמה סעיפים

יסמין פרידמן:  דירקטור זה מקצוע, זה לא כבוד וזה לא ג'וב שמחלקים לחברים

יסמין פרידמן:  החברה הממשלתית נועדה לאפשר לממשלה לספק שירותים ציבוריים חשובים: חשמל, מקורות, רכבת

יסמין פרידמן:  התפקיד של הדירקטוריון הוא לפקח על ההנהלה שתנהל את זה כראוי ומצריך אנשים מקצועיים

צגה מלקו: יסמין, אם הם לא יקבלו הזדמנות אף אחד לא יגיע

צגה מלקו:  אני מכירה את הנושא

צגה מלקו:  צריך לתת הזדמנות  - - -     

יסמין פרידמן: זה מה שאני אומרת

יסמין פרידמן:  אני מסכימה

יסמין פרידמן:  אז כל מה שאנחנו צריכים, חברת הכנסת, זה להוסיף סעיף, אבל השר רוצה לבטל את נבחרת הדירקטורים

יסמין פרידמן:  להוסיף לה כפול אנשים, לעשות שינויים מרחיקי לכת - - -     

צגה מלקו: לא נכון - - -     

יסמין פרידמן: את לא נכחת היום בדיון

יסמין פרידמן:  את נכחת היום בדיון?     

צגה מלקו: לא, אבל הוא לקח מהנבחרת

משה רוט: שנייה, חברת הכנסת מלקו, תני לה לסיים

יסמין פרידמן: כן

יסמין פרידמן:  אני רק אסיים, באמת משפט סיום, ואחרי זה, אם תרצי, אני אענה לך על מה שאת רוצה, כשארד

יסמין פרידמן:  ממש משפט סיום

יסמין פרידמן:  סמכות המינוי של שר ניתנה לשר כנאמן בעבור הציבור בכללותו

יסמין פרידמן:  זו לא סמכות פרטית, אלא ציבורית

יסמין פרידמן:  זה מה שחשוב

יסמין פרידמן:  תודה

משה רוט: תודה רבה

משה רוט:  חבר הכנסת ירון לוי

משה רוט:  סליחה, חברת הכנסת יוליה מלינובסקי, בבקשה

יוליה מלינובסקי: אדוני היושב-ראש, אדוני השר, חבריי חברי הכנסת, אני רוצה לשאול אותנו, את עצמנו, איזו מין מדינה אנחנו

יוליה מלינובסקי:  אנחנו מדינה שכנראה צריכה טיפול פסיכיאטרי עם אשפוז כפוי

יוליה מלינובסקי:  אני חושבת שאנחנו גם כן לוקים בסינדרום מזוכיזם ואני אתן דוגמה

יוליה מלינובסקי:       פתחתי דוחות כספיים של אונר"א, גוף הומניטרי, אוהבי אנשים

יוליה מלינובסקי:  יש שם סעיף שאומר שבשנת 2023 אונר"א קיבלה 12

יוליה מלינובסקי: 5 מיליון דולר מתורם אנונימי

יוליה מלינובסקי:  אנונימי

יוליה מלינובסקי:  זה הגוף שאנחנו מאפשרים לו להכניס כספים שלהם לתוך מדינת ישראל

יוליה מלינובסקי:  יש שם גם רשימה ארוכה של גופים פרטיים שאף אחד לא יודע מה זה

יוליה מלינובסקי:  נדהמתי

יוליה מלינובסקי:  12 מיליון דולר; 12

יוליה מלינובסקי: 5 מיליון דולר, מתורם אנונימי

יוליה מלינובסקי:  אולי זה איראן? אולי זה חיזבאללה? אולי זה מאפיה? אלוהים יודע מה זה

יוליה מלינובסקי:      אז הגשתי שאילתה דחופה ליו"ר הכנסת, למשרד ראש הממשלה, לראש הממשלה: האם אנחנו, מדינת ישראל, טורחים לבדוק את הכספים שאונר"א מגייסת? כי אני הייתי תמיד בטוחה שהם מגייסים כספים ממדינות

יוליה מלינובסקי:  אז שם אין מה לעשות, מדינות תורמות להם

יוליה מלינובסקי:  לא, גם גופים פרטיים

יוליה מלינובסקי:  ריאל מדריד תורמת להם

יוליה מלינובסקי:  אם יש פה אוהדים של ריאל מדריד, תדעו לכם שהם אחד התורמים של אונר"א

יוליה מלינובסקי:  12

יוליה מלינובסקי: 5 מיליון דולר, בנוסף לכספים רבים של גופים פרטיים שתורמים להם

יוליה מלינובסקי:      אז כן הגשתי שאילתה וכן יו"ר הכנסת דחה את השאילתה

יוליה מלינובסקי:  כנראה שזה מסכן את ביטחון מדינת ישראל או שזה מסכן את אותם אנשים שצריכים לענות

יוליה מלינובסקי:  אני רוצה לדעת האם אנחנו, גופי הביטחון שלנו, בדקו אי פעם כספים שאונר"א מקבלת מגופים פרטיים או מתורמים אנונימיים

יוליה מלינובסקי:  אני כבר אומרת לכם שכנראה התשובה היא לא, לכן השאילתה הזו לא אושרה וכנראה שאני לעולם לא אקבל תשובות ויגידו לי שזה חסוי וזה פוגע בביטחון מדינת ישראל

יוליה מלינובסקי:      אני הגשתי עוד שאילתות

יוליה מלינובסקי:  שאלתי האם אנחנו אישרנו העברת כספים במזומן בדולרים מ-7 באוקטובר לעזה, לאונר"א

יוליה מלינובסקי:  אני יכולה להגיד שלכאורה, כנראה, על פניו – כן אישרנו

יוליה מלינובסקי:  מי אישר? יש לי הרגשה שאני גם לעולם לא אקבל תשובות על השאלה הזאת

יוליה מלינובסקי:  אני שאלתי על סמך מה אונר"א הוכרזה כארגון הומניטרי – איפה האסמכתאות? אני שאלתי כמה עזתים מקבלים קצבאות מביטוח לאומי – יש דבר כזה - -      

משה רוט: תודה רבה

יוליה מלינובסקי: - - כנראה גם על זה אני לא אקבל תשובות

יוליה מלינובסקי:  לכן אמרתי שאנחנו צריכים טיפול פסיכיאטרי –וכנראה בכפייה

משה רוט: תודה רבה

משה רוט:  חבר הכנסת ירון לוי, בבקשה

נאור שירי: את לא הולכת להיות שרת העבודה?     

טלי גוטליב: אני לא - - - חברת כנסת, נשמה

טלי גוטליב:  יהיה לכם יותר טוב שאני אהיה שרה?     

משה רוט: את כל השאלות האישיות אפשר לשאול גם בפרסה

ירון לוי: כן, יש פרסה מאחור

משה רוט: בשביל שאלות אישיות במיוחד

משה רוט:  יש שם ספסלים וכורסאות

משה רוט:  בבקשה

ירון לוי: אדוני היושב-ראש, כנסת נכבדה, בתחילת השבוע קיבלתי טלפון ממנהלת בית הספר יד מרדכי בבת ים, הבן שלי אביתר לומד שם

ירון לוי:  היא אמרה לי בהתרגשות שתלמידי כיתה ד' בחרו בשיעור מדעים ליצור את האובייקט הזה, את הסמל שמזוהה עם משפחות החטופים

ירון לוי:  לבקשת הילדים, היא שאלה אותי אם אני אוכל לחלק את זה לחברי וחברות הכנסת

ירון לוי:  כמובן השבתי בחיוב, והיא שלחה לי עם אביתר הבן שלי שקית מלאת רגש בצבע צהוב

ירון לוי:  מה שמרגש בדבר הזה בעיניי הוא הדרך שבה הילדים בחרו להביע את הדאגה שלהם ולהראות לנו, לחברי הכנסת, לחדור לכאן דרך הפלסטיק הזה, שיש לו משמעות מאוד גדולה

ירון לוי:  הם בחרו להגיד: תראו - - -      

משה רוט: כל הכבוד למחנכים שלהם

ירון לוי: כל הכבוד למחנכים, כמובן

ירון לוי:  הם מצאו צורה מדהימה ודרך להביע את הדאגה שלהם ועוד פעם, להגיד לנו כאן בבית הזה: אנחנו אומנם קטנים, אבל אנחנו גם חלק ממה שקורה כאן במדינה

ירון לוי:  זה מרגש בעיניי

משה רוט: סליחה שאני עוצר אותך

משה רוט:  זה ראוי להצטיינות, עצם הדבר שלימדו את הילדים לקחת חלק בתחושות של הציבור

משה רוט:  זה באמת ראוי לציון לשבח

ירון לוי: תודה רבה, אדוני היושב-ראש

משה רוט: אני מבקש למסור את זה

ירון לוי: אני אמסור

ירון לוי:  זאת הייתה בחירה של הילדים, שזה עוד יותר מרגש בעיניי; ילדים קטנים שבאו ושאלו: איך אנחנו נוציא את הרגש שלנו? איך אנחנו נביע את עצמנו? אז הם בחרו לעשות את הדבר הזה

ירון לוי:  אז כמובן, אני אחלק למי שירצה

ירון לוי:       מכאן אני רוצה להגיד לאותם ילדים, חברים וחברות של אביתר, שזה מרגש בעיניי, היצירה והיצירתיות שלכם להביע רגש

ירון לוי:  אני גאה בכם, ואני מאוד מרוגש מהדבר הזה

ירון לוי:  מי שירצה, אני אעביר לו את הפלסטיק הזה שיש בו אולי צורה, אבל יש בו הרבה רגש ומשמעות בימים האלה

ירון לוי:  אני מבטיח שאנחנו נעשה הכול להשבת החטופים והחטופות

ירון לוי:  תודה

משה רוט: אמן, תודה רבה

ירון לוי: זה בשבילך, מתנה

משה רוט: תודה, לכבוד לי

משה רוט:       חבר הכנסת מיקי לוי, בבקשה

מיקי לוי: אדוני היושב בראש, אני רוצה להתייחד עם זכרם של שני הנופלים מאתמול ברצועת עזה

מיקי לוי:  יהי זכרם ברוך

משה רוט: אמן

מיקי לוי: אבל אי-אפשר להתעלם מהמבצע ההירואי של צה"ל, שב"כ וימ"מ לחילוץ שני בני הערובה

מיקי לוי:  ידיעת זהב של ימ"מ הביאה למיקום מדויק וחילוץ

מיקי לוי:  ימ"מ יחד עם שירות ביטחון כללי הגיעו לבניין

מיקי לוי:  אני מכיר היטב את היחידה הזאת, שירתי בה כקצין חמש שנים – אחת היחידות הטובות בעולם למלחמה בטרור וחילוץ בני הערובה

מיקי לוי:  בהצלחה, חברים יקרים

משה רוט: אמן

מיקי לוי: אדוני, ב-16 באפריל 2023 הגיב שר האוצר סמוטריץ' לפרסום דירוג האשראי על ידי סוכנות מודי'ס, שהותירה את דירוג האשראי 1A

מיקי לוי:  זה היה כמעט לפני שנה, 11 חודש: מי שקורא את חוות הדעת של האנליסטים – חסינותה של מדינת ישראל, כלכלת ישראל יציבה ובעזרת השם תישאר כזאת, כך אמר שר האוצר אז ובירך אותם על כך

מיקי לוי:      שר האוצר סמוטריץ' מודל פברואר 2024, 11 וחצי חודשים אחרי, על הורדת דירוג האשראי של ישראל על ידי מודי'ס לרמה של 2A, כך אמר: הורדת דירוג האשראי "אינה כוללת טיעונים כלכליים רציניים", והיא "משקפת חוסר אמון בחוסנה הביטחוני של ישראל"

מיקי לוי:  רק לפני 11 חודש בירכת אותם על הותרת דירוג האשראי על כנו, ופתאום אתה יוצא נגדם?     שר האוצר בגלי צה"ל השבוע: "אני מאמין שהורדת דירוג האשראי של מודי'ס לא תשפיע בצורה משמעותית על המשק הישראלי, אם בכלל"

מיקי לוי:  באמת, שר האוצר? כך אתה מאמין? זאת שאלה של אמונה או שאלה של מספרים?      מה, נגמר הזמן? לא

מיקי לוי:       אם כך אתה חושב, כך אתה חושב, אם כך, אתה סכנה ממשית לכלכלת ישראל, סכנה ממשית לכלכלת ישראל

מיקי לוי:       כך אמרו בציונות הדתית על שר האוצר: תגובה מטומטמת של סמוטריץ' – לא אני, בציונות הדתית – תגובה מטומטמת של סמוטריץ' על הורדת דירוג האשראי; בציונות הדתית – מייסד תנועת הליברלים בציונות הדתית דביר כרמון אמר: איזו תגובה מטומטמת

אוהד טל: אתה שמעת את שר האוצר אומר את זה, או שאתה מביא מהתקשורת את מה שר האוצר אמר?     

מיקי לוי: כנראה אתה לא שומע

משה רוט: חבר הכנסת לוי - - -      

אוהד טל: שמעת אותו?     

מיקי לוי: אתה כנראה לא שומע

משה רוט: סליחה, חבר הכנסת לוי

אוהד טל: הבאת את דביר כרמון - - -      

מיקי לוי: אבל אתה לא שומע

אוהד טל: אם הבאת את דביר כרמון, זה באמת - - -      

משה רוט: חבר הכנסת לוי, חבר הכנסת לוי, בזמן הזה - - -      

אוהד טל: אז אני שואל – מה אתה מנסה להגיד?     

משה רוט: חבר הכנסת לוי, השעון – מסתיים

משה רוט:  תודה רבה

מיקי לוי: מה ששמעתי את שר האוצר – תקשיב אליי; אל תדבר ורק תפריע, תקשיב

מיקי לוי:  מה ששמעתי את שר האוצר אומר זה לפני שנה

מיקי לוי:  לפני שנה מחזק – ועכשיו יוצא מקלל – שר האוצר

מיקי לוי:  במקום לשלוח כלכלנים, לשבת איתם לדיון ולראות מה ניתן לעשות

אוהד טל: שר האוצר

משה רוט: חבר הכנסת לוי, תודה רבה

מיקי לוי: תגובה מטומטמת

משה רוט: תודה רבה

משה רוט:  חברת הכנסת גלית דיסטל אטבריאן – אינה נוכחת; חבר הכנסת מנסור עבאס –אינו נוכח - - -     

מיקי לוי: ציונות דתית, אני מצטט אותו

משה רוט: מנסור עבאס – מוותר

משה רוט:  אחרונת הדוברים – חברת הכנסת טטיאנה מזרסקי, בבקשה

מיקי לוי: למה? דביר כרמון הוא לא בן אדם? אין לו יכולת לחוות דעת? לא אתה ולא אני יותר טובים ממנו

אוהד טל: - - -      

משה רוט: אני אשתיק את המליאה לפני זה

משה רוט:  חברי הכנסת, המליאה רוצה לשמוע את חברת הכנסת מזרסקי

משה רוט:  חברי הכנסת המכובדים - - -      

מיקי לוי: בוא, אני מוכן להתווכח איתך

משה רוט: חבר הכנסת לוי, המליאה רוצה לשמוע אותה

מיקי לוי: סליחה, אני מתנצל

מיקי לוי:  כבוד הגברת

טטיאנה (טניה) מזרסקי: תודה רבה

טטיאנה (טניה) מזרסקי:  אדוני היושב-ראש, כנסת נכבדה, היום אני רוצה לדבר כתושבת הגליל

טטיאנה (טניה) מזרסקי:  אני מבקשת לתת קול לתושבי הצפון, אלה שנעקרו מהבתים לפני ארבעה חודשים בגלל איומי חיזבאללה מלבנון

טטיאנה (טניה) מזרסקי:  אלפי משפחות מצאו עצמן פליטים בארצן שלהן

טטיאנה (טניה) מזרסקי:  הן פוזרו לכל עבר, מנותקות מהקהילות שהן בנו במשך שנים ארוכות; קהילות שהתגבשו סביב הערכים של עזרה הדדית, תמיכה ושייכות; קהילות שבנו יחד בתי כנסת, בתי ספר, מרכזי תרבות ופנאי

טטיאנה (טניה) מזרסקי:  עתה כל זה התפרק והתפזר במכה אחת

טטיאנה (טניה) מזרסקי:       אתמול קראתי את סיפורה של יפעת, אם חד-הורית ממושב בצת

משה רוט: סליחה, אפשר לקבל שקט במליאה? אני אבקש, חבר הכנסת

טטיאנה (טניה) מזרסקי: יפעת סיפרה שבמשך כל התקופה מאז שפונתה, היא ביקרה בביתה

טטיאנה (טניה) מזרסקי:  מה היא ראתה? מאז שפרצה המלחמה היא גילתה שעכברים אכלו את כל הרהיטים והבגדים שלה ושל ילדיה

טטיאנה (טניה) מזרסקי:  כל מה שהיא בנתה בעמל רב במשך שנים רבות, חרב בלילה אחד

טטיאנה (טניה) מזרסקי:  120 ימים חלפו מאז הפינוי, ועדיין אין אופק לשוב הביתה

טטיאנה (טניה) מזרסקי:       מתוך אלפי המפונים ממועצה אזורית מטה אשר רק מאות בודדות חזרו ליישובים עד כה

טטיאנה (טניה) מזרסקי:  שאר המשפחות עדיין מפוזרות ברחבי הארץ כפליטים

טטיאנה (טניה) מזרסקי:  למרות המאמצים הרבים שמשקיעה המועצה האזורית לשקם את המפונים בבתי מלון בסביבה, לשמר לפחות חלק מהקהילה, רבים מהמפונים כבר החלו לבנות חיים חדשים במקומות אחרים

טטיאנה (טניה) מזרסקי:       התחושה הכללית היא שהצפון הולך ומתרוקן מתושביו הוותיקים, והממשלה, איפה היא? איפה היא בתמונה הזאת? אין תוכנית ברורה להשבת המפונים, אין לוח זמנים, אין תקציבים ייעודיים

טטיאנה (טניה) מזרסקי:  הממשלה פשוט שוכחת ומתעלמת מהאזרחים שנעקרו מבתיהם ומחייהם

טטיאנה (טניה) מזרסקי:  הגליל הוא זירת מלחמה

טטיאנה (טניה) מזרסקי:  תאמינו, אני שומעת את זה כל שבוע בעצמי

טטיאנה (טניה) מזרסקי:  שומעים אזעקות, קולות נפץ ונפילות של טילים

טטיאנה (טניה) מזרסקי:  יש המון בעיות שאיתן מתמודדים ראשי הרשויות הצפוניות; יש המון בעיות שהממשלה לא מטפלת בהן – לדוגמה, בתי מלון שקלטו את המפונים ובעצם הפכו לבתי מגורים

טטיאנה (טניה) מזרסקי:  האם הם צריכים להמשיך לשלם את המיסים לפי התעריפים העסקיים, ארנונה, מים וחשמל? מי דואג להם? מישהו מתחשב בהם? משרד התיירות אחראי על האכלוס בלבד, ובקפדנות בודק את הדוחות לפי פרטי המפונים במלונות – אבל יש הרבה מעבר למיטות, לינה

משה רוט: תודה רבה

טטיאנה (טניה) מזרסקי: אני מסיימת, אדוני היושב-ראש

טטיאנה (טניה) מזרסקי:  אל תיתנו לצפון להיעלם

טטיאנה (טניה) מזרסקי:  הגליל הוא חלק בלתי נפרד ממדינת ישראל

טטיאנה (טניה) מזרסקי:  הממשלה חייבת להתייחס אלינו בהתאם – לבנות תוכניות עבודה ייעודיות במשרדים ולהעביר תקציבים לקצר ביורוקרטיה

טטיאנה (טניה) מזרסקי:  אל תתנו לצפון ולגליל להיעלם

משה רוט: תודה רבה

משה רוט:  חבר הכנסת צבי סוכות

צבי ידידיה סוכות: תודה רבה, אדוני היושב-ראש

צבי ידידיה סוכות:  אנחנו הולכים להצביע עכשיו על אחד החוקים הכי חשובים, אני חושב, שיצא לי להצביע עליהם בכנסת מאז שאני כאן

צבי ידידיה סוכות:  חוק שאומר – סוף-סוף לסגור את ערוץ הטרור והרעל; שייתן כלים לממשלה, שייתן כלים לשר התקשורת לסגור את ערוץ הרעל אל-ג'זירה, ערוץ שמסית בכל העולם, אולי המפיץ הכי גדול בעולם של שנאת יהודים ושנאת חיילי צה"ל, מסית לרצח של יהודים מסביב לשעון, מסית לרצח של חיילי צה"ל מסביב לשעון

צבי ידידיה סוכות:  הערוץ הזה משדר היום ללא בושה מתוך מדינת ישראל

צבי ידידיה סוכות:  אתמול הייתי באולפנים שלהם פה בירושלים – מכאן, מירושלים, הם משדרים, והדבר הזה קורה

צבי ידידיה סוכות:  אנחנו חייבים להעביר את החוק הזה כמה שיותר מהר

צבי ידידיה סוכות:  הגיע הזמן לעצור את הטרור

צבי ידידיה סוכות:  הגיע הזמן לעצור את ההסתה

צבי ידידיה סוכות:  תודה רבה

משה רוט: תודה רבה

משה רוט:  אדוני השר לא רוצה לסכם – תודה

משה רוט:       חברי הכנסת, נעבור להצבעה על הצעת חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד–2024, בקריאה ראשונה

משה רוט:  הצבעה

משה רוט: בעד ההצעה להעביר את הצעת החוק לוועדה – 25 

משה רוט: נמנעים – אין  

משה רוט: 25 בעד, ארבעה נגד, אין נמנעים

משה רוט:  אני קובע כי הצעת חוק מניעת פגיעת גוף שידורים זר בביטחון המדינה (הוראת שעה – חרבות ברזל), התשפ"ד–2024, אושרה בקריאה ראשונה, ותעבור לדיון בוועדת החוץ והביטחון לצורך הכנתה לקריאה השנייה והשלישית

משה רוט:       לפרוטוקול נוסיף את חברי הכנסת אחמד טיבי, חבר הכנסת עופר כסיף, חבר הכנסת מנסור עבאס וחברת הכנסת יסמין, שהצביעו נגד

משה רוט:  זה לא משנה את תוצאות ההצבעה

משה רוט:  כפי שאמרנו קודם – 25 בעד, ארבעה נגד

משה רוט:  לפרוטוקול – חבר הכנסת ארז מלול הצביע בעד

משה רוט: [רשומות (הצעות חוק, חוב' מ/1715

משה רוט: ] 

משה רוט: חברי הכנסת הנכבדים, הנושא הבא על סדר-היום: הצעת מיסוי מקרקעין (שבח ורכישה) (תיקון מס' 104), התשפ"ד–2024, לקריאה ראשונה

משה רוט:  אני מזמין את השר המקשר, השר אמסלם, שיציג את הצעת החוק

משה רוט:       סליחה, אפשר לקבל שקט באולם? שנייה, אדוני השר

משה רוט:  עשר דקות לרשותך

משה רוט:  בבקשה

דוד אמסלם: אדוני היושב-ראש, חברי הכנסת, גם אני מבקש בשם עם ישראל להשתתף באבלן של משפחת אלדור ומשפחת קליינמן על נפילת ילדיהם בעזה

דוד אמסלם:  אלה גיבורי מלכות

דוד אמסלם:  יהי זכרם ברוך

משה רוט: אמן

דוד אמסלם: בהזדמנות הזו אני רוצה גם להצדיע לימ"מ, לשב"כ, לצה"ל, למוסד, לכל גופי - -       

משה רוט: סליחה, חברי הכנסת שם, אני מבקש

משה רוט:  המליאה רוצה לשמוע את השר

משה רוט:  סליחה, אדוני השר, שנייה אחת, אני רק עושה שקט

משה רוט:  אפשר לקבל שקט במליאה, בבקשה? סליחה, אפשר? סליחה, שם בסוף, עוזרי הסיעות, נא לשמור על השקט במליאה

משה רוט:  תודה

דוד אמסלם: - - לכל זרועות הביטחון גם על פעולת החילוץ, אבל יש מלחמה בעזה, דרך אגב, וגם בצפון, מעולם לא הייתה מלחמה כזאת

דוד אמסלם:  צה"ל מגיע להישגים בלתי נתפסים פשוט, באים מצבאות העולם לראות את זה

דוד אמסלם:  לכן, אני מצדיע לכל החיילים

דוד אמסלם:  כל עם ישראל אוהב אתכם

דוד אמסלם:  מעריך את העבודה ואת המקצועיות, ואהבה גדולה לעם ישראל

דוד אמסלם:  רק תשמרו על עצמכם עד כמה שהדבר ניתן

דוד אמסלם:       אני מבקש להציג את הצעת החוק, אני אעשה זאת בקצרה

דוד אמסלם:  בזמנו העלו את מה שנקרא מס רכישה ל-8%, לדעתי

דוד אמסלם:  מ-5% ל-8% או משהו בדומה לזה

משה רוט: מדורג

דוד אמסלם: כן, כן, זה באופן דיפרנציאלי

דוד אמסלם:  כל הרעיון היה להוריד ביקושים של משקיעים על מנת שזוגות - - -     

משה רוט: על דירה שנייה, כן, כבודו צודק

דוד אמסלם: על דירה שנייה אני מדבר – על מנת שזוגות צעירים יוכלו לרכוש דירה, וככה בעצם הביקושים ירדו בהיבט של ההשקעות

דוד אמסלם:  זה היה להוראת שעה בזמנו

דוד אמסלם:  הממשלה מבקשת להאריך את זה

דוד אמסלם:  כרגע שום דבר לא משתנה גם בהיבט הזה, ולכן, עד שאתה לא מגיע למצב שיש לך היצע כל כך גדול – אז יהיה הזמן לבדוק ולחשוב להוריד את מס הרכישה

דוד אמסלם:  הממשלה מבקשת מהכנסת לתמוך בזה

משה רוט: תודה רבה, אדוני השר

משה רוט:  חברי הכנסת, אנחנו עוברים לדיון האישי

משה רוט:  רשימת הדוברים נעולה

משה רוט:  ראשונת הדוברים – חברת הכנסת טלי גוטליב

משה רוט:  בבקשה, גברתי

משה רוט:  אני מבקש שקט באולם

משה רוט:  תודה

טלי גוטליב: עם ישראל הנכבד, אני פונה בנאום הזה לחבריי החרדים, ומבהירה גם לממשלת ישראל שלי אין כוונה בשום פנים ואופן להצביע לחוק הגיוס

טלי גוטליב:  אמרתי את זה מ-day one, ואני מבקשת להבהיר את הדברים הבאים: אני מזכירה לעם ישראל שאנחנו נמצאים במלחמת מצווה, מלחמת קיום, לא במלחמת רשות – על כל ההשלכות שכרוכות בכך, על פי דין התורה שכרוך בכך

טלי גוטליב:  בכל הכבוד, אני מזכירה את ההיסטוריה – את מלחמת החשמונאים, את מרד בר-כוכבא, שאליו התווסף והגיע רבי עקיבא, נושא כליו למעלה מגיל 100, עם 24,000 תלמידיו – זאת מלחמת מצווה, שם אני נמצאת

טלי גוטליב:  במלחמת השחרור החייל הצעיר ביותר היה חרדי מהרובע היהודי

טלי גוטליב:      בכל הכבוד, אני מבהירה את הדבר הבא, אחד לממשלת ישראל: מה נסגר? מה עכשיו להוציא תזכיר על חוק הגיוס? זהו, נגמרו כל הבעיות? ואיפה הטקט שלכם? למה אתם מעלים את החוק הזה עכשיו? אז יאמרו לי האומרים שיש צורך בהארכת המילואים, בהארכת זמנים וכו' – אז אחד, יש פתרון ביניים שכבר עשינו; כל זמן שיש צו חירום, יש לנו סמכות בהוראות חירום, בהוראות שעה

טלי גוטליב:  רגע, את חוק הגיוס אתם מביאים לי בדלת האחורית? חוק הגיוס הוא חוק שמחייב את כולנו לשבת ביחד ולהגיע לפתרון

טלי גוטליב:  זה חוק שהגג שלו חייב לכלול את מערכות הביטחון, את לוחמי האש, את מד"א ואת זק"א ועוד ארגונים שצריכים להיות תחת הגג של צבא ההגנה לישראל, לרבות שירות מילואים בארגונים הללו – אין יותר ואין פחות

טלי גוטליב:       אין יותר ואין פחות

טלי גוטליב:  אז יכול להיות שצריך להביא בחשבון כמו ספורטאי מצטיין, להבדיל אלף אלפי הבדלות, תלמידים שהם עילוי שבעילוי, וילמדו ולא יתגייסו

טלי גוטליב:  אבל מה פתאום פטור גורף? מאיפה זה מגיע? עם כל הכבוד, אני לא אמורה להצביע על זה, ושום הסכם קואליציוני לא אמור לגרור אותי להצבעה על הדבר הזה

טלי גוטליב:       ושלא תבינו, אני לא רבה עם אחיי החרדים ולא עם אחיי החילונים ולא עם החוזרים האלה ולא עם האנשים הללו

טלי גוטליב:  כולנו אזרחי מדינת ישראל, שמאמינים שצריך להילחם בכל כוחנו על הגדרת המדינה כיהודית ודמוקרטית

טלי גוטליב:  בכל הכבוד, רק במלחמת רשות אפשר לקבל פטור מלחימה

טלי גוטליב:  לכן אני מציעה כאן בכובד ראש, בכל הכבוד, נגמר עידן הסטטוס-קוו

טלי גוטליב:  אנחנו לא שם

טלי גוטליב:  אני לא נמצאת בצבא קטן וחכם

טלי גוטליב:  אני רוצה צבא גדול, אדיר

טלי גוטליב:  צבא גדול ואדיר – כי אם יש משהו שלמדנו, הוא שכל הקונספציה של טכנולוגיה על פני כוח אדם, זה לא מחזיק

טלי גוטליב:  אני רוצה לוחמים בכל הגזרות ובכל הגבולות, כאלמנט הרתעה; אני צריכה להגדיל את הצבא לממדי ענק

טלי גוטליב:  אני צריכה את כולכם

טלי גוטליב:  גם אתכם, אחיי החרדים

טלי גוטליב:      אני אסיים ואני אומר שיש כבר את חטיבה 900, חטיבת נצח יהודה

טלי גוטליב:  חטיבה שלמה כבר יש

משה רוט: תודה רבה

טלי גוטליב: לכן אני מפצירה ואומרת, חבריי, את החוק הזה אסור להעביר

טלי גוטליב:  אנחנו נתכנס ונקודד אותו ביחד לטובת ניצחון עם ישראל במלחמה הזאת ובעיקר עבור נצח ישראל לעתיד הדורות

משה רוט: תודה רבה

משה רוט:  חבר הכנסת אלעזר שטרן – אינו נוכח; חבר הכנסת מאיר כהן – אינו נוכח

משה רוט:  חברת הכנסת מירב בן ארי, בבקשה

משה רוט:  בבקשה, גברתי

משה רוט:      סליחה, אפשר לקבל שקט באולם? שלוש דקות, לרשותך

מירב בן ארי: תודה רבה

מירב בן ארי:  אדוני היושב-ראש, כנסת נכבדה, תשמעי, טלי, כל מילה

מירב בן ארי:  מה נגיד? מה יש לומר? הקשבתי לך, לכל מה שאמרת

מירב בן ארי:  אין מה להוסיף

מירב בן ארי:  על התנהלות מופקרת, כמו חוק הגיוס הזה, כולנו נשלם

מירב בן ארי:  טוב שחידדת את הנקודה, וחבל שאין עוד הרבה חברי כנסת אחרים כמוך שאומרים את הדברים, שצריך לומר בקול ברור

מירב בן ארי:  אני מסכימה איתך לגמרי

מירב בן ארי:      אבל אני חייבת שלא – איך אפשר להתעלם מהאירוע שקרה כאן ביום שישי בלילה, עם ההחלטה של חברת מודי'ס להוריד את דירוג האשראי של מדינת ישראל, ועל כך כמובן נשלם כולנו ובמזומן

מירב בן ארי:  ההחלטה של חברת מודי'ס הייתה צעד חריג, אבל לא מפתיע

מירב בן ארי:  על התנהלות כלכלית מופקרת יש מחיר

מירב בן ארי:  לא סתם ירד לנו דירוג האשראי

מירב בן ארי:  הוא לא ירד לא בימי האינתיפאדה השנייה, גם לא במלחמת לבנון השנייה

מירב בן ארי:  בעצם מעולם לא הורד למדינת ישראל דירוג האשראי

מירב בן ארי:  הפעם זה קרה

מירב בן ארי:       לא צריך, כמובן, תואר בכלכלה או במינהל עסקים כדי להבין שלהתנהלות של הממשלה הגרועה הזאת, שמאז ועד היום לא עשתה כלום למען אזרחי ישראל; אפילו את הרפורמה הכושלת שלה, גם חוק הנבצרות וגם עילת הסבירות, שניהם נפסלו בבית המשפט העליון

מירב בן ארי:       הממשלה הזאת, שגררה אותנו לכמעט מלחמת אזרחים, ובסוף לאסון הנורא מכל של 7 באוקטובר, הביאה עלינו את הורדת דירוג האשראי הזו

מירב בן ארי:  ראש הממשלה – שצריך לומר, הגיב בשבת, כמובן מיהר להגיד וחזר לשמור שבת, אני לא בטוחה, אבל זה מה שהוא עשה – אמר כמובן שזו אשמת המלחמה, אבל האמת היא, אדוני ראש הממשלה, אין לזה קשר

מירב בן ארי:  מה לעשות? כי כבר היו מלחמות בעבר ולא ירד דירוג האשראי

מירב בן ארי:       שר האוצר – באמת, שקצרה היריעה מלתאר את השר הכושל, חדל האישים, שקורא לזה מניפסט פוליטי של חברה שיושבת בניו יורק – עזבו את זה שהם אפילו לא יושבים בניו יורק; שהם יושבים בכלל בלונדון – לא מבין בכלל במה הוא מתעסק; לא מבין לאיזה תהום הוא מדרדר את מדינת ישראל

מירב בן ארי:  רשימת האשמים במצב מתארכת; אף אחד כמובן לא אחראי

מירב בן ארי:       זה בגלל המלחמה, אמרו

מירב בן ארי:  האמת היא שזה לא

מירב בן ארי:  כולנו שמענו את ראש הממשלה אומר שאין בעיה של כסף

מירב בן ארי:  נגדיל את הגירעון, אמר ראש הממשלה

מירב בן ארי:  במקום לצמצם את המשרדים, במקום לקצץ בשומנים, כדי לממן את המלחמה, הוא הגדיל את הגירעון, ובכך בעצם דאג לשמן את הכיסים של השותפים שלו

מירב בן ארי:       דווקא הממשלה שלנו היא זאת שסיימה את 2023 עם עודף תקציבי, וכמובן עם הצמיחה בין הגדולות ב-OECD

מירב בן ארי:  את מה שאנחנו השארנו, לקחה הממשלה הזאת - -     

משה רוט: תודה רבה

מירב בן ארי: - - ובזזה – אני מסיימת – עד השקל האחרון

מירב בן ארי:  הורדת דירוג האשראי לא נוצרה בווקום

מירב בן ארי:  היא נוצרה בהתנהלות מופקרת של ממשלה חסרת אחריות

מירב בן ארי:  תודה

משה רוט: תודה רבה

משה רוט:  חברת הכנסת לימור סון הר מלך – אינה נוכחת

משה רוט:  אה, סליחה

משה רוט:  סליחה, גברתי

משה רוט:  סליחה, גברתי

משה רוט:  סליחה, את יכולה להתקדם

משה רוט: סגנית מזכיר הכנסת תמסור הודעה

אלינור ימין: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת –      מסקנות ועדת הכלכלה בעקבות דיון בהצעה לסדר-היום של חברי הכנסת משה רוט, יונתן מישרקי, אחמד טיבי, צגה מלקו ואימן ח'טיב יאסין, בנושא: הדוח הלאומי לאובדן המזון ולהצלתו – כמעט 23 מיליארד שקלים בשנה מתבזבזים עקב אובדן מזון

אלינור ימין:      לקריאה שנייה ולקריאה שלישית: הצעת חוק אומנה לילדים (תיקון מס' 3) התשפ"ד–2024, שהחזירה ועדת העבודה והרווחה

אלינור ימין:  תודה

משה רוט: תודה רבה

משה רוט: (קריאה ראשונה)     

משה רוט: גברתי הנכבדה, שלוש דקות לרשותך

לימור סון הר-מלך: אדוני היושב-ראש, כנסת נכבדה, בואו נדון על היום שאחרי המלחמה

לימור סון הר-מלך:  בחודשים האחרונים אני שומעת גורמי ביטחון, פוליטיקאים, אנשי ציבור, שטוענים שצה"ל אינו יכול לנצח ללא תוכנית ליום שאחרי

לימור סון הר-מלך:  אתם יודעים מה? תתפלאו, אבל אני מסכימה איתם

לימור סון הר-מלך:  הם צודקים

לימור סון הר-מלך:  הם כל כך צודקים

לימור סון הר-מלך:  יש לנו חובה לדון על היום שאחרי, אבל לא כמו הדיון שהם מתכוונים אליו

לימור סון הר-מלך:  לא עוד לא עוד דיון על האם הרשות הפלסטינית והחמאס יהיו האויבות שלנו מדרום

לימור סון הר-מלך:  לא עוד בחירה בין הרע לאסון

לימור סון הר-מלך:  לעמדתי ולעמדת רבים בעם ישראל, פתרון היום שאחרי חייב לכלול התיישבות יהודית ונוכחות יהודית רציפה לאורך כל חבל עזה

לימור סון הר-מלך:       בנאום בקונגרס הציוני בבאזל אמר דוד בן גוריון: "לאף יהודי אין זכות לוותר על זכות קיומה של האומה היהודית וארץ ישראל

לימור סון הר-מלך:  אין לאף גוף יהודי סמכות כזו

לימור סון הר-מלך:  אפילו לכל היהודים החיים היום אין סמכות לוותר על חלק אדמה כלשהו

לימור סון הר-מלך:  זוהי זכות השמורה לאומה היהודית בכל דורותיה

לימור סון הר-מלך:  זכות זו לא תאבד בשום תנאי

לימור סון הר-מלך:  אפילו אם בזמן כלשהו, יהיו כאלו אשר יצהירו כי הם מוותרים על זכות זו, אין להם הכוח ולא הסמכות לשלול מהדורות הבאים זכות זו

לימור סון הר-מלך:  האומה היהודית אינה מחויבת ואף אינה כפופה לאף ויתור שכזה

לימור סון הר-מלך:  זכותנו לאדמה זו, כולה, תקפה ושרירה לנצח

לימור סון הר-מלך:  ועד לבוא הגאולה השלימה לא נזוז מזכות היסטורית זו"

לימור סון הר-מלך:      לא לוותר על שטחי מולדת? לצפות לגאולה שלמה? ארץ ישראל כולה שלנו? היום ככל הנראה שראש הממשלה הראשון של מדינת ישראל דוד בן גוריון היה נתפס כהזוי וכמשיחי, והחברים באולפנים היו מזהירים אותנו מפני האיש המסוכן הזה, שמבקש לקחת אותנו למקום סכנה

לימור סון הר-מלך:       אז כן, אנחנו רוצים התיישבות יהודית בחבל עזה, הפרחת השממה, סילוק האויב, הריגת כל טרוריסט שמבקש לפגוע בנו, ופינוי מרצון של כל מי שמעוניין להגר מהרחובות המדממים, רוויי השנאה והמוות של עזה

לימור סון הר-מלך:       אני יודעת ומכירה את המנטרות על המשיחית שרוצה להתיישב בעזה; את המגיבים בעלי פרץ היצירתיות בטוויטר, עם אותה בדיחה נדושה על השביס שלוחץ לי יותר מדי על הראש; שתוהים בקול כיצד אני מעזה לחלום על שיבה לחבל עזה

לימור סון הר-מלך:  אז תתפלאו, מחוץ לרשתות החברתיות, מחוץ למדמנת הרעל, יושבים להם מיליוני אזרחים ישראלים ומשתוקקים לשוב לחבל עזה

לימור סון הר-מלך:  אני מבטיחה להם שאעשה הכול – הכול – בשביל להגשים את החזון והחלום שלהם

לימור סון הר-מלך:      מי ייתן שתתקיים בנו נבואתו של הנביא ירמיהו: "כי הנה ימים באים נאם ה' ושבתי את שבות עמי ישראל ויהודה אמר ה' וַהֲשִׁבֹתִים אל הארץ אשר נתתי לאבותם וִירֵשׁוּהָ"

לימור סון הר-מלך:  תודה רבה

משה רוט: אמן

משה רוט:  תודה רבה

משה רוט:  חברת הכנסת מיכל מרים וולדיגר, בבקשה

משה רוט:  בבקשה

מיכל מרים וולדיגר: כבוד היושב-ראש, כבוד השר, חברים נכבדים, כחלק מפקודות מטכ"ל יש גם פקודה אחת מס' 38

מיכל מרים וולדיגר: 0123, שמתייחסת לסיוע לקרובי חיילים, המאושפזים בבתי החולים, בשעת רגיעה ובשעת חירום

מיכל מרים וולדיגר:  הפקודה הזאת, מסתבר, עושה אפליה קשה בין חיילי סדיר לבין חיילי קבע ומילואים

מיכל מרים וולדיגר:  בעוד האחרונים מקבלים את הסיוע שלהם מאגף השיקום, ובני המשפחות שלהם מקבלים סיוע כספי כל זמן שהם בבית החולים, ובעצם נמנע מהם ללכת לעבודה – הם צריכים לשבת עם החיילים שלהם ולכן הם מקבלים סיוע – לא כך קורה אצל חיילי הסדיר, שמקבלים את הסיוע שלהם מצה"ל ולא מאגף השיקום

מיכל מרים וולדיגר:      מדינת ישראל מעמידה את חיילי הסדיר, שנפצעו קשה ולכן מאושפזים בבתי החולים, בדילמה הזויה

מיכל מרים וולדיגר:  אומרים להם תקשיבו, או שתעזבו את הצבא, אוקיי? תפרשו, אתם פצועים ואז בעצם אגף השיקום יכיר בכם והמשפחות שלכם תקבלנה את הסיוע שצריך, או, אם אתם בוחרים להישאר בצבא, אזי המשפחות שלכם לא תהיינה זכאיות לסיוע הזה

מיכל מרים וולדיגר:       עכשיו אותם חיילים, או לפחות חלקם, פנוי אליי ואמרו: אנחנו לא רוצים להשתחרר מהצבא, אנחנו רוצים להישאר בסד"כ, אנחנו רוצים להבריא

מיכל מרים וולדיגר:  נבריא ונחזור לצבא לשירות

מיכל מרים וולדיגר:  מדינת ישראל אומרת להם: לא, אתם צריכים לבחור, אם אתם רוצים לעזור למשפחות שלכם, אזי תפרשו מהצבא; אם אתם לא רוצים אתם תישארו בצבא, אבל לא תקבלו את הפיצוי

מיכל מרים וולדיגר:      שמחתי לשמוע ששר הביטחון העלה הצעה לתקן את הפקודה

מיכל מרים וולדיגר:  הנוסח שלה נמצא בידיי, אבל משום מה הוא לא מקודם, ולכן אני פונה – אני לא רוצה להגיד בתחינה, אבל כן – בתחינה לשר הביטחון: אנא תקף את התיקון הזה, תיקון שאתם כתבתם במשרד הביטחון, כך שהפקודה תתוקן באופן שהאפליה הזאת תוסר ויהיה דין שווה לחיילי המילואים וגם לחיילי הסדיר, כך שמשפחות של חיילי הסדיר גם הן תקבלנה את הפיצוי ואת הסיוע כשהיקירים שלהן נמצאים בבתי החולים

מיכל מרים וולדיגר:  כך הם יוכלו להמשיך ולשרת את מדינת ישראל כמו שהם רוצים

מיכל מרים וולדיגר:      זה לא סיפור גדול, זה גם לא סיפור תקציבי גבוה מדי, אנא שר הביטחון, עשה זאת, חתום על תיקון הצו שאתה עצמך כתבת, על תיקון הפקודה, גם כהוראת שעה, עד שנסיים את המלחמה הארורה הזאת

מיכל מרים וולדיגר:  חייבים לעשות את זה מהר, כמה שיותר ויפה שעה אחת קודם

מיכל מרים וולדיגר:  תודה

משה רוט: תודה רבה

משה רוט:  חבר הכנסת ואליד אלהואשלה, בבקשה

וליד אל-הואשלה: מכובדי היושב-ראש, חבריי חברי הכנסת

וליד אל-הואשלה:  השבוע צייץ השר לביטחון הלאומי בפייסבוק שלו על ההריסות בנגב: איך כוחות ההרס הרסו 3,203 בתים בנגב; איך הרסו לאנשים את הבתים שלהם והשאירו משפחות ללא קורת גג

וליד אל-הואשלה:  שר בממשלה – איך יכול להיות שהוא מתגאה בהריסת הבתים של האזרחים, של התושבים? וכמובן שהוא גם אחראי על מה שקורה בחברה הערבית, על הפשיעה ועל האלימות הגואה בחברה הערבית

וליד אל-הואשלה:  המספרים רק עולים, 244 נרצחים בשנה שעברה, במשמרת שלו

וליד אל-הואשלה:  בושה וחרפה

וליד אל-הואשלה:  איתמר בן גביר, שבתחילת הקדנציה שלו עלה לנצרת, ואמר שהוא יטפל בנושא הפשיעה, ומאז המספרים רק זינקו למעלה

וליד אל-הואשלה:       מודי'ס מורידה את דירוג האשראי, וראינו את התגובות של שרים וחברי כנסת על החברה שהורידה את הדירוג, אבל לא ראינו התייחסות כשחברות העלו מחירים לאחרונה; לא ראינו תגובות מהשרים ומחברי הכנסת על מספרי הנרצחים חברה הערבית; לא ראינו שהשר דורש לקיים דיונים או להקים ועדות כדי לבדוק איך המספרים עלו בצורה דרמטית בחברה הערבית – מספרי הנרצחים, כמובן

וליד אל-הואשלה:  העיקר להתגאות על הרס הבתים של האנשים בנגב

וליד אל-הואשלה:      הגיע הזמן שהממשלה תחשוב אחרת, ממשלה שאמונה על מתן שירות לכלל האזרחים וזה תפקידה

וליד אל-הואשלה:  אני לא מבין איך שר בממשלה, אדוני היושב-ראש, מתגאה בהריסת בתים של תושבי המדינה? איפה זה קיים? אני רואה שאתה מתפלל

וליד אל-הואשלה:  אני רוצה שכולנו נתפלל ביחד שהממשלה תפסיק את ההריסות

וליד אל-הואשלה:  הגיע הזמן להתייחס אחרת לתושבים, לאזרחים

איימן עודה: - - -     

וליד אל-הואשלה: (אומר בערבית:) תודה

משה רוט: תודה רבה

משה רוט:  חבר הכנסת איימן עודה, בבקשה

משה רוט:  בבקשה, שלוש דקות לרשותך

איימן עודה: כבוד היושב-ראש, חברי הכנסת, אני פונה לכל אזרחי המדינה ורוצה לנסות יחד איתם לחשוב על הקשר בין מדינת ישראל לבין ארצות הברית

איימן עודה:  האם זו אהבה לשם אהבה? האם אלה באמת ערכים משותפים או שהעולם לא בנוי בצורה הזו? יש תפיסה אחרת ואמיתית יותר, מציאותית יותר, של או אינטרסים או שייכות או חוסר עצמאות

איימן עודה:  אני חושב שכל אזרח במדינה צריך לחשוב היטב על פשר היחסים

איימן עודה:  מדינה באה ביום הראשון, עם שתי נושאות מטוסים, ואפילו מאיימת על אזרחים שלה, שנמצאים פה

איימן עודה: אני רוצה לקשור בין זה לבין התנהלות ארצות הברית עכשיו, ואני רוצה להגיד לשני העמים: הדרך, לא צרפת, לא אנגליה, לא ארצות הברית, אלא איך שני העמים יחתרו לעצמאות

איימן עודה:  לעצמאות

איימן עודה:  הם במו ידיהם יביאו את העצמאות הזו, מדינה לצד מדינה, בשלום

איימן עודה:  יגידו לכל העולם: אנחנו יכולים להסתדר ואתם תתרחקו

איימן עודה:  תודה רבה

משה רוט: תודה רבה

משה רוט:  חבר הכנסת אריאל קלנר – אינו נוכח; חברת הכנסת שרון ניר – אינה נוכחת; חברת הכנסת יוליה מלינובסקי – אינה נוכחת – מוותרת, נוכחת ומוותרת

יוליה מלינובסקי: תדייק, תדייק

משה רוט: חברת הכנסת אימאן ח'טיב יאסין – מוותרת; חבר הכנסת גלעד קריב – אינו נוכח; חבר הכנסת עופר כסיף – אינו נוכח; חבר הכנסת יבגני סובה, אינו נוכח – נוכח

משה רוט:  סליחה, בבקשה

יבגני סובה: אדוני היושב-ראש, חבריי חברי הכנסת, קודם כול, ביום כזה צריך לברך את כוחות הביטחון – ימ"מ, שב"כ, צה"ל – על המבצע, שייכנס לספר ההיסטוריה של מדינת ישראל

יבגני סובה:  כולנו גאים בכוחות שלנו, כולנו גאים בצה"ל ובכל מי שלקח חלק במבצע ההירואי הזה

יבגני סובה:  באותו זמן צריך בוודאי להביע תנחומים למשפחות הנופלים

יבגני סובה:  לצערי גם היום אנחנו התבשרנו על נפילת הלוחמים

יבגני סובה:      אדוני היושב-ראש, דווקא בימים אלה הוויכוח הציבורי מתמקד בחוק הגיוס, או החוק שקראו לו חוק המילואים, שהממשלה מתכוונת להגיש

יבגני סובה:  הדבר הזה הוא פשוט יריקה בפרצופם של חיילי המילואים, שלא רק שהתגייסו וביצעו וחלקם עדיין מבצעים את השירות מ-7 באוקטובר, שזה כבר 127 ימים, אלא גם מבינים שאם החוק הזה יעבור כאן בכנסת הם יצטרכו לשאת יותר בנטל, לעשות יותר ימי מילואים, ולא יקבלו שום מענה ושום מעטפת כלכלית, ואפילו במקרים מסוימים גם נפשית, חברתית, סוציאלית, תקראו לזה איך שאתם רוצים

יבגני סובה:  חיילי מילואים הם בעצם הנכס של המדינה

יבגני סובה:  כשמסתכלים אחוז האזרחים שמבצעים שירות מילואים פעיל, אנחנו לא עוברים 3%–4%

יבגני סובה:  מי שעוסק בזה יודע שלפעמים גם 4% מהאוכלוסייה – זה במקרה של גיוס מלא, כמעט כפי שקרה ב-7 באוקטובר

יבגני סובה:       אם מישהו חושב שעל האנשים האלה אפשר להעמיס עוד יותר, ובמקום 28 ימי תעסוקה מבצעית בשלוש שנים, שזה היה עד החוק הזה, יהיה ניתן בקלות להגיד להם: עכשיו אתם תעשו 40 יום בשנה אחת – אני חושב שאתם טועים, וטועים בגדול

יבגני סובה:  בוודאי שהאנשים האלה ממושמעים, מה שהמדינה אומרת להם הם יעשו

יבגני סובה:  הם לא אלה שיצאו להפגין, הם לא אלה שיגידו לא, כי הם ממושמעים

יבגני סובה:  זה המזל שלנו שהם ממושמעים, כי אם לא היו לנו האנשים האלה אני לא יודע מה היינו עושים ב-7 באוקטובר ובמשך ארבעה חודשים של הלחימה

יבגני סובה:      חברים מהקואליציה, מהממשלה, אין לכם בושה? אין לכם בושה ככה לעשות את החוק הזה, לבוא לאנשים האלה ולהגיד: עכשיו אתם תעשו יותר, כי אנחנו לא מסוגלים לגייס את אלה שלא מתגייסים ולא משרתים

משה סולומון: תודה רבה

יבגני סובה: משפט לסיום

יבגני סובה:  יש לנו זמן בחודש הזה של התקציב להסתכל לאנשים האלה בעיניים

יבגני סובה:  אני פונה בעיקר לממשלה: יש לכם זמן לתקן את מה שאתם מציעים היום

יבגני סובה:  תודה

משה סולומון: תודה רבה

משה סולומון:  הדוברת הבאה, חברת הכנסת שלי טל מירון – אינה נוכחת; חבר הכנסת ולדימיר בליאק – אינו נוכח; חבר הכנסת ווליד טאהא – אינו נוכח; חברת הכנסת מרב מיכאלי – אינה נוכחת; חברת הכנסת אפרת רייטן מרום – אינה נוכחת

משה סולומון:  חברת הכנסת עאידה תומא סלימאן, בבקשה, לרשותך שלוש דקות

עאידה תומא סלימאן:   תודה, כבוד היושב-ראש

עאידה תומא סלימאן:  היה אפשר להגיד שזה כמו להכניס פיל לחנות חרסינה, רק שזה לא פיל ולא חרסינה

עאידה תומא סלימאן:  זה לא פיל, אלא אחד הצבאות הכי חזקים בעולם ומצויד בנשק הכי קטלני, כולל פצצות של טונות שאפשר להנחית על בניינים שיש חשד שבתוכם יש אדם שצריך לחסל; וזה לא חרסינה, אלא מיליון בני אדם – אישה, גבר, ילד, ילדה, זקן וזקנה

עאידה תומא סלימאן:  מיליון פליטים מרוכזים באזור של עיר שבמקור הייתה אמורה לאכלס כ-100,000 בני אדם

עאידה תומא סלימאן:  לתכנן מתקפה על רפיח זה לתכנן טבח אחד גדול; זה במכוון להוביל חיילים לפשעי מלחמה

עאידה תומא סלימאן:  כל העולם מזהיר ומודע לתוצאות בהמשך המלחמה הזאת, ומה זה אומר לתקוף ברפיח, ומזהיר מזה – רק לא הממשלה הזאת

עאידה תומא סלימאן:      היום השתחררו שני חטופים

עאידה תומא סלימאן:  מהיום הראשון קיווינו שנגיע למצב – לראות את כל החטופים משוחררים, חוזרים למשפחותיהם

עאידה תומא סלימאן:  אבל הממשלה הזאת והעומד בראשה רוצים ללכת בדרך הקשה - -     

משה סולומון: הם חולצו

עאידה תומא סלימאן: - - בדרך הדמים

משה סולומון: אני רק אגיד שהם חולצו ולא שוחררו

עאידה תומא סלימאן: כבר זמן מה מדברים על היתכנות עסקת שבויים

עאידה תומא סלימאן:  כולם מדברים על אפשרות שקיימת, דווקא עסקה שיכולה לשחרר חטופים ולחסוך במחיר הדמים משני הצדדים

עאידה תומא סלימאן:  מה שלא מספרים לכם פה, שהלילה הייתה גם כן מה שקראו לזה פעולת הסחה או הסוואה, שלפי הדיווחים מעזה כללה הפצצות בשישה מקומות, שכונות, בעיר רפיח, שגבתה מחיר של עשרות הרוגים ופצועים

עאידה תומא סלימאן:  זו לא יכולה להיות פעולת הסוואה, להפציץ אזרחים, ילדים וטף

עאידה תומא סלימאן:  זה פשע

עאידה תומא סלימאן:  זה קרה גם הלילה הזה

רון כץ: אף אחד לא מפציץ אזרחים

עאידה תומא סלימאן: בדיוק כמו שלא סיפרו לכם על הינד, הילדה שהתקשרה לבקש מאנשי הסהר האדום ולהתחנן (אומרת בערבית ומתרגמת:) דוד, תבוא לקחת אותי

עאידה תומא סלימאן:  היא הייתה פצועה, לכודה באוטו עם שש גופות - -     

משה סולומון: תודה רבה, נא לסיים

עאידה תומא סלימאן: - - מבני משפחתה, ובטנק – כן, הטנק של צה"ל - - -     

משה סולומון: תם הזמן, תודה רבה

עאידה תומא סלימאן: אני רק רוצה להגיד משפט אחד

עאידה תומא סלימאן:  בכל כל העולם עקבו 12 ימים כדי לדעת מה קרה עם הינד, ובכל העולם בכו כאשר נמצאה גופת הינד

משה סולומון: תודה רבה

משה סולומון:  תם הזמן

עאידה תומא סלימאן: אל תגידו שמחביאים מכם את האמת

עאידה תומא סלימאן:  הינה, אנחנו מביאים גם את האמת

משה סולומון: תם הזמן

משה סולומון:  אני רק אדגיש ששני החטופים חולצו על ידי כוחות הביטחון ולא שוחררו על ידי אף אחד משם

משה סולומון:  תודה רבה

משה סולומון:       כעת הדובר הבא, חבר הכנסת יצחק פינדרוס – אינו נוכח; חבר הכנסת עידן רול - - -     

קריאה: - - -      

משה סולומון: אתה רשום? בבקשה

משה סולומון:  חבר הכנסת כץ, בבקשה

רון כץ: אדוני היו"ר, כנסת נכבדה, אדוני השר, האמת שלא התכוונתי לעלות לדבר, אבל אי-אפשר שלא לעלות ולדייק את העובדות כשמדברים על חיילי צה"ל

רון כץ:  אף אחד לא מפציץ אזרחים, בטח לא צה"ל

רון כץ:  כל פצצה שצה"ל מטיל, כל פעולה שצה"ל עושה, מגובה לפי החוק הבין-לאומי, בהתאם למשפט הבין-לאומי

רון כץ:  מדובר בצבא המוסרי בעולם, יש שיגידו מוסרי מדי, ובגלל זה חיילים גיבורים שלנו נופלים, כי הם לוקחים סיכון על עצמם בשביל שלא לפגוע בבלתי מעורבים, אבל ודאי שחיל האוויר הישראלי לא מטיל פצצות בשביל להטיל פצצות, או בשביל לעשות איזושהי פעולה אחרת

רון כץ:  אז צריך לדייק פה את הדברים, בייחוד כשחבר כנסת עולה, והם לא יכולים להגן על עצמם - - -     

עאידה תומא סלימאן: איך אתה - - -      

משה סולומון: נא לא להפריע

רון כץ: הכי פשוט שיש

רון כץ:  חיילים גיבורים נכנסו להציל חטופים משבי של ברברים, ארגון שצריך להשמיד

עאידה תומא סלימאן: זה היה בשש שכונות

עאידה תומא סלימאן:  לפי דובר צה"ל

רון כץ: ארגון שצריך להשמיד

רון כץ:  עכשיו, הייתי מבין אם היית עומדת פה ואומרת: חמאס זה ארגון טרור - - -     

עאידה תומא סלימאן: זה לפי דובר צה"ל - - -      

רון כץ: בואי, תגני את חמאס

רון כץ:  את יכולה לגנות את חמאס?      

עאידה תומא סלימאן: זה לפי דובר צה"ל, פעולת הסחה - - -      

רון כץ: את יכולה להגיד שמדובר בארגון טרור? להגיד כל הכבוד לחיילים, ללוחמים שנכנסו ושלפו משם את אותם חטופים שלנו, שנחטפו מהמיטות שלהם, לפני שאנחנו נדבר על פעולות של הצבא? זו בושה וחרפה שעולים פה ואומרים את זה בכנסת ישראל, מאחור – דגל ישראל, שאזרחי מדינת ישראל גם משלמים את החשבון מהמיסים שלהם

רון כץ:       אז שיהיה ברור, בצורה הכי ברורה שיש: אין צבא יותר מוסרי מצה"ל, אין החלטות יותר נכונות שעושים

רון כץ:  ואם יש איזושהי השגה על כל דבר אחר בעולם, את יכולה לבדוק אותה ותגלי בעצמך שלא נעשית פעולה בלי אישור ולא נעשית פעולה שלא בהתאם לחוקי המלחמה

רון כץ:  אז אני מצפה ממך לפחות לחזור לפה ולחזור מהדברים שאמרת

רון כץ:  כי מה שאמרת – בושה וחרפה שחבר כנסת במדינת ישראל יגיד על הבמה הזאת

משה סולומון: תודה רבה

משה סולומון:  כעת הדוברת הבאה, חברת הכנסת מירב כהן – אינה נוכחת; חבר הכנסת דן אילוז – אינו נוכח; חבר הכנסת אבי מעוז – אינו נוכח

משה סולומון:  חבר הכנסת אחמד טיבי, בבקשה

משה סולומון:  לרשותך שלוש דקות

אחמד טיבי: כבוד היושב-ראש, היום בדיוני התקציב בוועדת הכספים דיברנו על הקיצוץ, לרבות הקיצוץ בתקציב המשרד לביטחון פנים ותוכנית המאבק בפשיעה - -      

משה סולומון: נא לא להפריע, בבקשה

אחמד טיבי:  - - המאבק בפשיעה בחברה הערבית

אחמד טיבי:  הנושא הזה הוא נושא - - -      

קריאות:  - - -      

משה סולומון: חבר הכנסת נאור, אתה מפריע לו

משה סולומון:  נא לא להפריע

משה סולומון:  חבר הכנסת נאור, אתה מפריע

משה סולומון:  חברת הכנסת עאידה, נא לא להפריע

משה סולומון:  חבר הכנסת כץ, אתה מפריע להמשך הדיון כאן

משה סולומון:  חבר הכנסת כץ, נא לא להפריע

משה סולומון:  תודה רבה

משה סולומון:  נא להמשיך, אני מאפס לך

אחמד טיבי: כבוד היושב-ראש, נתחיל מחדש

אחמד טיבי:  היום בוועדת הכספים היה דיון על התקציב והצגנו את הקיצוץ המוצע בכל המשרדים

אחמד טיבי:  הקיצוץ פוגע בתוכניות החומש בחברה הערבית, גם ב-550, שהיא המשך של 922, וגם בתוכנית החומש המאבק בפשיעה

אחמד טיבי:       הנושא הזה הוא אחד הנושאים הכואבים ביותר בחברה הערבית

אחמד טיבי:  יש לאחרונה שוב עלייה קטלנית במקרי הרצח

אחמד טיבי:  רק לפני כמה ימים נרצח המהנדס של ג'דיידה-מכר, אדהם חמוד, זיכרונו לברכה, אדם שזוכה להערכות חיוביות מכל צד, מקצוען אמיתי

אחמד טיבי:  הכרנו אותו בפגישות שהיו עם המועצה והאובדן שלו הביא כאב רב, כך גם אובדן אנשים אחרים שנורו ונרצחו

אחמד טיבי:  השר כאילו לא קיים, השר האחראי על המשטרה; המשטרה נכשלת מול ארגוני הפשיעה; והדם ממשיך להישפך

אחמד טיבי:       מצד שני, הניסיון להשתיק כל מי שחושב אחרת, למשל חבר כנסת שחושב אחרת – מייד מתנפלים עליו כאן; אל-ג'זירה או תוכנית שחושבת אחרת, מציגה (אומר בערבית:) – סוגרים אותה; או אפילו בכירים בעולם, למשל הבכירה של האו"ם פרנצ'סקה אלבנזה, שמדברת על הפשעים שיש בעזה, רק בשל העובדה שהיא מציגה את הדברים האלה אסרו עליה להיכנס לכאן – משרד החוץ ומשרד הפנים – אישה אמיצה, לא חוששת מאף אחד, אומרת את האמת שלה, ראויה להערכה, אני מצדיע לאישה הזאת

אחמד טיבי:  כל הכבוד לה על העובדה שהיא רוצה לשמור על חיי אדם, כולם, מכל הצדדים, בעיקר ילדים

אחמד טיבי:      הדבר הזה מחייב ראייה פוליטית רחבה יותר, מעמיקה יותר

אחמד טיבי:  ויש רושם שראש הממשלה רוצה מלחמה לנצח, לכן הוא אומר את הביטוי "ניצחון מוחלט"

אחמד טיבי:  זה ביטוי – לא רוצה לתאר מהו ומי השתמש בו

אחמד טיבי:  בינתיים ראש הממשלה הוא כישלון מוחלט בכל תחום, גם בכלכלה – תראה מה עשתה חברת מודי'ס; גם בביטחון – תראה את המחדל הרשום על שמו ב-7 באוקטובר; וגם ביחסים עם הקהילה הבין-לאומית

משה סולומון: תודה רבה, תם הזמן

אחמד טיבי: מה שלומך? אתה בסדר?     

משה סולומון: מצוין

משה סולומון:  נא לסיים

אחמד טיבי: אבל הם הפריעו לי

משה סולומון: הוספתי לך דקה

משה סולומון:  דקה הוספתי לך

משה סולומון:  נא לסיים

אחמד טיבי: משפט אחרון

אחמד טיבי:  אני בעד שישימו סטופר כשאנשים מתחילים להפריע, כי זה פוגע - - -     

משה סולומון: אני עצרתי והוספתי לך דקה

אחמד טיבי: לא הרגשתי, אבל אני אסיים, אני אסיים

אחמד טיבי:  לכן אני אומר, צריך לקחת בעירבון מוגבל את הכוונות של ראש הממשלה, והן כוונות רעות

משה סולומון: תודה רבה

משה סולומון:  כעת לדובר הבא, חבר הכנסת יוסף עטאונה, בבקשה

משה סולומון:  לרשותך שלוש דקות

יוסף עטאונה: כבוד היושב-ראש, כנסת נכבדה, לאחר שנה מדממת בחברה הערבית, שבה נרצחו 244 אזרחים - -      

משה סולומון: נא לשמור על שקט במליאה בבקשה

יוסף עטאונה:  - - ולאחר תחילת שנה לא פחות מדממת, שבחודש אחד נרצחו מתחילת השנה 18 אזרחים, אני רוצה לצטט, לאור הממצאים הקשים האלה, את שר הכישלון והביזיון הלאומי שממונה על הביטחון האישי של האזרחים במדינה, והוא מתייחס בתקשורת בסוף השבוע לעניין האכיפה והריסת הבתים בחברה הערבית הבדואית בנגב

יוסף עטאונה:       מה הוא אומר? "חשוב שהמדיניות שלי לאט-לאט מחלחלת ומתחילים לראות תוצאות בשטח

יוסף עטאונה:  במשך שנים הייתה הפקרות בנגב והגיע הזמן לסיים את המערב הפרוע

יוסף עטאונה:  אנחנו מקצים כוחות רבים" – תקשיבו – "וישיבות ארוכות כדי להגדיל את האכיפה ולחזק את המשילות, ונמשיך לעשות זאת"

יוסף עטאונה:  סוף דבריו של שר הביזיון הלאומי, שאמור לטפל בפשיעה בחברה הערבית

יוסף עטאונה:  במקום לייעד כוחות ומחשבה וישיבות איך למגר את הפשיעה ואיך להילחם בארגוני הפשיעה ואיך לאסוף את הנשק הלא-חוקי, הוא מוצא את הזמן להתגרות בנגב באוכלוסייה הערבית, ומכריז על המשך ההריסה והקצאת עוד ועוד כוחות, והוא רוצה לשנות את המציאות

יוסף עטאונה:      אני רוצה להגיד לשר הזה בצורה הכי ברורה

יוסף עטאונה:  (אומר דברים בשפה הערבית, להלן תרגומם:)     

משה סולומון: תודה רבה

משה סולומון:  כעת הדובר הבא, חבר הכנסת רם בן ברק – אינו נוכח; חבר הכנסת סימון דוידסון – אינו נוכח

משה סולומון:  חבר נאור שירי, בבקשה, לרשותך שלוש דקות

משה סולומון:  אתה בוודאי כמו תמיד עומד בזמן, בבקשה

נאור שירי: תודה רבה, אדוני היושב-ראש

נאור שירי:  כנסת נכבדה, אני רוצה לפתוח ולומר כמה מילים טובות לשר, לשני השרים – לא לפתוח, לומר מילים טובות ולפרגן לשני שרים: שר הרווחה יעקב מרגי ושר הפנים משה ארבל

נאור שירי:      הסיבה שאני רוצה לומר את זה – אני רואה שזה נשמע מוזר אפילו לך – היא בגלל שהם הראשונים – לפחות שאני שמעתי וחיפשתי – שהתבטאו על חוק השוויון בנטל או בכלל על השוויון בנטל בחברה הישראלית ובצבא הישראלי

נאור שירי:      אני ביש עתיד, בסדר? אנחנו מדברים על שוויון בנטל

נאור שירי:  אני חושב שפעילות השטח הראשונה שלי במפלגה הייתה בצומת רגר, כשהייתי עוד באוניברסיטת באר שבע, כששמתי על עצמי שלט של שוויון בנטל

נאור שירי:  לי זה היה נורא נורא ברור ודגל מאוד משמעותי אפילו כחלק מעיצוב ההוויה הפוליטית שלו או ההסתכלות על המדינה

נאור שירי:      משום מה, בכל פעם שדיברנו בעשור האחרון על שוויון בנטל, ישר קפצו כל הצדדים ואמרו, זה שנאת חרדים, זה חוסר הבנה של עולם התורה, זה תהליכים

נאור שירי:  נכון, תמיד אוהבים להגיד, תהליכים, זה יקרה לבד, אנחנו נעודד, לא נעודד – לצערי הגדול, המלחמה הזאת שינתה, אני חושב, חלק ניכר בקונספציה – שאני אוהב לדבר עליה – בצד שלכם, ואני מסתכל על הצד של הקואליציה הנוכחית, שתמיד קידשה את הברית עם החרדים, ואיכשהו אפשרה את המצב הזה שבו החברה הישראלית כבר לא מסוגלת להכיל, לא רק בצד של השירות, לא רק בצד של מי שנהרג, לא רק בצד של המשפחות שמקריבות את היקר מכול – אלא בצד של ההבנה שהמדינה הזאת צריכה שינוי

נאור שירי:      החוק של המילואים, שאתם הולכים להביא – זה לא השוויון בנטל, כי החוק של השוויון בנטל פג כבר ביולי – את זה עדיין לא תיקנו במדינה: בחורי ישיבות, 12,000 במספר בשנה, צריכים להתגייס – החוק הזה לא תוקן

נאור שירי:  החוק שאתם הולכים להביא על הגדלת המעמסה על חייל המילואים – אדוני היושב-ראש, אני לא יודע אם אתה מכיר את הפרטים, אבל בכל זאת אני אגיד לך, ב-1984 אתה היית קצין בצבא, 84 ימי מילואים לקצינים, מפקדים בצבא – 84 זה כמעט 40% מהשנה הקלנדרית שאתה יכול לעבוד מתוך 234 ימי עבודה בשנה פלוס-מינוס

נאור שירי:  84 זה 38% כמעט, אתה לא תהיה נוכח

נאור שירי:      תן לי מקום עבודה אחד שייקח אותך לעבודה, כשחצי מהזמן אתה פשוט לא נמצא

נאור שירי:  אני בכלל לא אתחיל לדבר על העומס המשפחתי של התא המשפחתי של כל אחד מחיילי המילואים, מהקצינים ומהמפקדים ומהחיילים הפשוטים

נאור שירי:      איפה זה נשמע לכם הגיוני? אנחנו היינו לוקחים ללשכה שלך – אני מסיים, משפט אחרון – היית לוקח מישהו ששלושה ימים בשבוע לא נמצא? באיזה עולם זה נשמע למישהו הגיוני? איך אתם יכולים להביא את זה? אני באמת מבקש מכם, אל תביאו את זה לכנסת, יש לנו מספיק סכסוכים ליישב, זה לא יכול להיות אחד מהסכסוכים שלנו

נאור שירי:  תודה

משה סולומון: תודה רבה

משה סולומון:  כעת הדובר הבא – חבר הכנסת ניסים ואטורי – איננו נוכח; חבר הכנסת בועז ביסמוט – אינו נוכח; חברת הכנסת נעמה לזימי – אינה נוכחת; חבר הכנסת עודד פורר נמצא פה

משה סולומון:  בבקשה, לרשותך שלוש דקות, וכמו נאור אתה ודאי עומד בזמן

עודד פורר: תודה, אדוני היושב-ראש

עודד פורר:  אדוני השר, חברי הכנסת, אני רוצה להזכיר לכנסת ולמליאה לקראת השבוע הבא על מה חתם חבר הכנסת עופר כסיף

עודד פורר:      חבר הכנסת עופר כסיף חתם על עצומה שאומרת את הדברים הבאים: החומרים אשר עולים מהתביעה של דרום אפריקה מזוויעים ואמינים – ואמינים

עודד פורר:  ישראל אכן נוקטת בצעדים שיטתיים ויסודיים למחיקת אוכלוסיית עזה, להרעבתה, להתעללות בה ולעקירתה, ומיישמת מדיניות של מחיקת אפשרויות מחיה, שמובילה לג'נוסייד; היא הורגת באופן שיטתי שכבות אוכלוסייה רחבות, אנשי אקדמיה מובילים, סופרים, רופאים, צוותי רפואה, עיתונאים ואזרחים פשוטים

עודד פורר:      לאור האמור לעיל, אנחנו מבקשים להוסיף את קולנו כאזרחי ישראל לטענות שמובאות בכתב התביעה של דרום אפריקה לבית המשפט הבין-לאומי לצדק בהאג

עודד פורר:      אני מקווה שהשר גנץ יקרא את הדברים שעליהם חתום חבר הכנסת כסיף, ויגיד מה העמדה של סיעתו בעניין הזה, כי לגבי חבר הכנסת כסיף אנחנו כבר יודעים בדיוק שמה שהוא עשה עומד בניגוד לחוק, כי זאת תמיכה במאבק המזוין כנגד מדינת ישראל

עודד פורר:  כבר אמר על זה השופט אלרון בפסק דין זועבי: תמיכה עשויה להיות אפילו בעידוד – אפילו בעידוד

עודד פורר:  גם השופט ברק בפסק דין טיבי, חבר הכנסת טיבי בוודאי מכיר את פסק הדין הזה – אמר שמניעת התמודדות מכוח עילה זו תתאפשר במקום שבו המועמד או הרשימה נוטלים חלק פעיל במאבק המזוין, או מקום שבו הם מעודדים מאבק כזה או תומכים בו תמיכה חומרית, פוליטית או אחרת

עודד פורר:  זה בדיוק מה שעשה חבר הכנסת כסיף – זה בדיוק מה שהוא עשה

עודד פורר:      חבר הכנסת כסיף לא עשה את זה בחלל ריק

עודד פורר:  הוא כבר, מה שנקרא, עם רצף של פעולות כנגד מדינת ישראל ותמיכה במאבק המזוין – החל מפוסט שלו ב-19 באפריל 2021, שבו הוא אומר: תהיה התנגדות – גם התנגדות לגיטימית, אך גם התנגדות אלימה

עודד פורר:  גם זה בסדר מבחינת חבר הכנסת כסיף

עודד פורר:  מובן שהוא מכנה את האסירים הביטחוניים אסירים פוליטיים, אומר שטבעי שהם יתנגדו, זאת זכותם, יש להם זכות לנהוג באלימות כנגד חיילי צה"ל, ומתאר מחבלת שנוטרלה אחרי ניסיון פיגוע, כהוצאה להורג של צעירה פלסטינית

עודד פורר:  כך הוא מדבר על מחבלת שניסתה לרצוח ובאה לבצע פיגוע

עודד פורר:      ביום 27 באוקטובר 2022 הוא נשאל על האמירה שאמרה חברתו, שקראה את השהידים שלנו לגבי ארגון גוב האריות, אז הוא אומר: "עאידה, ידידתי היקרה, היא בת העם הפלסטיני - - - הרבה יותר ראוי לחגוג, במירכאות, להביע הזדהות עם מי שלוחם נגד עוול" – כך הוא מתאר לגבי ארגון גוב האריות

עודד פורר:      בהזדמנות אחרת, כשפנה אליו מישהו ואחרי הפיגוע בעיר העתיקה אמר לו: חבר שלי נרצח פה, אמר לו חבר הכנסת כסיף: בקרוב אצלך

עודד פורר:      אין לי מספיק זמן בשביל להקריא את כל האמירות של חבר הכנסת כסיף, שעומדות בכל הסעיפים והפרמטרים של תמיכה במאבק המזוין כנגד מדינת ישראל

עודד פורר:  אני רק רוצה לדעת אחת ולתמיד מה חושב השר גנץ, מה חושב השר איזנקוט, מה חושבים חברי המחנה הממלכתי לגבי העמדה שלהם על עופר כסיף, האם הם הולכים להצביע בעד הדחתו, או שהולכים לאפשר למי שתומך במאבק נגדנו להמשיך לעשות את זה מתוך הכנסת

משה סולומון: תודה רבה

משה סולומון:  כעת הדוברת הבאה, חברת הכנסת יסמין פרידמן – איננה נוכחת; חבר הכנסת חמד עמאר – אינו נוכח; חבר הכנסת ירון לוי – אינו נוכח; חבר הכנסת מיקי לוי, בבקשה

מיקי לוי: אדוני היושב בראש, אני נאלץ לחזור על נאום שהספקתי רק חצי ממנו, וכמה חברי כנסת, בעיקר אחד, הפריעו לי, ולא הצלחתי להעביר את המסר

מיקי לוי:  אני אתחיל מחדש

מיקי לוי:      ב-16 באפריל 2023, לפני שנה כמעט, הגיב שר האוצר סמוטריץ' לפרסום דירוג האשראי על ידי סוכנות מודי'ס, שהותירה את האשראי בדירוג A1, של מדינת ישראל: "מי שקורא את חוות הדעת" – כך אמר – "- - - של האנליסטים בחסינותה של הכלכלה בישראל - - - כלכלת ישראל יציבה ואיתנה, ובעזרת השם, תישאר כזאת"

מיקי לוי:  כך אמר

מיקי לוי:  נהדר

מיקי לוי:      שר האוצר סמוטריץ', מודל פברואר 2024 על הורדת דירוג האשראי של ישראל על ידי מודי'ס לרמה של A2 אמר כך: החלטת מודי'ס על הורדת דירוג האשראי "אינה כוללת טיעונים כלכליים רציניים" – אתם מבינים? הוא אומר את זה על כלכלני מודי'ס – והיא "משקפת חוסר אמון בחוסנה הביטחוני והלאומי של מדינת ישראל"

מיקי לוי:      שר האוצר סמוטריץ' בגלי צה"ל: "אני מאמין שהורדת דירוג האשראי של מודי'ס לא תשפיע בצורה משמעותית על המשק הישראלי, אם בכלל"

מיקי לוי:  באמת שר האוצר? אני שואל, ככה אתה חושב? אם כך, אתה באמת סכנה ממשית לכלכלת ישראל – אתה, שר האוצר

מיקי לוי:      כך אמרו בציונות הדתית על שר האוצר: תגובה מטומטמת של השר סמוטריץ' על הורדת דירוג האשראי; איזו תגובה מטומטמת

מיקי לוי:  התגובה רק מסבירה מדוע ירד הדירוג, ולא עוסקת בכך שהכלכלה הישראלית חזקה, ומייד אחרי המלחמה ישוב הדירוג לקדמותו

מיקי לוי:  התנועה הליברלית בציונות הדתית, כך נאמר: אדוני שר האוצר שלח משלחת של כלכלנים לישיבה ודיון מול כלכלני מודי'ס לבחון דרכים להחזרת דירוג האשראי של מדינת ישראל

מיקי לוי:  שמע לעצת הכלכלנים בישראל

מיקי לוי:  שמע לאנשי משרדך

מיקי לוי:  קבע אבני דרך

מיקי לוי:       החשש הוא שהצונאמי של חברות האשראי האחרות יוריד את דירוג האשראי בישראל

מיקי לוי:  אתה אומר, אדוני השר, שזה לא יפגע בכלכלת ישראל

מיקי לוי:  יש לי חדשות בשבילך, הכול יתייקר, הכסף שמדינת ישראל תלווה מבנקים עולמיים ובאמצעות אגרות בונדס יתייקר, מחיר הכסף יעלה, זה יגרום לעליית מחירים שכבר כאן, וייקר את ההלוואות שאזרחי מדינת ישראל לוקחים

משה סולומון: תודה רבה

מיקי לוי: משפט לסיום, בבקשה

מיקי לוי:  אתה, שר האוצר סמוטריץ', רשמת כי בזמן כהונתך ירד דירוג האשראי של ישראל, וזה על הראש שלך

מיקי לוי:  תודה רבה

משה סולומון: תודה רבה

משה סולומון:  וכעת לדוברת הבאה, חברת הכנסת גלית דיסטל אטבריאן – אינה נוכחת

משה סולומון:  וכעת לדובר האחרון, חבר הכנסת עמית הלוי, בבקשה – מוותר

משה סולומון:       חבריי חברי הכנסת, נעבור להצבעה על הצעת חוק מיסוי מקרקעין (שבח ורכישה) (תיקון מס' 104), התשפ"ד–2024, בקריאה הראשונה

משה סולומון:  נא לשבת

משה סולומון:  הצבעה

משה סולומון: בעד ההצעה להעביר את הצעת החוק לוועדה – 13 

משה סולומון: נמנעים – אין 

משה סולומון: 13 בעד, חמישה נגד

משה סולומון:  חבר הכנסת ששון גואטה הצביע בטעות בכיסאו של חבר הכנסת משה פסל, ואחר כך משה פסל גם הצביע במקומו שלו

משה סולומון:  אז, למעשה, נפסול את - - - לפרוטוקול, אוקיי

משה סולומון:  אז 13 בעד, חמישה נגד

משה סולומון:  אני קובע כי הצעת חוק מיסוי מקרקעין (שבח ורכישה) (תיקון מס' 104), התשפ"ד–2024, אושרה בקריאה הראשונה ותעבור לדיון בוועדת הכספים לצורך הכנתה לקריאה השנייה והשלישית

משה סולומון: [רשומות (הצעות חוק, חוב' מ/1716)

משה סולומון: ] 

משה סולומון: חברי הכנסת, הנושא הבא על סדר-היום: הצעת חוק לצמצום השימוש במזומן (תיקון מס' 2) (הגבלה על מתן הלוואות במזומן על ידי גופים פיננסיים מפוקחים), התשפ"ד–2024, בקריאה הראשונה

משה סולומון:  אני מזמין את השר מרגי להציג את הצעת החוק בשם שר האוצר

משה סולומון:  בבקשה, אדוני השר, לרשותך עשר דקות

יעקב מרגי: לא ננצל אותן

משה סולומון: אנחנו נאפשר לך - - -     

יעקב מרגי: אדוני היושב-ראש, חבריי חברי הכנסת, הצעת חוק לצמצום השימוש במזומן (תיקון מס' 2), (הגבלה על מתן הלוואות במזומן על ידי גופים פיננסים מפוקחים), התשפ"ד–2024, חוב' 1716

יעקב מרגי:  החוק לצמצום השימוש במזומן, התשע"ח–2018, קובע בסעיף 2 שבו הגבלות שונות על תשלומים במזומן, החלות לפי העניין על עוסקים או על כל אדם, בהתאם לסכומים הקבועים בחוק, עד 6,000 שקל לתשלום במזומן בעסקה עם עוסק; ועד 15,000 שקל לתשלום במזומן בעסקה שאינה מערבת עוסק

יעקב מרגי:  בנוסף, סעיף קטן (ז) לסעיף 2 האמור קובע הגבלה על מתן או קבלה של תשלום במזומן כשכר עבודה, תרומה או הלוואה, אם הסכום עולה על 6,000 שקלים חדשים

יעקב מרגי:  כיום סעיף קטן (ז) מחריג מהגבלה זו הלוואות שנותן גוף פיננסי מפוקח

יעקב מרגי:       מוצע לבטל החרגה זו כך שההגבלה האמורה תחול גם על גופים פיננסיים כאמור, וזאת כדי לצמצם את מצאי המזומן הקיים, שעשוי להתגלגל לכדי פעילות עבריינית ולגורמי פשיעה, גם אם מקורו הראשוני הוא בגופים פיננסיים לגיטימיים ומפוקחים

יעקב מרגי:      הצעה זו צפויה להביא לתוספת הכנסות של כ-120 מיליון שקלים חדשים בשנה החל משנת המס 2024, והיא נכללה כחלק מהתוכנית המאזנת לשנת התקציב 2024, בהתאם להחלטת ממשלה מס' 1269 מיום ה' בשבט התשפ"ד, 15 בינואר 2024, בנושא של הגבלות על מתן הלוואות במזומן על ידי גופים פיננסיים

יעקב מרגי:      מישהו רוצה הסבר, או שהבנתם?     

משה סעדה: הכול הבנו

משה סעדה:  הכול ברור

יעקב מרגי: אבל על כל מקרה, כדי שלא יחשבו, שלא ניתן ספק, נוסיף גם משלנו

יעקב מרגי:  אנחנו, בישיבת הממשלה שדיברנו על התוכנית המאזנת, אישרנו גם את התיקון הזה, שמדבר על כך שההחרגה הזו, שהייתה לגופים פיננסיים מפוקחים, כמו הצ'יינג'ים, מה שנקרא, ועוד גופים כאלה ואחרים של מתן אשראי, תבוטל

יעקב מרגי:  זאת אומרת, שהמגבלה של עד 6,000 שקל תחול על כל מי שנותן הלוואות, בלי החרגות

יעקב מרגי:       אני שמח שהתיקון הזה מגיע

יעקב מרגי:  יש לזה ערך גם מבחינת הכנסות המדינה, גם מאבק בשוק השחור, גם מאבק בארגוני הפשיעה

יעקב מרגי:  וזו רק התחלה

יעקב מרגי:  אני מקווה שימשיכו לשים יד על כל הפשיעה הכלכלית במדינת ישראל

יעקב מרגי:  תודה רבה

משה סולומון: תודה רבה

משה סולומון:  וכעת נעבור לדיון האישי

משה סולומון:  ישנם הרבה דוברים

משה סולומון:  אבקש רק שכל הדוברים שעולים לכאן יעמדו בזמן

משה סולומון:  כאן נוכל, באמת, לאפשר לכולם לדבר

משה סולומון:  ראשונת הדוברים, חברת הכנסת טלי גוטליב, בבקשה

טלי גוטליב: חברים נכבדים, עם ישראל, סליחה, אולי, על הנושא המשעמם אבל החשוב מאוד

טלי גוטליב:  עו"ד תמר ארבל, שאני באופן אישי מכירה, מקצועית מאוד, ידענית מאוד, הגישה מועמדות להיות הנציגה השנייה של לשכת עורכי הדין בוועדה למינוי שופטים

טלי גוטליב:  אני אזכיר לכם שבוועדה למינוי שופטים יש שני נציגים ללשכת עורכי הדין, שניים לכנסת, שניים לממשלה ושלושה לבית המשפט העליון

טלי גוטליב:  כפי שהבטחתם לכם שהרפורמה לא הייתה על השולחן, היא לא על השולחן, לא ייגעו בוועדה למינוי שופטים והיא תהיה כפי שהיא

טלי גוטליב:       אני רק מבקשת להבהיר ליו"ר הלשכה עמית בכר: אתה טענת כל הזמן שצריך להיות נציג אופוזיציה ונציג קואליציה

טלי גוטליב:  אתה טענת את זה

טלי גוטליב:  אני חשבתי שצריכים להיות שני נציגי קואליציה

טלי גוטליב:  לא הסכמתי להסיר מועמדות

טלי גוטליב:  רבתי עם הממשלה, רבתי עם ראש הממשלה

מיקי לוי: רצוי גבר ואישה

טלי גוטליב: בדיוק

טלי גוטליב:  אמרתי, שני נציגים מהקואליציה – זו הייתה תפיסת העולם שלי

טלי גוטליב:  תפיסתי לא התקבלה על ידי ראש הממשלה, ויש לנו קארין אלהרר ואיציק קרויזר מהכנסת, ויש בממשלה שני נציגים

טלי גוטליב:       למה בלשכת עורכי הדין, שאתה עומד בראשה – איפה ההגינות? אתה מדבר על נציג אופוזיציה ונציג קואליציה, ואתה מעמיד נציג שלך למועמד השני מטעם לשכת עורכי הדין

טלי גוטליב:  אתה מציג עובדת שהיא עובדת הלשכה

טלי גוטליב:  כרגע היא עובדת הלשכה

טלי גוטליב:  איך זה יכול להיות נקי? איך זה יכול להיות מראית הדברים, מראית פני הצדק? איך זה עומד? איך אתה יכול להציג לי שיהיו לך שני נציגים של הלשכה, ששניהם נציגים שלך? ששניהם עושה דבר קואליציית לשכת עורכי הדין?     לכן, אני מסיימת ואומרת, קודם כול כל הכבוד, חברתי תמר ארבל, שהגשת מועמדות

טלי גוטליב:  והגשת המועמדות, גם אם היא לעומתית, יש בה צעד אמיץ וחשוב

טלי גוטליב:  צעד שאומר: אני מגישה את עצמי כמועמדת וכמתאימה

טלי גוטליב:  ואת מתאימה וראויה, ואני לא מוכנה לשמוע אחרת

טלי גוטליב:      ופה אני פונה ליו"ר הלשכה – נאה דורש, נאה מקיים

טלי גוטליב:  רצית נציגת אופוזיציה ונציג קואליציה מטעם הכנסת? תעשה את זה גם בלשכת עורכי הדין

טלי גוטליב:  תמר – עורכת דין מצוינת, ראויה, יודעת להיאבק, מכירה את החוק

טלי גוטליב:  כך נכון לעשות

טלי גוטליב:       חברתי תמר ארבל, עלי והצליחי

טלי גוטליב:  אל תחששי מלהגיש מועמדות לעומתית

טלי גוטליב:  אני שמעון פרס של המועמדויות, הגשתי מועמדויות רבות בלי לחשוש להיכשל, כי זאת אמירה, והיא אמירה חשובה

טלי גוטליב:  ואני מקווה מאוד שלשכת עורכי הדין תוביל לכך שכפי שהיא דרשה את זה מאיתנו, גם שם יהיה נציג קואליציה ונציג אופוזיציה

טלי גוטליב:  בהצלחה רבה

משה סולומון: בסוף הוא הצליח

משה סולומון:  תודה רבה

משה סולומון:  וכעת לדובר הבא, חבר הכנסת רון כץ, בבקשה

רון כץ: טלי, אני לא יודע אם עשית לה שירות

טלי גוטליב: זה לא משנה, היא לא תיבחר

טלי גוטליב:  זה - - - סגור מראש

רון כץ: רק שתדעי, כשאת אומרת ומפרגנת למישהי, זה לא דבר טוב

משה סולומון: לרשותך שלוש דקות, בבקשה

רון כץ: תודה רבה, אדוני היו"ר

רון כץ:  כנסת נכבדה, אדוני השר או שרה – לא יודע, אין פה אף אחד

משה סולומון: השר, השר מרגי

רון כץ: אה, השר מרגי

רון כץ:  שלום, אדוני

יעקב מרגי: אני מבין שאני בשבילך לא - - -     

רון כץ: לא ראיתי אותך

רון כץ:  רציתי לפרגן לך, ואני שמח שאתה עומד מולי

יעקב מרגי: אל תפרגן לי, זה עושה לי בעיות

יעקב מרגי:  תעשה לי טובה

רון כץ: לא לפרגן לך?     טוב

רון כץ:  אדוני היו"ר, אני רוצה לדבר רגע על דירוג האשראי שירד לישראל

רון כץ:  זה נשמע משהו מאוד טכני, דירוג אשראי של חברה בין-לאומית, שהורידו את האשראי

רון כץ:  אבל מה זה אומר? אז בואו נדבר רגע מה זה אומר באמת

רון כץ:  זה אומר שההלוואות הרבות מאוד שהמדינה צריכה ליטול על עצמה, בייחוד לממן את הלחימה החשובה שאנחנו רואים בדרום, וחלילה אם נצטרך לעשות את זה במקומות אחרים, הולכות להיות הרבה יותר יקרות

רון כץ:  ולמה זה חשוב לנו להבין שהן הולכות להיות הרבה יותר יקרות? כי בסופו של דבר, מי שמשלם על זה הם אזרחי מדינת ישראל

רון כץ:  וכשאזרחי מדינת ישראל ישלמו ריביות גבוהות יותר, זה בדיוק כמו שקורה בחשבון הבנק שלנו, אבל זה קורה בחשבון הבנק של המדינה

רון כץ:  ואז הם יצטרכו להחליט מה הם עושים עם הכסף, כי הם ייקחו את הכסף מהחשבון, ובמקום להעביר אותו לרווחה, לבריאות, למקומות טובים ואחרים, הם יצטרכו להעביר אותו בשביל לשלם חובות, כי אין ברירה, המדינה תצטרך לעמוד בחובות שהיא נוטלת על עצמה, והאזרחים יקבלו הרבה פחות שירותים שהמדינה נותנת

רון כץ:  לכן זה קריטי שנעצור את הדבר הזה, וקריטי שמשרד האוצר יבין שזאת המשימה היחידה שלו

רון כץ:  הוא צריך לעצור הכול ולהתעסק באיך סוגרים את הנזק האדיר הזה שנגרם למדינת ישראל, איך גורמים שלא יקרה שעוד סוכנויות דומות יעשו בדיוק אותו דבר

רון כץ:      ועושים את זה בצורה הכי פשוטה שיש

רון כץ:  כמו שעושים את זה בכל עסק, בכל משק בית, בכל מקום – מצמצמים

רון כץ:  ופה יש מה לצמצם, ברוך השם

רון כץ:  עשרה משרדי ממשלה מיותרים עובדים גם היום; כספים קואליציוניים במיליארדים קיימים גם היום; הרבה מאוד דברים שאפשר לצמצם היום, היום, לקבל החלטה היום, לפני שמעלים לאזרחי מדינת ישראל מיסים, שזה בדרך בקרוב, לפני שעושים הרבה דברים אחרים, הממשלה הזאת צריכה להסתכל על עצמה ולהגיד: פה אנחנו עוצרים

רון כץ:       ואני מנצל את עשרים השניות האחרונות שלי לפרגן לשר הרווחה יעקב מרגי, שנמצא פה מולי, והיום אמר דבר אמיץ, אמיץ וחשוב

רון כץ:  אמרו אותו גם אחרים, אבל חשוב שתשמע את זה גם ממני

רון כץ:  אחרי 7 באוקטובר הדיסקט התחלף והאסימון ירד לכולנו, ואנחנו מבינים שכולם צריכים לתרום יותר לחברה, צריכים לתרום יותר לצבא, והיום אמר את זה כבוד השר, ואמר את זה באומץ רב

רון כץ:  מי שלומד אני מבין שהוא לומד, אבל מי שבאמת לא תורתו אומנותו – צריך להתגייס ולתרום, להיות תחת האלונקה ולקחת חלק בביטחון מדינת ישראל

רון כץ:  תודה רבה

משה סולומון: תודה רבה

משה סולומון:  כעת הדובר הבא, חבר הכנסת אלעזר שטרן – אינו נוכח; חברת הכנסת לימור סון הר מלך – אינה נוכחת; חברת הכנסת מיכל מרים וולדיגר – אינה נוכחת; חבר הכנסת ואליד אלהואשלה – אינו נוכח; חבר הכנסת איימן עודה – אינו נוכח; חבר הכנסת אריאל קלנר – אינו נוכח; חברת הכנסת שרון ניר – אינה נוכחת

משה סולומון:  חבר הכנסת עודד פורר, בבקשה, אדוני, לרשותך שלוש דקות

עודד פורר: תודה, אדוני

עודד פורר:  חברי הכנסת, אני רוצה לנצל את הבמה הזאת ולפנות למי שהיה רמטכ"ל צה"ל, חבר הכנסת בני גנץ, היום השר בני גנץ, חבר בממשלה, חבר בקבינט המלחמה

עודד פורר:  בשבוע הבא תתכנס הכנסת הזאת כדי להצביע על הדחתו של חבר הכנסת עופר כסיף, שקבע שמדינת ישראל מבצעת פשעי מלחמה וג'נוסייד בעזה, והוא עשה את זה בעצומה שהוא חתם על מנת שתישלח לבית הדין בהאג, שם נתבעת מדינת ישראל לדין, בגלל שהיא מבצעת לכאורה רצח עם, דבר שלא רק שהוא בלתי נסבל ובלתי מתקבל על הדעת, הוא גם לא חוקי

משה סעדה: הוא לא אמר "לכאורה", הוא אמר שהיא מבצעת

טלי גוטליב: הוא לא אמר "לכאורה"

עודד פורר: הוא לא אמר "לכאורה", הוא קבע – אני אבהיר, חבר הכנסת כסיף קבע בחתימתו שמדינת ישראל מבצעת רצח עם

עודד פורר:  אני אומר כל הזמן לכאורה, כי הדבר הזה הוא הרי unheard-of, זה לא יכול להיות

רון כץ: עודד, אני רק אוסיף שהוא גם לא חזר בו

עודד פורר: וחבר הכנסת כסיף בוועדת הכנסת סירב לחזור בו מהקביעה הזו, וגם כשחברי כנסת ביקשו ממנו לחזור בו מהקביעה הזו הוא סירב לחזור בו מהקביעה הזו

עודד פורר:       לכן אני מבקש מהשר גנץ, שכמו שאמרתי, שלח חיילים לקרב גם כרמטכ"ל, ועושה את זה גם היום כחבר בקבינט המלחמה, לא מתקבל על הדעת שאין לך עמדה בנושא

עודד פורר:  לא מתקבל על הדעת שעד לרגע זה לא יצאת ואמרת קבל עם ועדה: אני אצביע בעד הדחת חבר הכנסת כסיף, כי העובדה שחבר כנסת מתוך כנסת ישראל תומך במאבק המזוין נגדה, בעצם זה שהוא טוען שאנחנו מבצעים רצח עם ופוגע ביכולת של חיילי צה"ל להילחם, זה משהו שלא ייעשה

עודד פורר:  אני אומר את זה לחבר הכנסת גנץ, ואני אומר את זה גם לראש הממשלה נתניהו

עודד פורר:  גם ראש הממשלה נתניהו יצטרך להיות כאן ולהצביע על ההדחה הזו

עודד פורר:       חברים, זו לא איזושהי גחמה שלנו כחברי כנסת

עודד פורר:  זו חובתנו, זו חובתנו גם כדי לשמור על הבית הזה - -      

משה סעדה: חובה לחיילים שלנו

עודד פורר: - - וגם כדי לשמור על המדינה הזאת, ויותר מזה, זאת החובה שלנו לחיילות ולחיילים שנמצאים בחזית ומסכנים את חייהם וגם את עתידם

עודד פורר:  ואם תתקבל הבקשה של עופר כסיף ויקבעו שמדינת ישראל מבצעת רצח עם, גם אותם חיילים שהממשלה הזו שולחת לקרב, שאנחנו שולחים לקרב, גם הם עומדים בפני סיכון שיגידו שהם מבצעים רצח עם, שומו שמיים

עודד פורר:       ולכן הקביעה פה צריכה להיות חד-משמעית, נחרצת וברורה מתוך הכנסת

עודד פורר:  ואני קורא כאן גם לשר גנץ, גם לשר איזנקוט, גם לראש הממשלה, בשבוע הבא תהיה לכם הזדמנות להגיד לחיילות ולחיילי צה"ל: אנחנו מאחוריכם, אנחנו לא נפקיר אתכם, ואנחנו נדיח מכאן את מי שאומר שאתם מבצעים רצח עם

משה סולומון: תודה רבה

משה סולומון:  וכעת לדוברת הבאה, חברת הכנסת אימאן ח'טיב יאסין – מוותרת; חבר הכנסת גלעד קריב – אינו נוכח; חבר הכנסת עופר כסיף – אינו נוכח; חבר הכנסת יבגני סובה – אינו נוכח; חברת הכנסת שלי טל מירון – אינה נוכחת

משה סולומון:  חבר הכנסת עמית הלוי, בבקשה, לרשותך שלוש דקות

עמית הלוי: תודה, אדוני היושב בראש

עמית הלוי:  חברותיי וחבריי לכנסת, אזרחי ישראל, למה סדום נחרבה, אדוני היושב-ראש? למה סדום נחרבה, השר מרגי? סדום נחרבה לא בגלל שקרו בה פשעים, או שהיו בה פושעים – פושעים יש בכל חברה, שוליים יש בכל חברה, בכל מדינה

עמית הלוי:  מתי חברה הופכת להיות חברה פושעת? מתי מדינה הופכת להיות מדינה מושחתת? לא כשיש בה שוליים, אלא כשהשוליים נהפכים להיות הסטנדרט, כשהם נהפכים להיות הנורמה, כשהחוקים מצדיקים עוול

עמית הלוי:  זה מה שקרה בסדום

עמית הלוי:       אלוהים התערב בסדום, כשהעיר – כשהחוקים שלה נהיו חוקים רעים ומושחתים, לא רק האנשים

עמית הלוי:  כשאסרו לעזור לעני; וכשעזרו לעני, כשעברו על החוק – שרפו את מי שעשה את זה

עמית הלוי:       ולמה נזכרתי בחוקי סדום? כי בשבוע שעבר היה פה דיון בוועדת חינוך

עמית הלוי:  הפרק על שולחננו היה חוק בסיסי, פשוט

עמית הלוי:  כל אדם היה צריך לתמוך בו, שלא לומר כל ישראלי, שלא לומר כל יהודי

עמית הלוי:  והחוק אמר: אדם שמעורב בטרור, אדם שיש לו זיקה לטרור, לא יהיה מורה בישראל, לא יכול להיות מורה בישראל

עמית הלוי:  אי-אפשר לתת לו גישה למוחות וללבבות של ילדים חסרי ישע

משה סולומון: נא לשמור על שקט במליאה בבקשה

משה סולומון:  חברים, אני מבקש לשמור על השקט במליאה

עמית הלוי: ישב שם חבר הכנסת איימן עודה בדיון, ואמר: אני בעד ההתנגדות לכיבוש, ההתנגדות לכיבוש היא לגיטימית

עמית הלוי:  אמר בקול רם

עמית הלוי:  אמרת בקול רם, נכון איימן? אני בעד ההתנגדות לכיבוש, זה לגיטימי, אני נגד פגיעה באזרחים

עמית הלוי:       אני בעד ההתנגדות לכיבוש, אני נגד פגיעה באזרחים

עמית הלוי:  לא צריך להיות עורך דין כדי לשמוע מהלאו את מה שהוא כן בעד

עמית הלוי:  אצל חבר הכנסת כסיף, כמו שהזכיר כאן חבר הכנסת פורר, הפגיעה בחיילים, הפגיעה במתנחלים, כמו שהזכיר כאן חבר הכנסת פורר, היא לגיטימית

עמית הלוי:  היא התנגדות לכיבוש, היא לגיטימית

עמית הלוי:       ואני, לפני שמחיתי על הדבר הזה, הסתכלתי כמה דקות

עמית הלוי:  ואני מסתכל סביבי בוועדה, אדוני היושב בראש, ואני רואה שם את כל הבכירים – משרד המשפטים, משרד החינוך, הפקידים שלנו ממערכת אכיפת החוק, ראשי ארגונים אזרחיים – וכולם שותקים, וכולם שותקים

עמית הלוי:  ואתה שואל את עצמך, איך הגענו למצב הזה שהעסק הזה מנורמל? כלומר שיכול אדם בישראל, חבר הכנסת בישראל, בעצם לומר בפועל שההתנגדות, שהפגיעה למעשה, בפועל, בחיילים, היא לגיטימית – וכולם שותקים

עמית הלוי:  איך זה הפך להיות הנורמה?      

משה סולומון: תודה רבה, נא לסיים

עמית הלוי: איך כולם שותקים? איך הדבר הזה הפך להיות אצלנו – עוברים לסדר-יום? כי כשדבר עובר לסדר-יום, אדוני, הוא הופך להיות נורמה

עמית הלוי:  ובמשפט אני אומר: אי-אפשר להתחמק מזה שהעובדה שאף אחד לא קם ואף אחד לא מתקומם על הדברים האלו, נובעת מזה שבאופן עמוק יש קבוצות גדולות אצלנו שהפנימו את השקר הזה, הפנימו את הטענות האלו

עמית הלוי:  עשו – הפנימו את המחשבות כאילו יש פה כיבוש

עמית הלוי:  לא יודעים מי הכובש האמיתי במזרח התיכון במאות השנים האחרונות

משה סולומון: תודה רבה

עמית הלוי: הפנימו את העובדה הזאת, איבדו את הצדק שלנו, ומכאן הדרך לנרמל אמירות משוגעות ורעות כאלו היא דרך קצרה, לצערנו

עמית הלוי:  תודה

משה סולומון: תודה רבה

משה סולומון:  וכעת לדובר הבא, חבר הכנסת ולדימיר בליאק – אינו נוכח; חבר הכנסת ווליד טאהא – אינו נוכח; חברת הכנסת מרב מיכאלי – אינה נוכחת; חברת הכנסת עאידה תומא סלימאן – מוותרת; חבר הכנסת יצחק פינדרוס – אינו נוכח; חבר הכנסת עידן רול – אינו נוכח; חברת הכנסת מירב כהן – אינה נוכחת; חבר הכנסת דן אילוז – אינו נוכח; חבר הכנסת אבי מעוז – אינו נוכח; חבר הכנסת אחמד טיבי – אינו נוכח; חבר הכנסת יוסף עטאונה – אינו נוכח; חבר הכנסת רם בן ברק – אינו נוכח; חבר הכנסת סימון דוידסון – אינו נוכח; חבר הכנסת נאור שירי – אינו נוכח; חבר הכנסת ניסים ואטורי – אינו נוכח; חבר הכנסת מאיר כהן – אינו נוכח; חבר הכנסת בועז ביסמוט – אינו נוכח; חברת הכנסת נעמה לזימי – אינה נוכחת; חברת הכנסת יסמין פרידמן – אינה נוכחת; חבר הכנסת חמד עמאר – אינו נוכח; חבר הכנסת ירון לוי – אינו נוכח; חבר הכנסת מיקי לוי – מוותר; חברת הכנסת גלית דיסטל אטבריאן – אינה נוכחת

משה סולומון:  אחרונת הדוברים, חברת הכנסת מירב בן ארי – היא כן, היא אחרונת הדוברים

ינון אזולאי: לא, גם יש לה מסר חשוב

משה סולומון: יש לה מסר חשוב, כן

מירב בן ארי: תודה, אדוני היושב בראש

מירב בן ארי:  כנסת נכבדה, לא יכולתי שלא לתהות היכן היה השר לביטחון לאומי בליל המבצע המיוחד וההירואי

מירב בן ארי:  איך יכול להיות שהימ"מ - - -     

יעקב מרגי: למה, מירב? למה?     

מירב בן ארי: תקשיב, אני אופוזיציה, מרגי

מירב בן ארי:  אני, התפקיד שלי הוא להעלות קושיות

מירב בן ארי:  אתה שר הרווחה, עד היום, כבר שנה, לא העליתי קושיה לשר הרווחה

מירב בן ארי:  למה? כי הוא מתפקד מצוין

פנינה תמנו: השר המצטיין

מירב בן ארי: יפה מאוד אמרה לך פנינה

מירב בן ארי:  אני תוהה איך יכול להיות שמתנהל מבצע הירואי שהימ"מ, כמובן, היחידה המיוחדת לטיפול בבני ערובה – הינה, לא סתם מחייך מיקי לוי, הניצב במשטרה לשעבר – המפכ"ל יושב, אבל השר לביטחון לאומי ישן

מירב בן ארי:  תהיתי לעצמי איפה הוא היה

מירב בן ארי:  כששאלו אותו, אמר שהוא כבר לפני שבוע יודע על המבצע

מירב בן ארי:  יש לי תחושה שהוא לא ידע

מירב בן ארי:       עכשיו תראו, לא בשביל משהו, אבל אם המפכ"ל והרמטכ"ל ושר הביטחון וראש הממשלה יושבים בחמ"ל, מנהלים מבצע הירואי, יש לומר שוב בפעם השלישית, והשר הממונה לא נמצא בחמ"ל, יש בעיה

מירב בן ארי:  אחת, יש לו בעיה חמורה מאוד של הדלפות

מירב בן ארי:  כל מי שרואה את ההדלפות מהקבינט, תמיד, תמיד איכשהו השר בן גביר מופיע

מירב בן ארי:  זאת אומרת, לא רואים, לצורך העניין, לא יודעת מה, את השר מרגי או את שר הפנים

מירב בן ארי:  לא

מירב בן ארי:  רואים תמיד, תמיד, איכשהו הציטוטים שלו משתרבבים

מירב בן ארי:       דבר שני, מעבר לבעיית ההדלפות החמורה שכולנו מודעים אליה, יש לו בעיה אמיתית מאוד של חוסר אמון עם שר הביטחון

מירב בן ארי:  וכשיש בעיה כזו, השר לביטחון לאומי לא נמצא

מירב בן ארי:  והינה אני אומרת לכם, לא היה דבר כזה

מירב בן ארי:  לא היה דבר כזה

מירב בן ארי:  עמר בר לב, כשהיה שר לביטחון לאומי, תמיד היה בחמ"ל עם שר הביטחון

מירב בן ארי:  וכשהשר לביטחון לאומי ממודר יש בעיה, ויש בעיה אמיתית

מירב בן ארי:  זה אומר שלא סומכים עליו, זה אומר שאין לו אמון וזה אומר שכנראה יש לו בעיות קשות מאוד בחדרי חקירות, סליחה, בחדרי קבלת ההחלטות

מיקי לוי: גם בחדרי חקירות

מירב בן ארי: גם בחדרי חקירות, אתה צודק

מירב בן ארי:       כששר לביטחון לאומי, אני מסיימת, לא נמצא במוקד קבלת ההחלטות, זה אומר שממדרים אותו וזה אומר דורשני

מירב בן ארי:  תודה

משה סולומון: תודה רבה

משה סולומון:  אדוני השר, אתה רוצה לסכם?      

יעקב מרגי: לא

משה סולומון: חברי הכנסת, נעבור להצבעה על הצעת חוק לצמצום השימוש במזומן (תיקון מס' 2) (הגבלה על מתן הלוואות במזומן על ידי גופים פיננסיים מפוקחים), התשפ"ד–2024, בקריאה הראשונה

משה סולומון:  נא לשבת, אנחנו עוברים להצבעה

משה סולומון:  הצבעה

משה סולומון: בעד ההצעה להעביר את הצעת החוק לוועדת הכנסת – 11 

משה סולומון: נמנעים – אין 

פנינה תמנו: אדוני היושב-ראש, אני רוצה שהחוק יעבור לוועדה לקידום מעמד האישה

משה סולומון: אז אנחנו נעביר את זה לוועדת הכנסת ומשם אנחנו נבקש שיעבירו

משה סולומון:  איפה התוצאות?      11 בעד, שלושה נגד, אני קובע כי הצעת חוק לצמצום השימוש במזומן (תיקון מס' 2) (הגבלה על מתן הלוואות במזומן על ידי גופים פיננסיים מפוקחים), התשפ"ד–2024, אושרה בקריאה הראשונה ותעבור לדיון בוועדת הכנסת לצורך קביעת ועדה

משה סולומון: [רשומות (הצעות חוק, חוב' מ/1711)

משה סולומון: ] 

משה סולומון: וכעת נעבור לנושא הבא, הנושא הבא על סדר-היום: הצעת חוק סיוע להורים לילדים עד גיל שלוש (תיקוני חקיקה), התשפ"ד–2024, בקריאה הראשונה

משה סולומון:  אני מזמין את שר הרווחה, השר יעקב מרגי, להציג את הצעת החוק, בבקשה

יעקב מרגי: אדוני היושב-ראש, חבריי חברי הכנסת, טלי, חברת הכנסת טלי גוטליב, את יודעת, מגלגלים זכות על ידי זכאי

יעקב מרגי:  והינה הזכות השנייה היום, עוד תיקון שהממשלה מביאה

יעקב מרגי:  תיקון חיובי שבא לסייע, אחרי שעשינו את החוק הקודם

יעקב מרגי:      הצעת חוק סיוע להורים לילדים עד גיל שלוש (תיקוני חקיקה), התשפ"ד–2024

יעקב מרגי:  לעובדים שהם הורים לילדים קטנים מתחת לגיל שלוש יש קושי מוגבר ביחס להורים לילדים גדולים יותר, לא כל שכן ביחס למי שאינם הורים

יעקב מרגי:  במשפחות של עובדים כאמור הוצאות הטיפול בילדים עשויות להוות נתח משמעותי עוד יותר מתוך סך ההוצאות של משק הבית

יעקב מרגי:  למעשה, בשל הוצאות אלה ההכנסה הפנויה של הורים לילדים מתחת לגיל שלוש עלולה להיות נמוכה מזו של הורים לילדים גדולים יותר או של מי שאינם הורים שלהם הכנסה זהה

יעקב מרגי:  לכן, כחלק ממדיניות הממשלה לפעול להגדלת ההכנסה הפנויה של הורים עובדים, ולמתן סיוע לאוכלוסיות עובדות בעלות הכנסה נמוכה, מוצעים בהצעת חוק זו שני מהלכים

יעקב מרגי:           התיקון לחוק מענק העבודה נועד, כאמור, לסייע בעיקר להורים בעלי הכנסה נמוכה המשתתפים בשוק העבודה

יעקב מרגי:  הצרכים של משפחות עם ילדים בני פחות משלוש רבים יותר משל משפחות אחרות, על כן מוצע לערוך תיקון בחוק מענק עבודה, שיאפשר לתת להורים עובדים שהכנסתם נמוכה, שהם הורים לילדים שטרם מלאו להם שלוש שנים, מענק מיוחד במסגרת החוק

יעקב מרגי:       המענק המרבי שיינתן מכוח ההסדר המוצע יהיה בגובה של 470 שקלים חדשים לכל חודש עבודה עבור כל ילד שטרם מלאו לו שלוש שנים בשנת המס ובעבור כל הורה

יעקב מרגי:  לצד זאת מוצע לתקן את פקודת מס הכנסה, כך שייקבע כי בחישוב המס של יחיד תושב ישראל שהוא הורה לילד מגיל לידה עד שלוש יובאו בחשבון שש נקודות זיכוי נוספות בסך הכול בשל כל ילד, כאמור, על פני תקופה של ארבע שנים

יעקב מרגי:  ההטבה הינה עבור שני ההורים, כך שמדובר ב-12 נקודות זיכוי למשק הבית בסך הכול

יעקב מרגי:       מהלכים אלה יביאו לכך שמערכות אלה יתחשבו בעלויות הנוספות שבהן נושאים הורים לילדים מתחת לגיל שלוש, וזאת במסגרת המנגנון לקביעת גובה מענק העבודה שהם זכאים לו לפי חוק מענק עבודה וכחלק מהפרוגרסיביות של מערכת המס, כפי שזו מעוגנת בפקודה

יעקב מרגי:  כמובן, אבקש מחברי הכנסת לאשר את הצעת החוק

יעקב מרגי:  אני חושב שזו שעה גדולה לממשלה

יעקב מרגי:  כשמדברים על סיוע למעמד הביניים, סיוע להורים לילדים עד גיל שלוש – לעיתים שני בני הזוג יוצאים לעבודה, ועדיין הם לא יכולים לומר שיש להם הכנסה פנויה לדברים כאלה ואחרים

יעקב מרגי:  כשיש להם חבילה כזו של הטבת מס – קודם כול מענק של 470 שקלים כל חודש וגם חבילה של 12 נקודות אם שני בני הזוג עובדים, שש נקודות זיכוי לכל מפרנס – אני חושב שזו בשורה שתביא הקלה משמעותית ונשיאה בעול יחד עם זוגות צעירים ומעמד הביניים

יעקב מרגי:  כמובן, אני מבקש מכל חברי הכנסת לתמוך בהצעת החוק

משה סולומון: תודה רבה, אדוני השר

משה סולומון:  נעבור לדיון האישי

משה סולומון:  ראשונת הדוברים, חברת הכנסת טלי גוטליב – מוותרת; חבר הכנסת מאיר כהן – אינו נוכח; חברת הכנסת מירב בן ארי – אינה נוכחת; חבר הכנסת אלעזר שטרן – אינו נוכח; חברת הכנסת לימור סון הר מלך – אינה נוכחת; חברת הכנסת מיכל מרים וולדיגר – אינה נוכחת; חבר הכנסת ואליד אלהואשלה – אינו נוכח; חבר הכנסת איימן עודה – מוותר; חבר הכנסת אריאל קלנר – אינו נוכח; חברת הכנסת שרון ניר – אינה נוכחת; חברת הכנסת יוליה מלינובסקי – אינה נוכחת; חברת הכנסת אימאן ח'טיב יאסין – מוותרת; חברת הכנסת גלעד קריב – אינו נוכח; חבר הכנסת עופר כסיף – אינו נוכח; חבר הכנסת יבגני סובה – אינו נוכח; חברת הכנסת שלי טל מירון – אינה נוכחת; חבר הכנסת עמית הלוי – אינו נוכח; חבר הכנסת ולדימיר בליאק – אינו נוכח; חברת הכנסת ווליד טאהא – אינו נוכח; חברת הכנסת מרב מיכאלי – אינה נוכחת; חברת הכנסת עאידה תומא סלימאן – מוותרת; חבר הכנסת יצחק פינדרוס – אינו נוכח; חבר הכנסת עידן רול – אינו נוכח; חברת הכנסת מירב כהן – אינה נוכחת; חבר הכנסת דן אילוז – אינו נוכח; חבר הכנסת אבי מעוז – אינו נוכח; חבר הכנסת אחמד טיבי – אינו נוכח; חבר הכנסת יוסף עטאונה – אינו נוכח; חבר הכנסת רם בן ברק – אינו נוכח; חבר הכנסת סימון דוידסון – אינו נוכח; חבר הכנסת נאור שירי – אינו נוכח; חבר הכנסת ניסים ואטורי – אינו נוכח; חבר הכנסת רון כץ – אינו נוכח; חבר הכנסת בועז ביסמוט – אינו נוכח; חברת הכנסת נעמה לזימי – אינה נוכחת; חבר הכנסת עודד פורר – אינו נוכח; חברת הכנסת יסמין פרידמן – אינה נוכחת; חבר הכנסת חמד עמאר – אינו נוכח; חבר הכנסת ירון לוי – אינו נוכח

משה סולומון:  חבר הכנסת מיקי לוי, בבקשה

משה סולומון:  לרשותך שלוש דקות

מיקי לוי: אדוני היושב בראש, זו לא רק המלחמה שהביאה לירידה בדירוג האשראי של מדינת ישראל; זה בלבול שאחז בממשלה הזו במשך שנה שלמה

מיקי לוי:  לא עסקתם בחיים שלנו, בחיים של אזרחי מדינת ישראל

מיקי לוי:  לא עסקתם בחינוך, לא עסקתם בכלכלה וביוקר המחיה

מיקי לוי:  מדינת ישראל היא אחת המדינות היקרות בעולם

מיקי לוי:  אני נזכר מה קרה פה בקדנציה הקודמת, כשהלחם עלה ב-10% – ב-10 אגורות, סליחה

מיקי לוי:       לא עסקתם בביטחון האישי שלנו, מיניתם שר כושל למשרד לביטחון פנים

מיקי לוי:  היה חשוב מאוד לשנות את השם ללא כיסוי, "המשרד לביטחון הלאומי" – איזו בדיחה

מיקי לוי:  250 נרצחים במדינת ישראל נרצחים במדינת ישראל ב-2023, הטרור השתולל ברחוב, ומשפחות הפשע השתלטו על רחובות מדינת ישראל

מיקי לוי:  לא עסקתם במדיניות החוץ, הסתכסכתם עם כולם כמעט

מיקי לוי:      במה כן עסקתם שנה שלמה? במהפכה המשטרית

מיקי לוי:  כמו רוח קדים הבאה מזרח ומכסה פנינו באבק וחול יחד עם פורום קהלת, שר המשפטים, שמחה רוטמן, בנימין נתניהו ושאר השרים, הגיתם את התוכנית הנוראית שפגעה באחדות העם

מיקי לוי:  המהפכה המשפטית ריסקה את החברה הישראלית לגזרים

מיקי לוי:  ראיתי את הגיחוך ושביעות הרצון של חלק מכם כאן באולם המליאה; ראיתי את התנהגות והתנהלות יושב-ראש ועדת חוקה וחלק מחברי הכנסת; ראיתי את ההתנשאות של חלק מכם – 64 ימין מלא מלא

מיקי לוי:      שמעתי את הקללות, את שליחת אנשי המילואים לעזאזל, את האמירות: אני בזה לטייסים, הם לא מלח הארץ; שמעתי את האמירות של חלק מכם כנגד הנשיא ביידן וארצות הברית, כנגד הנשיא לשעבר של בית המשפט העליון, ברק

מיקי לוי:  ואז הגיעה השבת השחורה

מיקי לוי:  לא היה כדבר הזה מאז קום המדינה

מיקי לוי:  טבח נוראי באזרחי מדינת ישראל – נשים וגברים, זקנים וטף נרצחו, נשים נאנסו, אזרחים נחטפו לעזה

מיקי לוי:  המלחמה הנוראית משתוללת בעזה וגובה מחיר כבד

מיקי לוי:  ראש הממשלה כמעט 16 שנים בשלטון, לא לוקח אחריות

מיקי לוי:  זה לא אני, זה הם – הציוץ הנוראי ב-01:00, ההאשמה בהסכמי אוסלו: "צריך לבדוק את הקשר בין ההפגנות לאירועי 7 באוקטובר"

מיקי לוי:  נתניהו איבד את זה, הוא לא מסוגל לנווט את הממשלה

מיקי לוי:  ראשי הממשלה האמיתיים הם בן גביר וסמוטריץ'

מיקי לוי:  תודה רבה

משה סולומון: תודה רבה

משה סולומון:  הדוברת הבאה, חברת הכנסת גלית דיסטל אטבריאן – אינה נוכחת; אחרון הדוברים, חבר הכנסת אופיר כץ – אינו נוכח

משה סולומון:  השר רוצה לסכם? כבוד השר מוותר על הסיכום

משה סולומון:       חבריי חברי הכנסת, נעבור להצבעה בקריאה הראשונה על הצעת חוק סיוע להורים לילדים עד גיל שלוש (תיקוני חקיקה), התשפ"ד–2024

משה סולומון:  נא לשבת, הצבעה

משה סולומון: בעד ההצעה להעביר את הצעת החוק לוועדה – 14 

משה סולומון: נמנעים – אין 

משה סולומון: 14 בעד, אין מתנגדים

משה סולומון:  אני קובע כי הצעת חוק סיוע להורים לילדים עד גיל שלוש (תיקוני חקיקה), התשפ"ד–2024, אושרה בקריאה הראשונה ותעבור לדיון בוועדת הכספים לצורך הכנתה לקריאה השנייה והשלישית

משה סולומון: [מס' מ/1651; דברי הכנסת, חוב' ל"ז, ישיבה 102; נספחות

משה סולומון: ] 

משה סולומון: חבריי חברי הכנסת, הנושא הבא על סדר-היום: הצעת חוק הבוררות המסחרית הבין-לאומית, התשפ"ד–2024, לקריאה השנייה והשלישית

משה סולומון:  אני מזמין את חבר הכנסת שמחה רוטמן, יושב-ראש ועדת החוקה, חוק ומשפט, להציג את הצעת החוק, בבקשה

חוק ומשפט): תודה רבה, אדוני היושב-ראש

חוק ומשפט):  כנסת נכבדה, חבריי חברי הכנסת, בשם ועדת החוקה, חוק ומשפט אני מתכבד להביא בפניכם את הצעת חוק הבוררות המסחרית הבין-לאומית, התשפ״ד–2024

חוק ומשפט):  מטרת הצעת החוק, שהובאה מטעם הממשלה, היא קביעת הסדרים להליכי בוררות מסחרית בין-לאומית בישראל, המבוססים על חוק המודל בעניין בוררות מסחרית בין-לאומית של ועדת האו"ם למשפט בין-לאומי מסחרי – אונסיטרל

חוק ומשפט):  אנחנו יודעים ומכירים את המורכבות, אדוני היושב-ראש, בלהביא משהו, שגוף כלשהו של האו"ם קיבל, ולנסות להכניס את זה לחקיקה הישראלית; אבל אנחנו בדקנו, והאוניסיטרל, שעוסק בבוררות מסחרית בין-לאומית, לא קשור לאונר"א, אדוני היושב-ראש, ולכן אין בעיה

חוק ומשפט):      חוק המודל הוא סטנדרט בין-לאומי ידוע ומקובל בתחום הבוררות הבין-לאומית המקדם הרמוניזציה בין הדינים והכללים של המדינות השונות

חוק ומשפט):  באמצעות אימוץ חוק המודל בחקיקה הישראלית תתווסף ישראל לרשימה ארוכה ומכובדת של מדינות ותחומי שיפוט, שאימצו את חוק המודל, ותיווצר בישראל מסגרת תומכת לקיום בוררויות בצורה יעילה וראויה, באופן שמשקף את האופי הבין-לאומי של ההליכים ואת הצרכים של הקהילה העסקית בארץ ובעולם

חוק ומשפט):  שיפור מעמדה של ישראל בתחום הבוררות המסחרית הבין-לאומית יאפשר הרחבה של הפעילות המסחרית והעסקית שעניינה בוררויות מסחריות בין-לאומיות בישראל

חוק ומשפט):      יוער, כי החוק המוצע יחליף את ההסדרים הנוגעים לבוררות מסחרית בין-לאומית, שנדונים היום בהתאם לחוק הבוררות, התשכ"ח–1968, וכך יפצל למעשה בין הבוררות המסחרית הבין-לאומית ויתר הבוררויות

חוק ומשפט):  ביחס להליכי חוק הבוררות, התשכ"ח–1968, החוק המוצע מתאפיין במתן סמכות רחבה יותר לבוררים ובגמישות רבה יותר בניהול ההליך לרבות בהרחבת אפשרויות הבחירה וההסכמה של צדדים להסכם בוררות, הנובעות מהחשיבות של עקרון אוטונומיית הצדדים

חוק ומשפט):      אומר כבר בראשית הדברים כי מדובר בהצעת חוק בעלת היבטים ומשמעויות רבים שנדונו בהרחבה בוועדה, תוך התייעצות עם נציגי הממשלה, הנהלת בתי המשפט, עורכי דין פרטיים מובילים מהתחום ונציגים מהאקדמיה

חוק ומשפט):      בהצעת החוק יש הסדרה של השלבים השונים בהליך הבוררות המסחרית הבין-לאומית

חוק ומשפט):  בפרט מסדיר החוק המוצע מהו הסכם בוררות מסחרית בין-לאומית ומתי תיחשב בוררות בין-לאומית לכזו

חוק ומשפט):  עוד מסדיר החוק המוצע כיצד ייקבע הרכב בוררים, וכיצד ימונה, וכן קובע חובות גילוי ועילות פסלות או נבצרות של בורר

חוק ומשפט):  חלק נוסף בחוק המוצע עניינו בסמכויותיו של הרכב הבוררים ובכלל זאת סמכותו להחליט ביחס לגדרי סמכותו, למתן סעד זמני ולהכרה ולאכיפה בסעדים זמניים

חוק ומשפט):  בנוסף החוק מסדיר גם את אופן ניהול ההליך ובכלל זה שאלות של סדרי דין, שפה ומושב הבוררות, וכן הוראות ביחס לצורתו ולתוכנו של פסק הבוררות

חוק ומשפט):  לבסוף, קובע החוק גם הוראות ביחס לביטול פסק בוררות, כמו גם הכרה בו ואכיפתו על ידי בית המשפט

חוק ומשפט):      נוכח החשיבות הבין-לאומית של החוק והרצון להעמיד את מדינת ישראל בשורה אחת עם מדינות ותחומי שיפוט רבים שאימצו את החוק, הקפידה הוועדה להיצמד להוראות חוק המודל, ככל שהדבר ניתן

חוק ומשפט):  עם זאת, הוועדה דנה בצורה יסודית ומהותית בכל הוראות החוק המוצעות, ובחנה את הצורך ביצירת התאמות ושינויים בחוק המוצע, גם ביחס לחוק המודל

חוק ומשפט):      סוגיה שלה נתנה הוועדה משקל רב היה האופן שבו ייושם החוק בבתי המשפט בישראל

חוק ומשפט):  בכל הנוגע לצווים זמנים ולאכיפה של פסק בוררות, הוועדה סברה כי נכון יהיה להפנות את ההליכים האמורים לבתי המשפט המוסמכים לדון, לפי כל דין, למעט לעניין עיכוב הליכים לפי סעיף 9 המוצע

חוק ומשפט):  על כן, על פי ההסדר המוצע, עניינים כלכליים, לדוגמה, יידונו בפני בית המשפט הכלכלי

חוק ומשפט):  עם זאת, הוועדה מצאה כי נכון יהיה להפנות את ההליכים שבסמכות בית המשפט השלום, לבית המשפט המחוזי, כדי לאפשר התמקצעות של מספר מצומצם של שופטים בהסדרי החוק, ולאפשר ודאות משפטית

חוק ומשפט):      בנוסף, הוועדה דנה בשאלה אם יש מקום לאפשר בקשות רשות ערעור על החלטות בתי המשפט ביחס להחלטות של הרכב הבוררים, חרף העובדה כי בחוק המודל נקבע כי לא יהיה ערעור על החלטות בתי המשפט במקרים שכאלה

חוק ומשפט):  הוועדה בחרה לאפשר בקשות ערעור במקרים שכאלה, כאשר השיקול העיקרי שעמד לנגד עיני הוועדה היה לאפשר לבתי המשפט, בפרט בשנים הראשונות, ליתן הלכות ברורות ולייצר על ידי כך ודאות משפטית[ והקטנת היקף ההתדיינויות

חוק ומשפט):      לבסוף, הוועדה דנה בשאלה אם נכון לאמץ את החלק בחוק המודל, שיש לגבי אימוצו גמישות, והוא החלק הנוגע לצווים זמניים וצווים ארעיים – כלומר צווים הניתנים בפני צד אחד, שבסמכות הרכב הבוררים ליתן

חוק ומשפט):  הוועדה אימצה את הצעת הממשלה ביחס לנושא זה, ובחרה לאמץ רק את חלק הצווים הזמניים, ולהותיר מחוץ להסדר את החלק הנוגע לצווים ארעיים

חוק ומשפט):      להצעה לא הוגשו הסתייגויות

חוק ומשפט):  אני מבקש מחברי הכנסת לאשר את ההצעה בקריאה השנייה והשלישית, בנוסח המוצע על ידי הוועדה

חוק ומשפט):      אדוני היושב-ראש, אני רוצה להודות, דבר ראשון לשר המשפטים שהביא את הצעת החוק הזאת לוועדה, לצוות המקצועי של הוועדה, ובמיוחד - - -     

טלי גוטליב: ולחברי הוועדה

חוק ומשפט): שלמעט במקרים ספורים, לא הפריעו

חוק ומשפט):       - - ובייחוד לצוות המשפטי, שליווה את הישיבות הארוכות והיסודיות שנעשו בהסדר החוק הזה

חוק ומשפט):  היה מדובר בנושא שהוא קצת נישה ובכל זאת החזקנו עליו ראש למשך ישיבות מאוד מאוד ארוכות, עם הרבה גורמים, שהנושא הוא מקצועם מזה שנים

חוק ומשפט):       אני רוצה להודות לחברי הקואליציה והאופוזיציה, שהביאו להעברת החוק הזה בהסכמה מלאה בוועדה, פה אחד ללא הסתייגויות

חוק ומשפט):  אני כמובן רוצה להודות למירב בן ארי, מרכזת האופוזיציה, שהסכימה להעלותו

חוק ומשפט):      ואני רוצה להגיד: החוק הזה לא טריוויאלי בכלל, שהוא עולה בזמן המלחמה, כי לכאורה הקשר בינו לבין מלחמה הוא לא חד-חד-ערכי, אבל אני חושב שהתרומה של החוק הזה למצב הכלכלי של מדינת ישראל, למעמדה הבין-לאומי של ישראל ולחיזוק היכולת לצאת מהמשבר הכלכלי, לא מבוטלת בכלל

חוק ומשפט):  יש לה משמעויות רבות גם בכל הנוגע לשידור היציבות והעסקים כרגיל של המשק הישראלי, שכולנו יודעים כמה הוא חשוב בעת הזאת

חוק ומשפט):  לכן, להסכמה הזאת, שחצתה את כל הגבולות של מפלגות קואליציה ואופוזיציה, יש ערך רב, ואני בהחלט מודה ומעריך – לחברי הועדה כבר הודיתי לשר המשפטים הודיתי ראשון – גם לצוות המשפטי של משרד המשפטים, שישב אתנו על כל פרט ופרט לכל אורך הצעת החוק המורכבת הזאת, שעברה שינויים לא מעטים במהלך דיוני החקיקה

חוק ומשפט):  למרות שלכאורה היה מדובר באימוץ חוק מודל, היה מדובר בעבודה יסודית

חוק ומשפט):      נושא נוסף, שאיתו אסיים, היה הדגש הרב שניתן בעבודת הוועדה על כך שכאשר שעוסקים במושגי שסתום, כמו תום לב וכדומה, הפרשנות של מושגי השסתום הללו תהיה על פי הדין הבין-לאומי והנהוג בעולם, ולא על פי הדין הנוהג בישראל

חוק ומשפט):  כולנו יודעים שנושא תום הלב ומושגי שסתום אחרים מפורשים לעיתים בהרחבה על ידי בתי המשפט, בצורה שפוגעת בוודאות המשפטית

חוק ומשפט):  הדבר מתחבר להצעת חוק שהביא שר המשפטים כעת בעניין הלכת אפרופים, שנועדה גם היא להגביר את הוודאות המשפטית

חוק ומשפט):  לכן, קבענו בחוק במפורש, שבסוגיות העוסקות במושגי שסתום אלה, בעצה אחת כמובן עם משרד המשפטים ועם הארגונים העוסקים בבוררות מסחרית בין-לאומית ומשרדי עורכי דין העוסקים בהם, שהפרשנות תהיה בהתאם למה שנהוג בעולם, כדי להגביר את היישום האחיד של חוק המודל

חוק ומשפט):  אני רוצה להודות, אדוני היושב-ראש, תודה רבה

משה סולומון: תודה רבה גם לך

משה סולומון:  להצעת החוק לא הוגשו הסתייגויות אך הוגשו בקשות רשות דיבור של סיעת ישראל ביתנו

משה סולומון:  הם לא נמצאים כאן, ולכן נעבור לשר המשפטים, השר יריב לוין

משה סולומון:  בבקשה, אדוני

המשפטים יריב לוין: תודה רבה, אדוני היושב-ראש, חברות וחברי הכנסת

המשפטים יריב לוין:  אדוני, נדמה לי שזו גם – אם אני לא טועה – הפעם הראשונה שאתה מנהל את הישיבה כשאני כאן, או שזה כבר קרה? אז  את הברכות נתתי בפעם הקודמת, אם כך

משה סולומון: כבר קרה

משה סולומון:  אני כבר עם פז"ם רציני פה

משה סולומון:  רציני פה

המשפטים יריב לוין: אוקיי, אז אני מבקש באמת, להביא בפני הכנסת את הצעת החוק הזו, שיושב-ראש ועדת החוקה השלים בוועדה שלו את הכנתה לקריאה השנייה והשלישית

המשפטים יריב לוין:  צדדים להתקשרויות מסחריות חוצות גבולות חוששים פעמים רבות מניהול בוררות שדיני הבוררות הבין-לאומית שלה, אינם מוכרים ואינם תואמים לאמות המידה הקיימות בעולם

המשפטים יריב לוין:      אני חושב שהאימוץ של החוק הזה בהחלט, במובן מסוים, מחזיר את ישראל למשפחת העמים, שניתן לקיים בהן בוררות בין-לאומית באופן שהוא דומה למה שקיים במקומות אחרים בעולם

המשפטים יריב לוין:  אני חושב שדווקא נוכח האתגרים הכלכליים העצומים שניצבים בפנינו בימים האלה, אימוץ החוק הזה הוא חשוב במיוחד

המשפטים יריב לוין:       החוק הזה ישדרג במידה רבה את היכולת של עסקים ישראליים להשתלב בזירה העסקית הבין-לאומית, לצמצם עלויות משמעותיות שנובעות מבוררות בין-לאומית בחו"ל

המשפטים יריב לוין:  החוק גם יהווה צעד חשוב לקידום המעמד שלנו כמדינה שמעניקה סביבה משפטית עסקית ראויה ותומכת לחברות זרות

המשפטים יריב לוין:  הוא יתרום למיצוב של עורכי הדין הישראליים בעולם בתחום הזה, ואני מניח שגם יביא לא מעט שיתופי פעולה בין-לאומיים בתחום המסחרי

המשפטים יריב לוין:      חשוב להדגיש שהצעת החוק הזו היא בבחינת שלב ראשון במהלך כולל שנדרש, של שדרוג התשתית המשפטית בישראל, בכל הקשור ליישוב סכסוכים מסחריים בין-לאומיים

המשפטים יריב לוין:  אני מאוד מקווה שיעלה בידינו להביא צעדים נוספים בנושא הזה, בעתיד הקרוב

המשפטים יריב לוין:       אני רוצה לסיים בתודות קודם כל לך, אדוני יושב-ראש ועדת החוקה, חוק ומשפט, חבר הכנסת שמחה רוטמן, על הובלת החוק הזה כדרכך, בדרך מהירה, מקצועית ויעילה

המשפטים יריב לוין:  לצוות של ועדת החוקה בראשות מנהל הוועדה איל קופמן ולייעוץ המשפטי בראשותו של עו"ד גור בליי, וכמובן לעו"ד נעמה מנחמי שליוותה את הדיון ולמתמחה ישי סטפנסקי

המשפטים יריב לוין:       אני רוצה להודות לכל מי שעסק בנושא הזה במשרד המשפטים, בפרט לד"ר גיל-עד נועם, המשנה ליועצת המשפטית לממשלה – משפט בין-לאומי, ולקודמו בתפקיד ד"ר רועי שיינדורף, לעו"ד אביטל סומפולינסקי, המשנה ליועצת המשפטית לממשלה, לעו"ד יעל ויינר, איתי אפטר, סדריק צבע, לירון בנית ששון, שירה עמנואל ונעמה דוד, שגם הם עסקו וטרחו ועבדו על החוק החשוב הזה

המשפטים יריב לוין:  אני כמובן מבקש מהכנסת לאשר אותו בקריאה השנייה והשלישית

המשפטים יריב לוין:  תודה רבה

משה סולומון: תודה רבה, אדוני השר

משה סולומון:  וכעת נעבור להצבעה בקריאה השנייה על הצעת חוק הבוררות המסחרית הבין-לאומית, התשפ"ד–2024, כנוסח הוועדה

משה סולומון:  נא לשבת, הצבעה

משה סולומון: בעד סעיפים 1–48 – 13 

משה סולומון: נמנעים – אין  

משה סולומון: 13 בעד, אין מתנגדים

משה סולומון:  אני קובע כי הצעת החוק אושרה בקריאה השנייה

משה סולומון:       נעבור להצבעה בקריאה השלישית על הצעת חוק הבוררות המסחרית הבין-לאומית, התשפ"ד–2024

משה סולומון:  הצבעה

משה סולומון: בעד החוק – 13 

משה סולומון: נמנעים – אין 

משה סולומון: תכף אנחנו נתקן בפרוטוקול

משה סולומון:  בסדר, תוקן? לפרוטוקול, חבר הכנסת בועז ביסמוט הצביע בקריאה השנייה במקומו של חנוך מלביצקי

טלי גוטליב: הוא ישב פשוט

אופיר כץ: ישב לא במקומו, הוא לחץ בטעות על הלחצן שלו

משה סולומון: לחץ בטעות במקום של חנוך

משה סולומון:  לא נקלט

בועז ביסמוט: הוא יתקן את זה, ההצבעה היא שלי

משה סולומון: אבל ההצבעה שלך נקלטה?     

ניסים ואטורי: נקלטה אצל חנוך

ניסים ואטורי:  או לבטל את חנוך, את ההצבעה של חנוך

משה סולומון: אז לפרוטוקול נוציא הצבעה של חבר הכנסת ביסמוט, הצבעה בעד בקריאה השנייה

טלי גוטליב: לא נקלט

משה סולומון: לא, אוקיי

משה סולומון:      13 בעד, אין מתנגדים

משה סולומון:  אני קובע כי הצעת חוק הבוררות המסחרית הבין-לאומית, התשפ"ד–2024, התקבלה בקריאה השנייה והשלישית ותיכנס לספר החוקים

משה סולומון: [נספחות

משה סולומון: ]     

משה סולומון: חברי הכנסת, הנושא הבא על סדר-היום – נא לשמור על הסדר, אני מבקש שקט במליאה

משה סולומון:  חבר הכנסת סעדה

משה סולומון:  הנושא הבא על סדר-היום: החלטת ועדת הכנסת בדבר חלוקה ופיצול של הצעת חוק התוכנית המאזנת (תיקוני חקיקה להשגת יעדי התקציב לשנת התקציב 2024), התשפ"ד–2024

משה סולומון:  אני מזמין את יושב-ראש ועדת הכנסת חבר הכנסת אופיר כץ להציג את החלטת הוועדה

משה סולומון:  בבקשה, לרשותך עשר דקות

): תודה רבה, אדוני היושב-ראש

):  אני מתכבד להציג את החלטת ועדת הכנסת בדבר חלוקה ופיצול של הצעת חוק התוכנית המאזנת (תיקוני חקיקה להשגת יעדי התקציב לשנת התקציב 2024) התשפ"ד–2024, מ/1708, מהיום

):  ועדת הכנסת ממליצה שהכנסת תרשה לחלק את הפרקים והסעיפים הבאים בהתאם לסעיף 84(ב) לתקנון הכנסת

):  פרקים וסעיפים אלה יעברו, אחרי החלטת הכנסת, להמשך חקיקה כהצעות חוק נפרדות, כמפורט להלן:      ועדת הכנסת: 1

):  פרק א' – מטרת החוק; 2

):  פרק ז' – תחילה; ועדת הכלכלה: פרק ב' – עודפי מכון התקנים; ועדת העבודה והרווחה: 1

):  פרק ג' – ביטוח לאומי; 2

):  פרק ה' – הקפאה והפחתה של דמי הבראה בשנת 2024 לצורך תקצוב הטבות לחיילי מילואים; ועדת הבריאות: פרק ד' – ביטוח בריאות ממלכתי; ועדת הכספים: פרק ו' – מיסוי רווחי הבנקים

):       אבקש להצביע בעד ההצעה

משה סולומון: תודה רבה

משה סולומון:  כעת נעבור לדיון האישי

משה סולומון:  ראשונת הדוברים, חברת הכנסת טלי גוטליב – מוותרת; חבר הכנסת ואליד אלהואשלה – אינו נוכח; חברת הכנסת אימאן ח'טיב יאסין – אינה נוכחת; חבר הכנסת אבי מעוז – אינו נוכח; חבר הכנסת יוסף עטאונה – אינו נוכח; חבר הכנסת אלעזר שטרן – אינו נוכח; חברת הכנסת מירב בן ארי – אינה נוכחת; חברת הכנסת עאידה תומא סלימאן – אינה נוכחת; חבר הכנסת עופר כסיף – אינו נוכח; חבר הכנסת עמית הלוי – אינו נוכח; חבר הכנסת אחמד טיבי – אינו נוכח; חבר הכנסת איימן עודה – מוותר; חברת הכנסת מירב כהן – אינה נוכחת; חבר הכנסת יצחק פינדרוס – אינו נוכח; חברת הכנסת יוליה מלינובסקי – אינה נוכחת; חברת הכנסת שרון ניר – אינה נוכחת; חבר הכנסת סימון דוידסון – אינו נוכח; חבר הכנסת ירון לוי – אינו נוכח; חבר הכנסת אריאל קלנר – אינו נוכח; חבר הכנסת מיקי לוי – אינו נוכח; חברת הכנסת נעמה לזימי – אינה נוכחת; חבר הכנסת עידן רול – אינו נוכח; חבר הכנסת רון כץ – אינו נוכח; חברת הכנסת מיכל מרים וולדיגר – אינה נוכחת; חברת הכנסת גלית דיסטל אטבריאן – אינה נוכחת

משה סולומון:  יושב-ראש הוועדה, אתה רוצה לסכם? הוא לא פה, נכון? מוותר על סיכום

משה סולומון:       אם כן, ניגש להצבעה

משה סולומון:  נעבור להצבעה על החלטת ועדת הכנסת בדבר חלוקה ופיצול של הצעת חוק התוכנית המאזנת (תיקוני חקיקה להשגת יעדי התקציב לשנת התקציב 2024), התשפ"ד–2024

משה סולומון:  הצבעה

משה סולומון: בעד הצעת ועדת הכנסת – 6 

משה סולומון: נמנעים – אין 

משה סולומון:  שישה בעד, אחד נגד

משה סולומון:  אני קובע כי החלטת ועדת הכנסת בדבר חלוקה ופיצול של הצעת חוק התוכנית המאזנת (תיקוני חקיקה להשגת יעדי התקציב לשנת התקציב 2024), התשפ"ד–2024, התקבלה

משה סולומון: יושב-ראש הקואליציה לא טעה

ינון אזולאי: יושב-ראש ועדת הכנסת, לא הקואליציה

ינון אזולאי:  יושב-ראש הקואליציה, אין לו מה להגיד

ינון אזולאי:  אין לו זכות יתרה - - -     

משה סולומון: נכון

משה סולומון:  יושב-ראש ועדת הכנסת

ינון אזולאי: אין לו פריבילגיה לדבר בגלל שהוא יושב-ראש הקואליציה

): זה נכון

משה סולומון: יש לו הרבה פריבילגיות אחרות

): אדוני היושב-ראש, חברי הכנסת, אבקש להודיע על חילופי אישים בוועדות הבאות, מטעם סיעת הליכוד: בוועדה לביקורת המדינה – במקום חבר הכנסת עמית הלוי תכהן חברת הכנסת גלית דיסטל אטבריאן; בוועדת העבודה והרווחה – במקום חבר הכנסת אלי דלל תכהן חברת הכנסת גלית דיסטל אטבריאן

): בנוסף, אבקש להודיע כי ועדת הכנסת החליטה כי הוועדה לביטחון לאומי תדון בהצעת חוק הרחבת האמצעים למאבק בארגוני פשיעה (תיקוני חקיקה), התשפ"ג–2023, (פ/3887/25), של חבר הכנסת משה סעדה

משה סולומון: תודה רבה

משה סולומון: [נספחות

משה סולומון: ]     

משה סולומון: חברי הכנסת, הנושא הבא על סדר-היום: החלטת ועדת הפנים והגנת הסביבה בעניין תיקון בחוק לתיקון דיני הבחירות לרשויות המקומיות והוראות שעה לעניין הבחירות הקרובות, התשפ"ד–2024

משה סולומון:  אני מזמין את חבר הכנסת - -      

ארז מלול: ממלא מקום יושב-ראש ועדת הפנים

משה סולומון: - - ממלא מקום יושב-ראש ועדת הפנים להציג את החלטת הוועדה

משה סולומון:  בבקשה

ארז מלול: אדוני היושב-ראש, חוק לתיקון דיני הבחירות לרשויות המקומיות והוראות שעה לעניין הבחירות הקרובות, התשפ"ד–2024 – להלן החוק המתקן – התקבל בכנסת ביום כ"ח בשבט התשפ"ד, 7 בפברואר 2024, וטרם פורסם ברשומות

ארז מלול:      בעת הכנתו של החוק המתקן לקריאה השנייה והשלישית נוסף לחוק הרשויות המקומיות (בחירות), התשכ"ה–1965, פרק שעניינו בחירות בבתי אבות

ארז מלול:  בפרק זה נפלו שתי טעויות שמוצע לתקנן: בסעיף 84טז1 המובא בסעיף 2 לחוק המתקן, קבועה הגדרה למונח "דירה ציבורית", המפנה להגדרה שבחוק הדיוק הציבורי (זכויות רכישה), התשנ"ט–1998, להלן – חוק זכויות רכישה

ארז מלול:  מונח זה מוגדר באופן זהה הן בחוק זכויות רכישה והן בחוק זכויות הדייר בדיור הציבור, התשנ"ח–1998, להלן – חוק הדיור הציבורי

ארז מלול:  כיוון שתוקפו של חוק זכויות רכישה פקע לפני כשנה, מוצע לתקן את הטעות הטכנית ולתקן את ההפניה לזו הקבועה בחוק הדיור הציבורי

ארז מלול:      בסעיף 84טז2, המובא בסעיף 2 לחוק המתקן, נקבע הגורם שיש למסור לו רשימה של כל בתי האבות שהתיקון בחוק המתקן יחול עליהם – יושב-ראש הוועדה המרכזית של הבחירות

ארז מלול:  ואולם, בעת הכנת הצעת החוק לקריאה השנייה והשלישית הובחן בוועדת הפנים והגנת הסביבה כי מדובר בטעות, וכי הגורם המוסמך לעניין זה הוא המפקח הארצי על הבחירות

ארז מלול:  בשל השמטה מקרית לא תוקנה טעות זו בנוסח שהובא לקריאה השנייה והשלישית, ומוצע לתקנה כעת

ארז מלול:  תודה רבה

משה סולומון: תודה רבה

משה סולומון:  וכעת נעבור לדיון האישי

משה סולומון:  ישנם שני דוברים

משה סולומון:  חברת הכנסת טלי גוטליב – מוותרת

משה סולומון:  חברת הכנסת מירב בן ארי – אינה נוכחת

משה סולומון:  חבריי חברי הכנסת, נעבור להצבעה על החלטת ועדת הפנים

משה סולומון:      חברים, נעבור להצבעה על החלטת ועדת הפנים והגנת הסביבה בעניין תיקון טעות בחוק לתיקון דיני הבחירות לרשויות המקומיות והוראות שעה לעניין הבחירות הקרובות, התשפ"ד–2024

משה סולומון:  הצבעה

משה סולומון: בעד החלטת ועדת הפנים והגנת הסביבה – 7 

משה סולומון: נמנעים – אין 

משה סולומון: שבעה בעד, אין מתנגדים

משה סולומון:  אני קובע כי החלטת ועדת הפנים והגנת הסביבה בעניין תיקון טעות בחוק לתיקון דיני הבחירות לרשויות המקומיות והוראות שעה לעניין הבחירות הקרובות, התשפ"ד–2024, התקבלה

משה סולומון:      חברי הכנסת, תם סדר-היום

משה סולומון:  הישיבה הבאה תתקיים מחר, יום שלישי, ד' באדר א' התשפ"ד, 13 בפברואר 2024, בשעה 16:00

משה סולומון:  ישיבה זו נעולה